Neuveriteľné záhady

Vysvetlenie paranormálnych javov

Samael Aun Weor

2011

Pôvodne vydané v španielčine ako „Mirando al Misterio“ (1972)

Preložené z anglického vydania „Gazing at the Mystery“ (2007) od vydavateľstva Glorian

Obsah

Úvod redakcie

Smrť

Goblini

Čarodejnice

Poviedky o nadprirodzenu

Reinkarnácia

Karma

Výpadok energie v New Yorku

Ľadovcoví muži

Záhadné zmiznutia

Rybí muži

Psychické zhmotnenia

Prípady nečakaného

Kamene alebo niečo iné?

Astrálna projekcia

Modrí Muži

Nahuálovia

Džinové javy

Džin - príklady

Slovníček

O autorovi

Úvod redakcie

"Všetko je energia, a to je všetko, čo je na tom. Prispôsobte frekvenciu realite, ktorú chcete získať, a nemôžete získať nič iné, než tú realitu. Inak to jednoducho byť nemôže. Toto nie je filozofia. To je fyzika." - Albert Einstein

Táto kniha je prezentovaná vo forme dialógu medzi Samaelom Aun Weorom a publikom. Zaoberá sa rozličnými témami, ktoré v tom čase (1972) zaujímali ľudí, ktorí skúmali udalosti, ktoré boli buď ignorované, alebo ktorým sa konvenčná veda a médiá vyhýbali: ako je UFO, duchovia, podivné stvorenia, a podobne.

Keď bola táto kniha prvýkrát vydaná v španielčine, Samael Aun Weor už učil a písal viac ako dvadsať rokov, a bol medzinárodne známy po celom Mexiku, Strednej a Južnej Amerike. No keďže jeho spisy v tom čase neboli k dispozícii v angličtine, tak mimo španielsky hovoriacich krajín, bol úplne neznámy.

V tejto knihe, Samael Aun Weor odkazuje na gnózu ako základ učenia, ktoré opisuje vo svojich knihách a prednáškach. Grécke slovo γνώσις gnóza, znamená poznanie, ktoré sme získali vďaka našej vlastnej skúsenosti, ako je tomu v protiklade k poznaniu, ktoré nám bolo povedané alebo ktorému veríme. Gnózu nezískame skrze prednášky alebo knihy, ale skrze našu vlastnú skúsenosť. Rovnako ako nemôžeme uspokojiť náš hlad tým, že budeme počúvať prednášku o jedle, rovnako tak nemôžeme získať gnózu skrze prednášky. Pre uspokojenie hladu, človek musí jesť. Podobne, pre získanie gnózy, človek musí získať skúsenosť pre seba. A preto, gnóza je vedomé, skúsenostné poznanie, nie iba intelektuálne alebo koncepčné poznanie, presvedčenie alebo teória.

V rámci týchto štúdií, slovo gnóza nie je používané v odkaze na bežné, každodenné skúsenosti. Namiesto toho, sa to odkazuje na skúsenosti vedomia, ktoré je schopné vnímať viac než len fyzické udalosti. Gnóza je znalosť božskosti, ducha, duše a svetov, ktoré obývajú. Tieto svety prestupujú fyzický svet, ale nám chýba schopnosť, aby sme túto skutočnosť videli. Keď získame túto schopnosť - ktorá je súčasťou každej živej bytosti, ale ktorá je v nás neaktívna – tak, získame gnózu.

Slovo gnóza sa ďalej používa s odkazom na tradíciu, ktorá stelesňuje základnú múdrosť alebo poznanie ľudstva. Toto poznanie nepatrí určitej historickej dobe alebo nejakej skupine alebo vyznaniu. Skúsenosť môže získať ktokoľvek, kto má prostriedky a vôľu, na jej získanie. Rovnako ako ktokoľvek môže získať praktické znalosti gravitácie alebo iných fyzikálnych javov, rovnako tak, každý môže získať znalosti fyziky iných dimenzií. Jediný rozdiel je v tom, že zatiaľ čo fyzické javy sú merané fyzickými zmyslami, paranormálne javy – t.j. tie, ktoré sa vyskytujú mimo dosahu zmyslov – si vyžadujú zodpovedajúce zmysly, ktoré sú schopné ich vnímať. To je práve problém moderného ľudstva: chýbajú nám zmysly vnímať to, čo nie je fyzické. Okrem toho ešte aj nevedome predpokladáme, že ak niečo nedokážeme vnímať, potom to nemôže existovať. Vedecky, je to absurdné stanovisko. No i samotní vedci ho zastávajú, keď popierajú to, čo nedokážu vnímať svojimi prístrojmi. Toto je analogické s astronómom, ktorý popiera existenciu atómov. Jeho ďalekohľad ich nedokáže vidieť, takže nemôžu existovať. To je presne to, čo robí, keď neverí v iné javy. Len preto, že ich nevidel, tak im automaticky neverí. No poskytnite mu prostriedky k videniu, a uvidí. Takže, tradícia gnózy sa nám snaží poskytnúť prostriedky, ako získať vlastnú gnózu: zážitok toho, čo je skutočné a pravdivé.

Veda gnózy je starodávna a veľmi sofistikovaná, a môže byť prístupná každému, kto je ochotný vynaložiť úsilie, aby sa zmenil. Dôvodom, prečo nedokážeme vnímať to, čo je mimo naše fyzické zmysly, je to, že naše ďalšie zmysly sú zakrpatené, a oslabené našou pripútanosťou k fyzickým veciam. Skutočne to dáva zmysel: tým, že sa pripútame k hutným formám, sa stále viac dištancujeme od jemnejších foriem. Naopak, ak sa odpútame od hmotných vecí (ktoré sú aj tak nestále), tak sa posilnia zmysly nášho srdca a ducha, a začínajú sa objavovať nové vnemy.

Pri čítaní tejto knihy rýchlo zbadáte, že Samael Aun Weor mal mnoho skúsenosti s mimozmyslovými javmi: On získal mnoho gnózy, a tým mal nesmiernu aprobáciu pre výučbu o takýchto veciach. Ešte dôležitejšie je to, že jeho skúsenosti ho presvedčili, že každý z nás je rovnako schopný dokázať to isté, a celý svoj život zasvätil práve tomu, aby nás k tomu povzbudil. My, prekladatelia a editori anglického (českého a slovenského tiež) vydania, sa modlíme, aby ste to dokázali tiež.

Kapitola 1

Smrť

Otázka: Pred mnohými rokmi, keď zomrel môj otec, tak som sa s ostatnými ľuďmi zúčastnil jeho pohrebu. Počas obradu som si na chvíľu zdriemol. Zrazu, keď som podriemaval, tak som videl svojho otca, ako vchádza do miestnosti, kde sme boli zhromaždení. Prišiel ku mne s rukami vo vreckách a spýtal sa: Kto zomrel? Komu patrí to telo, čo tu leží? Vedel som, že to telo patrí môjmu otcovi, avšak, on tu stál a vôbec netušil, že on je tou mŕtvolou. Môžete mi povedať, čo je príčinou tohto javu?

Samael Aun Weor: Je nevyhnutné pochopiť, že ľudia sa počas svojho života nestarajú o to, aby prebudili svoje vedomie. V skutočnosti, vedomie všetkých ľudí hlboko spí. Je zrejmé, že po smrti zvieraťa s intelektom (ktoré je mylne nazývané človekom), jeho ego pokračuje so svojimi snami. A tak, ak mŕtvy človek počuje, že je mŕtvy, tak tomu samozrejme nebude veriť.

Je jasné, že duše zomrelých ľudí si vždy myslia, že sú nažive vo fyzickom svete, pretože všetko vyzerá rovnako, ako keď boli nažive. Vidia to isté slnko, tie isté mraky, tie isté vtáky, ako sa preletujú po záhrade.

A tak, mŕtvi ľudia, potom čo zomrú, sa potulujú po uliciach mesta alebo v rôznych častiach predmestia, kde zomreli. Ako obvykle, pokračujú vo svojej každodennej práci, sedia doma pri svojom stole a dokonca si ležia na svojej posteli. Nikdy ich nenapadne, že zomreli, pretože sa cítia nažive, tu a teraz.

A preto, za týchto podmienok, keď vidia svoje telo v rakvy, tak veria, že to telo patrí inej osobe. Ani ich nenapadne, že to, čo vidí, je ich vlastné mŕtve telo. Toto je krutá realita.

A preto, to čo ste zažil, nemusíte považovať za zvláštne.

Otázka: Čo je príčinou strachu, ktorý cítila moja mladšia sestra, keď vstúpila do miestnosti, kde sme oplakávali môjho dedka?

Samael Aun Weor: Takýto strach je veľmi dedičný. Veľmi často je prenášaný z rodičov na deti - a preto ho v živote zažíva každý.

To isté cítime, keď vkročíme do temnej jaskyne, alebo keď sme v prítomnosti skutočného prízraku. Prapríčina toho všetkého spočíva v subjektívnej psychike, alebo lepšie povedané, v spiacom vedomí.

Je zrejmé, že keď prebudíme naše vedomie, tak takýto strach zmizne.

Otázka: Prečo deti dokážu vidieť mŕtvych a dospelí nie? Môj najmladší syn nedávno videl zosnulého otca a rozprával sa s ním.

Samael Aun Weor: V mene pravdy, musíme hovoriť jasne a zdôrazniť určité myšlienky. Je vhodné povedať, že všetky deti sú jasnozrivé. Bolo nám povedané, že predtým, než predná fontanela (jemná časť bez kosti v lebke dieťaťa, ktorá je neskôr zacelená kosťou) je zacelená kosťou, ľudské bytosti majú moc vidieť nadzmyslové, čo je to, čo nepatrí do fyzického sveta, to, čo je neviditeľné dospelým.

Pokiaľ by ľudská bytosť obnovila nevinnosť v mysli a srdci, potom by nepochybne znovunadobudli božskú jasnozrivosť, moc vidieť to skryté, to tajomné, to neznáme.

Otázka: Keď zomrieme, nehrozí nám, že sa stratíme, alebo na nás niekto bude čakať?

Samael Aun Weor: Prečo by sa mal niekto strácať vznešená pani? Prečo by sa mal niekto strácať páni? Kedy sa už prestanete báť? Vari sa strácate vo svojom vlastnom dome?

Ako už som povedal niekoľkokrát predtým, počas prvých dní po smrti žijeme v tom istom dome, kde sme zomreli. O tom existuje veľa svedectiev.

Keď zomrieme, stretneme našich milovaných, zomrelých blízkych, ktorí zomreli pred nami – t.j. stretneme našich známych a priateľov.

Otázka: Budeme schopní po smrti rozpoznať našich blízkych a priateľov?

Samael Aun Weor: Áno, rozpoznáte svoju matku, otca, priateľov a známych. Alebo snáď predpokladáte, že človek nepozná svojich milovaných príbuzných? Vaša otázka je veľmi divná, pretože je zrejmé, že každé dieťa rozpozná autora svojho života. Je jasné, že všetci máme schopnosť rozpoznať to, čo poznáme.

Otázka: Trpíme samotou, keď zomrieme?

Samael Aun Weor: Každý človek je iný. Je zrejmé, že sebec, t.j. ten, ktorý sa izoluje od ostatných, alebo mizantrop, t.j. ten, ktorý nikoho nemiluje, už v tomto svete trpí samotou. A tak, po smrti, ich samota vo svete mŕtvych sa stáva smutnou, zrejmou a konečnou.

Otázka: V súlade s tým, čo sa nazýva osudom, je pravda, že naše dni a hodiny sú počítané?

Samael Aun Weor: Ctihodný pane, rád odpoviem Vašu otázku. Je nesporné, že keď vyrazíte na cestu, tak si so sebou vezmete určité množstvo peňazí, aby ste mohli zaplatiť rôzne dopravné prostriedky. Je zrejmé, že musíte vedieť, za čo minúť svoje peniaze, pretože ak ich utratíte na nesprávne veci, tak budete musieť prerušiť Vašu cestu.

Chcem, aby ste pochopil, že keď sa jedná o tento svet, Anjeli Osudu uložili do našich troch mozgov určité množstvo životného kapitálu. A preto, je zrejmé, že ak zle zužitkujeme náš životný kapitál, ak vyčerpáme toto bohatstvo, tak naša cesta životom bude náhle prerušená. Avšak ak budeme šetriť tento náš kapitál, tak naša cesta môže byť dlhá, a tak dosiahneme vysokého veku.

Otázka: ohromil ste ma výrokom o troch mozgoch, pretože mi bolo vždy povedané, že máme len jeden mozog. Prezradíte mi tie ďalšie dva?

Samael Aun Weor: Takže Vás ohromil môj výrok o troch mozgoch? Dobre teda, pochopte ma: Máme intelektuálny mozog v našej lebečnej škatuli. Máme motorický mozog vo vrchnej časti chrbtice - to je hlavné centrum všetkých pohybov. A emocionálny mozog je v oblasti nazývanej solar plexus a v ostatných sympatických centrách. Už mi rozumiete?

Tri mozgy alebo tiež päť centier

Otázka: Prečo máme strach, keď premýšľame o smrti a prečo sme tak pripútaní k životu?

Samael Aun Weor: Túžba žiť je veľmi silná túžba. Všetky ľudské bytosti chcú žiť - lipnú na živote. Je zrejmé, že toto lipnutie, toto puto, táto túžba po existencii na hmotnej úrovni, nás uchvátila. A preto nechceme zomrieť, preto sa bojíme smrti, nechceme prestať byť.

Ak, na základe hlbšieho pochopenia, ľudia sa zbavia túžby po hmotnom živote, tak strach zmizne. Človek sa zbaví strachu zo smrti, keď pochopí klamlivú podstatu existencie, keď pochopí, že nič v tomto svete nie je trvalé. Názory, veci i ľudia pominú.

Otázka: Čo robí duša, keď opustí fyzické telo? Kde sa nachádza, aby sa mohla vrátiť a znovu narodiť?

Samael Aun Weor: Je potrebné hovoriť jasne, aby sme porozumeli. Ľudia majú mysli preplnené dogmami, a preto existuje intelektuálny úpadok a ľudia nie sú schopní sa otvoriť novému, nie sú schopní vidieť to, čo je prirodzené. Stále premýšľajú nad tým, čo je umelé a potom to používajú ako vzor pre svoje ďalšie hodnotenie.

V iných časoch, ľudské zmysly neboli tak schátrané. A tak, v starých dobách nášho sveta, ľudia mohli vidieť mŕtvych, mohli počuť, dotýkať sa ich, atď.

Napríklad, v Lemurii, keď mal niekto zomrieť, tak si sám vykopal svoj vlastný hrob a potom si do neho ľahol s hlavou smerom na východ. A potom, veselo, povedal zbohom svojim príbuzným, ktorí sa tiež veselo smiali. Ktokoľvek zomrel, tak zostal viditeľný svojim príbuzným - mohol s nimi v pokoji ďalej žiť. Vzduch bol natoľko priehľadný, že duchov, duše a nevinné tvory Prírody bolo možné vidieť v atmosfére.

V dôsledku toho vieme, že metafyzické oblasti (v zmysle svetov a priestorov) existujú v atmosfére - tieto regióny existujú pod zónami, ktoré patria do trojrozmerného (fyzického) sveta - tu žijú mŕtvi predtým, než sa narodia do nového tela.

Dimenzie znázornené na kabalistickom strome života

Otázka: Keď v snoch hovorím so svojimi zomrelými blízkymi, prečo mi vždy tvrdia, že žijú a že ich zdravie je vynikajúce?

Samael Aun Weor: Úctyhodný pane, vaša otázka ma teší, a preto ju odpoviem veľmi rád. Po prvé, rád by som, aby ste pochopil, ako fungujú sny. Je nesporné, že úpadok do spánku je malá smrť. Dôvodom je to, že počas spánku keď naše fyzické telo leží v posteli, tak sa duša od tela oddelí a túla sa po rôznych miestach. Vďaka tomu môžu tieto duše kontaktovať zomrelých a dokonca môžu mať to potešenie s nimi rozprávať.

Je zrejmé, že mŕtvi nikdy neveria tomu, že sú mŕtvi, pretože keď boli fyzicky nažive, tak sa nikdy nestarali o to, aby prebudili svoje vedomie. Preto keď sa zaoberajú sami sebou, tak si vždy myslia, že sú fyzicky nažive. Teraz si už snáď dokážete vysvetliť, prečo duše Vašich milovaných blízkych robia tieto vyhlásenia.

Otázka: Prečo spiritualisti alebo duchári majú záľubu vo vyvolávaní mŕtvych?

Samael Aun Weor: Oni sa to naučili od svojich učiteľov ako napr. Allan Kardec, Leon Denis a mnoho ďalších. Najdôležitejšie však je pochopiť, že títo autori nikdy neskúmali do hĺbky tieto záležitosti.

Po prvé, vznešený pane, rád by som, aby ste pochopil, že všetky ľudské bytosti v sebe majú "ja", čiže ego. Prosím nemyslite si, že takéto "ja" je najlepšie - mali by ste študovať Knihu Mŕtvych starovekých Egypťanov, a potom pochopíte, o čom hovorím.

Čítal ste Fausta od autora menom Geothe? Keby ste vedel, kto je Mefistofeles, tak potom by ste so mnou súhlasil. Temný charakter Mefistofeles predstavuje ego čiže ja, to je nesporné.

A tak, do tela spiritualistu (média) vstupuje "ja" mŕtvej osoby, čo je Ariman, Mefistofeles. Je nepochybné, že toto "ja" zosobňuje všetky naše psychologické defekty, všetky naše chyby.

Bytie mŕtveho sa nikdy nezúčastňuje spiritualistických seáns. Je potrebné rozlišovať medzi Bytím a "ja". Ten, kto sa zúčastní týchto seáns je Diabol, čiže ja.

Teraz by som rád, aby ste pochopil zákon príčiny a následku, pretože osoba, ktorá prepožičiava svoje telo rôznym "ja" mŕtvych, rôznym Mefistofelom, Diablom, ochorie v budúcom živote epilepsiou a bude veľmi veľa trpieť.

Otázka: Môžete mi povedať čo je Bytie?

Samael Aun Weor: Bytie je Bytie a dôvod pre existenciu Bytie je Bytie samo. Bytie je to, čo je božské, nesmrteľná iskra v každej ľudskej bytosti, ktorá nemá počiatok ani koniec. Bytie je neskutočne božské.

Ľudské bytosti, ale stále ešte nemajú túto iskru vo svojich telách - avšak, ak sa očistíme a odstránime hriešne "ja", Mefistofela, tak potom je zrejmé, že jedného dňa tá iskra vstúpi do nášho tela. Týmto Vás pozývam k pochopeniu toho, čo je Bytie.

Otázka: Pamätá si mŕtvy človek po smrti svoj uplynulý život?

Samael Aun Weor: Mladá pani, mali by ste vedieť, že potom, čo mŕtvy opustí svoje telo, tak sa mu prehrá celý jeho život, ale pospiatky.

Mŕtvy si začne prehrávať tie okamihy, ktoré predchádzali jeho smrti - preto počas prvých dní, ako už som spomenul, bude žiť medzi svojimi blízkymi, vo svojom dome, vo svojom meste, vo svojej kancelárii, vo svojej práci. Potom sa premiestni do predošlých miest. A tak, mŕtvy bude opakovať tie isté drámy, tie isté slová a tie isté situácie vo všetkých ohľadoch. Takto to pokračuje až do detstva.

Len čo je spätné prehrávanie života u konca, tak sa musíme dostaviť k Tribunálu Božskej Spravodlivosti. Anjeli Zákona nás budú súdiť v súlade s našimi činmi.

Tri cesty sú možné pre mŕtveho: Prvá cesta vedie do žiariacich oblastí nekonečného priestoru, kde si duša užíva prázdnin predtým, než sa vráti do nového tela. Druhá cesta vedie ihneď (alebo v krátkej dobe) do nového tela. Tretia cesta vedie do pekelných svetov, ktoré sa nachádzajú vo vnútri našej planéty.

Otázka: Je možné zažiť prehrávanie nášho životu, ešte keď sme nažive?

Samael Aun Weor: Veľa ľuďom, ktorí boli na pokraji utopenia, sa pred očami pospiatky prehral ich život. To isté sa stalo ľuďom, ktorí boli na pokraji smrti z akéhokoľvek dôvodu.

Otázka: Jeden deň, keď som zariaďoval pohreb pre svojich blízkych, som počas rozhovoru s pracovníkom pohrebného ústavu náhle stíchol a oči mi skoro vyliezli z jamiek. Pracovník na mňa stále hovoril, ale keď si všimol, že nedávam pozor, tak sa ma spýtal, čo sa deje. Až keď zvýšil hlas, tak som sa prebudil zo snenia a povedal mu, čo sa mi prihodilo. Stíchol som, pretože som cítil prítomnosť niekoho iného. A tak, keď som sa otočil, tak som zbadal moju nedávno zosnulú svokru, pre ktorú som zariaďoval pohreb. Priateľsky sa na mňa smiala a mávala na mňa, aby som išiel ďalej. Pretože som sa nebol schopný pohnúť, tak sa so mnou rozlúčila a odišla. Keď som skončil rozprávanie, tak pracovník mal husiu kožu a vlasy mu stáli hrôzou na hlave. Nervózne mi povedal, že za tie roky čo v ústave pracuje, nič podobné nezažil. Môžete my vysvetliť tento jav?

Samael Aun Weor: Vznešený pane, odpoviem Vašu otázku s veľkým potešením. V každom prípade nepovažujte svoju nadzmyslovú skúsenosť za zvláštnu, pretože v časoch Lemurie, ako už som povedal, mŕtvi boli viditeľní v atmosfére pred zrakmi celého sveta. Je škoda, že ľudia sú v dnešnej dobe zmätení týmto typom videnia.

A tak, mŕtva osoba sa môže na chvíľku zviditeľniť, čo ste na vlastnej koži zažil a nie je to nič zvláštneho. Je zrejmé, že ste si to priamo overil vlastnými zmyslami. Pracovník toho ústavu toho nebol schopný, ale bol dosť vnímavý na to, aby mal husiu kožu a vlasy mu stáli na hlave.

Otázka: Keď snívam o svojej babičke z maminej strany, tak je vždy veľmi smutná. Na niečo ukazuje, ale po prebudení si nepamätám na čo. Avšak za tie roky som si všimol, že osem dní po tom, čo o nej snívam, tak niekto z mojej rodiny vážne ochorie. Môžete mi povedať, čo to znamená?

Samael Aun Weor: Drahá mladá slečna, ako už som povedal na svojich prednáškach, tak počas normálneho spánku duše živých ľudí uniknú z fyzického tela, ktoré zostáva ležať na posteli. V dôsledku toho sa dostávajú do styku s dušami mŕtvych. Preto stretnutie Vašej duše s babičkou v neznámej dimenzii je úplne normálne. Vaša babička Vás navštevuje v ťažkých časoch, alebo keď má niekto z Vašej rodiny ochorieť. Už chápete, ako sú k nám mŕtvi blízko?

Kapitola 2

Goblini

Otázka: V jednom horskom pásme v Kolumbii sa nachádzal odľahlý ranč s dobytkom. Dvaja pracovníci sprevádzaní štyrmi veľkými psami sa vypravili na tento ranč. Keď sa blížila noc, tak jeden z nich odišiel pre vodu. Keď vyšiel z domu, tak pritom niekoľkokrát zakričal. Jeho spolupracovník mu povedal, aby nekričal, pretože to je nebezpečné. V tom horskom pásme totiž žije Goblin menom Patasola, ktorého by mohli jeho výkriky prilákať. Avšak ten prvý pracovník tomu nevenoval pozornosť a na ceste pre vodu neustále kričal. Potom, čo nabral vodu, tak sa otočil a vracal sa späť do domu. Na ceste späť sa však zastavil a začal znova hulákať, až mu zrazu niekto z vrcholkov hôr odpovedal.

Jeho spolupracovník ho znova nabádal, aby prestal, lebo už videl, čo ich čaká, pretože Patasola z vrcholku hôr už o nich vedel. Ale prvý muž mu nevenoval pozornosť a neprestával hulákať. Patasola hulákal späť a s každým ďalším výkrikom sa blížil k miestu, kde sa nachádzali.

Keď tí dvaja muži videli, že sa Patasola blíži, tak sa ukryli do domu a zavreli dvere. Krátko na to dorazil Patasola a tí štyria psi, ktorí sprevádzali našich dvoch mužov, sa s ním dali do skutočného zápasu.

Tí dvaja ukrytí muži trpeli a nie je pochýb o tom, že tí štyria psy sa stali ich obrancovia. Po dlhých hodinách bitky psy zahnali Patasolu, ktorý na ústupe neprestával vydávať zvuky podobné vytiu. Potom, čo si muži uvedomili, že Patasola zmizol, tak vyšli z domu a odišli odtiaľ presvedčení, že už sa nikdy nevrátia. Vysvetlíte nám tento príbeh, majster?

Samael Aun Weor: Bežní ľudia súčasnosti, ktorí žijú na tomto trojrozmernom svete, ignorujú existenciu štvrtej súradnice, štvrtej dimenzie. Je nevyhnutné vedieť, že mimo náš trojrozmerný svet existuje neznáma dimenzia, éterická oblasť.

Ak dôkladne preskúmame farbu vzdialených hôr, tak môžeme vidieť, že sú nádherne a jasne modré. Je jasné, že táto farba je éter štvrtej dimenzie. Bolo mi povedané, že vo vzdialenej budúcnosti bude celý éter úplne viditeľný vo vzduchu, ktorý dýchame.

Moderní vedci dôrazne odmietajú existenciu éteru - hovoria, že existuje iba v rámci magnetického poľa. Ľudia zo stredoveku odmietali myšlienku, že Zem je guľatá. Predpokladali, že Zem je plochá. Keď Galileo vyhlásil, že Zem je guľatá a že je v neustálom pohybe, tak ho skoro odsúdili na smrť. Keď po ňom chceli, aby prisahal, že Zem nie je guľatá, ani v pohybe, tak položil svoje ruky na Bibliu a povedal: "A predsa sa točí." Rovnako ak poprie existenciu éteru, dokonca ak budeme prisahať, že neexistuje, tak sa potom musíme stáť Galileom a vyhlásiť: "A predsa existuje."

Elementály prírody žijú v tejto éterickej oblasti, v štvrtej dimenzii. Toto je niečo, čo musíme dôkladne pochopiť. Týmto stvoreniam sa hovorí elementály práve preto, že žijú v elementoch.

Musíte vedieť, moji drahí priatelia, že elementály žijú v ohni. Musíte pochopiť, že vzduch je husto obývaný elementálmi, a že voda a krajina je tiež obývaná tými istými elementálmi.

Už od staroveku, tieto stvorenia ohňa boli známe pod menom Salamandry. Elementály vzduchu sa nazývajú Sylfy. Vodné bytosti sa nazývajú Nereidky, Sirény, vodné víly, atď. Stvorenia, ktoré žijú v kameňoch krajiny, boli pokrstené menom trpaslíci, škriatkovia, atď.

Nereidky

Je jasné, že podoba týchto stvorení sa veľmi líši. Stvorenia ohňa sú veľmi chudé a suché. Sú podobné lúčnym kobylkám alebo cvrčkom, hoci ohnivé elementály sú oveľa väčšie.

Stvorenia vzduchu vyzerajú ako malé deti s tvárou vo farbe ružovej ruže, podobné svetlu za svitania.

Elementály vody majú rôzne podoby. Niektoré vyzerajú ako šťastné ženy vo vlnách obrovských morí, iné majú podobu Sirén, čo sú ryby so ženskou tvárou. Tiež existujú vodné víly, ktoré sa hrajú s mrakmi a ktoré žijú v jazerách a v riekach, ktoré tečú po skalách.

Trpaslíci zeme, škriatkovia, vyzerajú ako staršinovia s dlhými fúzmi a ich vzhľad je majestátny. Bežne žijú v baniach alebo strážia skryté poklady, ktoré sa nachádzajú všade okolo nás.

Všetky tieto elementály Prírody majú svoju úlohu vo veľkom stvorení. Niektorí dávajú život ohňu, iní poháňajú vzduch a tým vytvoria vetry, iní oživujú vodu a iní pracujú alchýmicky s kovmi v lone zeme.

Existuje mnoho iných stvorení, ktoré obývajú lesy, púšte a hory. Vy, ctený pane, ste hovoril o Patasole, čo je veľmi zvláštny elementál zo zasneženej oblasti vo Vašej krajine. Je jasné, že Patasola patrí medzi tie elementály, ktorí sú veľmi mocní a silní. Tá udalosť, ktorú ste rozprával, len ukazuje, že takýto elementál má toľko síl, že môže byť vnímaný aj vo svete troch dimenzií, vo fyzickom svete. Je nesporné, že vo Vašom príbehu došlo k boju medzi psami a neznámou bytosťou. Môžem Vás úplne uistiť, že keby nebolo tých psov, tak by obaja muži zomreli.

Je pravdou, že v hlbokom vnútri prírody, v tých najodľahlejších oblastiach, v tajomstve džungle, existujú goblini, víly, elfovia, o ktorých ľudia z mesta nemajú ani poňatia.

Pred nedávnou dobou preletela po svete správa o podivnom úmrtí. Istý objaviteľ južného pólu, Antarktídy, bol nájdený bez hlavy pod svojím stanom. Najzaujímavejšie boli jeho posledné slová, ktoré si poznamenal do svojho cestovného denníka. Bolo tam napísané: "Teraz sa blíži, už ho vidím, monštrum prichádza. Beda! Beda! Beda! Čo je to za príšeru? "Je zrejmé, že to bol nejaký strážca zo štvrtej dimenzie.

Ak rozvinieme schopnosť jasnovidectva, tak si sami môžeme overiť existenciu štvrtej dimenzie a elementálov, čo v nej žijú.

Otázka: Majster, keď už sa bavíme o goblinov, tak by som rád rozprával udalosť, ktorá sa stala pred dvadsiatimi rokmi v dedine nazývané Genova, v oblasti Caldas v Kolumbii. Rodičia poslali ráno dievča do obchodu. Keď sa vracala domov, tak stretla ženu, ktorá sa veľmi podobala jej matke. Povedala dievčaťu, aby ju nasledovala a spolu tak vyšli z dediny.

Keď sa začalo stmievať a rodičia si všimli, že dievča sa nevrátilo, tak to oznámili miestnym úradom. O niekoľko hodín neskôr sa zorganizovala skupina ľudí a vydali sa dievča hľadať. Išli na miesto, kde bolo dievča naposledy videné. Tam im nejaká osoba povedala, že videla dievča, ako ide okolo. Tak sa jej spýtala, kam ide a dievča odpovedalo, že nasleduje svoju matku.

A tak ďalej prehľadávali hory a po troch dňoch skutočne našli stratené dievča. Bola takmer nahá, sedela na kmeni starého stromu a nehovorila. Vzali ju späť do dediny a potom, čo sa jej vrátila reč, tak vysvetlila, že ju tá osoba podobná jej matke zaviedla na ono miesto a potom ju opustila. Môžete mi vysvetliť, čo za touto udalosťou stálo? A bola tá žena goblinom, ako tvrdia ľudia z tej dediny?

Samael Aun Weor: Rád Vám odpoviem Vašu otázku. Je jasné, že tá dievčina bola unesená goblinom, ktorý na seba vzal podobu jej matky. Skeptickí ľudia z miest na tieto veci neveria. Avšak, jednoduchí ľudia z lesov Vám budú rozprávať svoje skutočné zážitky s goblinami, ktorí sú vo svojej podstate jednoduché prírodné elementály, obyvatelia štvrtej dimenzie, štvrtej súradnice, štvrtej vertikály.

My, gnostici, máme vedecké metódy a postupy ako vedome a podľa želania vstúpiť do štvrtej dimenzie. Týmto spôsobom môžeme mať rozhovor s týmito stvoreniami prírody, takto sa s nimi môžeme porozprávať.

Otázka: Poviete mi, ako vstúpiť do štvrtej dimenzie s telom z mäsa a kostí? Rád by som videl goblinov a iné elementály. Ak poznáte postup, tak ma ho prosím naučte.

Samael Aun Weor: Ach, môj priateľ, žiadate po mne niečo úžasné. Rád by som, aby ste vedel, že my, gnostici, nemáme radi sebectvo. Ja poznám návody a postupy. A tak Vás jeden z mnohých postupov veľmi rád naučím.

Najprv je vhodné, aby ste pochopil, že Príroda nie je nevedomá, tak ako si mnoho ľudí myslí. Príroda je skutočne Matka Príroda a má obrovské psychické schopnosti, ktoré môžeme použiť k tomu, aby sme dobrovoľne, vedome a v dobrom vstúpili do štvrtej dimenzie.

Musíte si ľahnúť na ľavý bok, hlavu si položiť do dlane. Musíte sa usilovne sústrediť na Matku prírodu, prosiť a žiadať ju jednoduchými vetami vychádzajúcimi z Vášho srdca, aby Vás preniesla do štvrtej dimenzie k nejakému lesu, alebo inému prírodnému miestu, ktoré je nablízku. Až budete cítiť malátnosť v rukách a nohách, až začnete zaspávať, tak v tomto stave ospalosti a plný silnej viery vstaňte z postele a súčasne požiadajte: "Moja matka, v mene Krista Ťa prosím, aby si ma s mojím telom vzala na takéto miesto" ( povedzte miesto, kam chcete ísť).

Radím Vám, môj priateľ, aby ste skúsil vyskočiť s úmyslom letieť, pred tým, než vyjdete na ulicu. To preto, aby ste si overil, či ste skutočne vo štvrtej dimenzii. Je zrejmé, že ak nepoletíte, ak sa nebudete vznášať v atmosfére, tak nie ste vo svete štvrtej dimenzie. Ak je tomu tak, tak sa vráťte do postele a opakujte pokus.

Niektorým ľuďom sa to podarí hneď, iní to skúšajú mesiace a iní dokonca roky.

Je potrebné vedieť, že každá ľudská bytosť má svoju vlastnú Matku prírodu. Ona je inteligentná sila, ktorá stvorila fyzické telo ľudskej bytosti. Ona spojila spermiu s vajíčkom, aby došlo k oplodneniu, z ktorého potom vzišla každá organická bunka. A preto nám naša vlastná Božská Matka môže pomôcť, ak sa však budeme dobre správať.

Použite túto techniku a až budete mať úspech, tak sa ocitnete vo svete štvrtej dimenzii so všetkými tými elementály, čo existujú v prírode.

Otázka: Jeden roľník zo štátu Huila, v Kolumbijskej republike, zažil v hustej džungli nasledujúci jav. Raz takto v nočných hodinách, keď sa nachádzal medzi stavom bdelosti a spánkom, počul pri dome nejaké zvuky. Počul hlas, ktorý hovoril: "Zapáľ oheň, zapáľ oheň, zapáľ oheň." Náš roľník tomu však nevenoval príliš pozornosti. Avšak keď už skoro spal, tak opäť počul ten hlas, ktorý znovu trikrát opakoval tie isté slová. Tak náš roľník vstal a zapálil oheň a sadol si k nemu.

Noc pokročila a roľník začal znova zaspávať. V tom počul znova ten hlas, ktorý opakoval: "Zapáľ oheň, zapáľ oheň, zapáľ oheň." Tak sa prebral a všimol, že oheň skoro vyhasol. Tak priložil pár polienok. Keď tak prikladal na oheň, tak si spomenul na sen, ktorý sa mu zdal pred siedmimi rokmi a v ktorom videl sám seba v džungli pod útokom zvieraťa.

Môžete mi vysvetliť, kto mu to dával tie príkazy a či ten sen, ktorý sa mu zdal pred siedmimi rokmi, s tým mal nejakú súvislosť?

Samael Aun Weor: Ctený pane, veľmi rád odpoviem Vašu otázku. Vaše rozprávanie je fascinujúce. Ten pán sníval o tejto udalosti v minulosti, t.j. pred siedmimi rokmi. A je zrejmé, že ten sen sa mal uskutočniť krok za krokom. Niet pochýb o tom, že to bol prorocký sen, pretože sa stal skutočnosťou.

Je nesporné, že mŕtvi ľudia (alebo presnejšie povedané ich duše), ktorí predtým žili v džungli ako pastieri dobytka, pomohli nášmu mužovi, keď videli blížiace sa nebezpečenstvo. Niet pochýb o tom, že dravé zvieratá ako tigre, pantery a mnoho iných divých zvierat žijú v džungli. Duše mŕtvych mu poradili, aby zapálil oheň, aby zahnal nebezpečenstvo, aby sa mohol ubrániť nočnému útoku, napr. od tigrov. Teraz vidíte, že máme neviditeľných priateľov, ktorí sa o nás starajú a pomáhajú nám.

Otázka: Pred dvoma rokmi sa konalo stretnutie, kde sa hovorilo o záhadných prípadoch. Jeden človek, ktorý pracoval pre spoločnosť vyrábajúca elektrické spotrebiče, nám rozprával, že v Škótsku žije mnoho goblinov. Najmä bol udivený nasledujúcim príbehom. Jeho kamarát mu totiž rozprával (a aj jeho priateľom), že sa skamarátil s goblinom. On a goblin sa vraj rozprávajú dlhé hodiny. Ten goblin má vraj rád sladkokyslé bobule, ktoré sa nachádzajú v lese iba na niekoľkých málo miestach. Pretože mu kamaráti neverili, tak sa rozhodol, že im Goblina ukáže. A tak navrhol goblinovi, že spolu zájdu na miesto, kde sa nachádzali jeho obľúbené bobule. Ale pretože bol goblin pomalší, tak sa schoval tomu mužovi do tašky, aby ho na to miesto doniesol. Hneď ako bol goblin v taške, tak Škót s krikom utekal k domu svojho kamaráta, aby mu dokázal, že je kamarát Goblina a že ho má v taške. Avšak k jeho veľkému úžasu bola taška po otvorení prázdna. A tak plný hanby a s boľavým srdcom odišiel a šiel smerom k miestu, kde sa nachádzali Goblinove obľúbené bobule.

Po ceste si všimol, že sa niečo hýbe v jeho taške, ktorú mal stále pri sebe. Keď dorazil na to miesto, kde sa nachádzali bobule, tak malý biely králik vyskočil z tašky, išiel sa najesť bobúľ a potom sa premenil na Goblina. Keď Škót uvidel Goblina, tak sa ho spýtal: "Prečo si si zo mňa urobil srandu? Nevidíš, ako som sa zosmiešnil pred svojimi kamarátmi? "A goblin mu povedal, že sa nevydáva napospas takýmto predvádzaniam a ak chce Škót zostať jeho kamarátom, tak mu musí sľúbiť, že už ho nebude využívať k tomu, aby presvedčil svojich kamarátov, že sú s goblinom priatelia.

Je možné, aby goblini zmizli a potom sa objavili v pozmenenej podobe?

Samael Aun Weor: Veľmi rád odpoviem Vašu otázku. Bolo nám povedané, že goblini na seba berú podobu krásnych mužov s blonďavými vlasmi a ružovou kožou. Niektorí ľudia dokonca tvrdia, že sa v lesoch zamilovávajú do žien a veľmi pekne im spievajú. Podľa starovekých tradícií je možné zahnať Goblina iba hraním nádhernej orchestrálnej hudby.

Vaše rozprávanie je vskutku fascinujúce. Je to ukážka toho, ako sa niekto môže spriateliť s goblinom. Nanešťastie tá osoba sa dopustila tej chyby, že chcela svojho neviditeľného kamaráta niekomu ukazovať. Je jasné, že goblini sa neradi predvádzajú. Keď niekomu ponúknu svoje priateľstvo, tak to myslia úprimne. Nanešťastie majú ľudia sklon k exhibicionizmu. Toto je niečo veľmi závažného.

A že goblin vzal na seba podobu bieleho králika? To nie je nič nové. A že jedol bobule? Nečudujte sa, pretože jedia ovocie a iné rôzne veci z prírody. Sú to stvorenia, ktoré bežne žijú v štvrtej dimenzii. Avšak na nejakých opustených lesných miestach sa môžu stať pre ľudí viditeľní, ak si to tak želajú.

Márnivý ľudia tohto sveta toto nikdy neprijmú, pretože sú ponorení v barbarizmu a zdegenerovali svoje psychické schopnosti. Žijú iba v materiálnom svete.

My, gnostici, ale premýšľame inak. Máme cvičenia a metódy, ako rozvinúť naše psychické schopnosti. Vďaka tomu môžeme byť v kontakte nielen s goblinami, ale aj s Dévami a elementálmi tohto veľkého stvorenia.

Kapitola 3

Čarodejnice

Otázka: Na jednom ranči, ktorý bol obývaný za čias španielskych dobyvateľov, boli neustále počuť o polnoci zvuky. Bolo počuť muža idúceho na koni, ktorý keď prišiel, tak zosadol, otvoril dvere a vstúpil do domu. A tak sa konečne jedného dňa správca ranča rozhodol pozrieť, kto alebo čo vydáva ten zvuk. Na dvore uvidel muža nasadajúceho na koňa a spýtal sa ho: "V mene všemohúceho Boha, povedzte mi, čo chcete?" Muž mu odpovedal: "Nasledujte ma". Správca ho teda nasledoval k riečke blízko ranča, kde sa muž zastavil a povedal mu: "Na tomto mieste je ukrytý poklad a Vás prosím, aby ste ho vykopal." A tak ho správcu vykopal a od toho okamihu už zvuky na ranči ustali. Poviete mi niečo k tomuto príbehu?

Samael Aun Weor: Je nepochybné, že tento neobvyklý a pozoruhodný prípad stojí na pevných základoch. Je potrebné zdôrazniť isté nadčasové myšlienky týkajúce sa samotného života. Je jasné, že existujú vyššej dimenzie priestoru. A je jasné a zrejmé, že duše mŕtvych žijú v neznámej dimenzii.

Zhmotnenie metafyzického subjektu je tiež možné a viditeľné. Je zrejmé, že mŕtvy sa môžu zhmotniť. V tomto prípade zosnulá osoba, ktorá išla na koni a hovorila s udiveným mužom, zanechala u riečky cenný zakopaný poklad. Ľútosť, puto k tomuto kovu atd., bolo dostatočným motívom k tomu, aby dochádzalo k týmto neobvyklým zjaveniam. Tieto zhmotnenia psychického typu sú fascinujúce.

Treba priamo povedať, že v tomto prípade mŕtva osoba opustila neznámu dimenziu, aby prenikla do fyzického sveta, kde sa stala viditeľnou a hmatateľnou. Je pochopiteľné, že keď bol poklad vykopaný, tak tie podivné metafyzické zvuky museli zmiznúť.

Prípady, ako je tento, sú veľmi časté na mnohých miestach. Napríklad tu, v Mexiku, "Plateados" zakopali skvostné poklady a ja dokonca poznám to miesto, kde sa tieto mimoriadne psychické javy odohrali. Takéto javy sa dejú na mnohých miestach sveta.

Otázka: Raz vo štvrtok Svätého Týždňa videla skupina ľudí, keď išli okolo jazera Montiver, nádhernú ženu so zlatými vlasmi - tie vlasy boli tak dlhé, že pokryli celé jej telo. Kúpala sa v jazere. Chvíľu ju pozorovali a potom k ich veľkému úžasu dievčina zmizla uprostred vôd. Poviete mi, čo to mohlo byť za ženu?

Samael Aun Weor: Veľmi rád odpoviem Pánovu otázku. Už sme hovorili o elementáloch ohňa, vzduchu, vody a zeme.

A tak nie je vôbec divné, že sa jeden z týchto elementálov v podobe krásnej ženy zjavil ľuďom v čistých vodách jazera. Vodné víly samozrejme žiaria v záhadnej krajine a stavajú si svoje paláce na dne vôd.

Raz som mal podobný zážitok, keď som sa plavil v Atlantickom oceáne. Keď slnko začalo vystupovať z hlbokých vôd (aspoň to tak vyzeralo), tak som videl dve mimoriadne morské panny, ako kráčajú po vodách. Išli k našej malej loďke z opačnej strany. Jedna bola fialová, a to nielen jej vlasy a oči, ale i odev a sandále. Tá druhá mala korálovú farbu a jej výzor bol majestátny a vznešený.

Táto dvojica krások sa zastavila u útesu a hlboko ma pozorovali.

Nepopieram, že som s tými pannami veľkého mora nadviazal priateľstvo.

Stavajú si domy z éterickej hmoty na hlbokom dne divokého oceánu. Dokonca sa hovorí, že sa zamilovávajú do mužov a berú si ich dušu, aby s ňou mohli žiť vo svojom morskom príbytku.

Otázka: V časoch Inkvizície sa tu v Mexiku stal neobvyklý prípad čarodejníctva. Dve ženy boli Svätým úradom obvinené. Keď duchovní a stráže vstúpili do domu tých dvoch žien, tak videli len štyri nohy na posteli - tela tam neboli.

Tak duchovní postupovali liturgicky a vykonávali vyháňanie a hovorili zaklínadlá všetkého typu. Náhle sa stalo niečo divné. Dva strašné vtáky prileteli do domu, pristáli pred duchovnými na posteľ, kde sa nachádzali spomínané štyri nohy.

Duchovní boli vydesení, keď s údivom videli, ako tie vtáky zlých znamení sa menia na ľudské postavy. Nohy sa stali opäť súčasťou tela tých žien, ktoré ešte pred chvíľou boli temné stvorenia vzduchu. Inkvizícia prenasledovala tieto čarodejnice, ktoré boli následne odsúdené na smrť upálením. Mohli by ste nám, majster, podať vysvetlenie?

Samael Aun Weor: Prípad, ktorý ste rozprával je fascinujúci a samozrejme má svoje vysvetlenie. O čarodejníctve sa veľa hovorí a v stredoveku bolo veľa takto obvinených žien upálených. Niet pochýb o tom, že toto boli proste temné čarodejnice, ktoré vedeli umiestniť svoje fyzické telá do štvrtej dimenzie, aby mohli lietať vzduchom, chodiť po vodách alebo pravdepodobne aby sa mohli zúčastniť strašného čarodejníckeho sabatu.

Hovorí sa, že tu, v Mexiku, tieto strašné stvorenia dokážu od seba oddeliť svoje fyzické nohy, aby mohli pohodlnejšie lietať vzduchom.

Je jasné, že z prísne lekárskeho hľadiska, vo svetle oficiálnej anatómie, by žiadny lekár neprijal takéto odvážne tvrdenia.

Čarodejnice z oblasti Thessaly a Ovidiovej Premeny mi v týchto chvíľach prichádzajú na myseľ. Hovorí sa, že Apuleius sa premenil na osla. Nepočuli ste nikdy o lykantropii a o vlkolakoch?

Ľudský organizmus má nekonečné možnosti, o ktorých nemajú muži vedy ani poňatia. Keď je fyzické telo v štvrtej dimenzii, tak môže vziať na seba akúkoľvek podobu a dokonca od seba oddeliť časť svojich končatín.

Je nesporné, že keby dnešní vedci počuli túto prednášku, tak by lietali hromy a blesky a s rozhorčením by nám, bratom gnostického hnutia, hrozne zlorečili.

Oficiálna veda nie je jediná veda, ktorá existuje. Príde deň, keď si učenci overia, že štvrtá dimenzia je skutočná a že ponúka nekonečne metafyzických možností.

Nie je nič nové, že čarodejnice môžu opustiť svoje nohy a premeniť sa na zvieratá. Aineias, muž z Tróje, našiel na ostrove Strofades tieto špinavé vtáky, ktorým velila odporná Selena, a ktoré spôsobili hrdinovi veľa zlého.

Tí, kto sa nám vysmievajú, by mali študovať Vergiliovu Aeneidu. V žiadnom prípade tieto strašné stvorenia neobdivujeme, pretože ich čaká strašný osud v pekelných svetoch. Každý, kto študoval Danteho Božskú komédiu, vie, že tieto čarodejnice sa nachádzajú v pekle, kde so svojimi strašnými pazúrmi obťažujú ľudské rastliny. Sú to kruté harpye, ktoré neznášajú Boha a Božskú Matku a odpudivo sa vrhajú do temnej priepasti.

Harpye z Dantovho Pekla

Otázka: Majster, vo svojich knihách mnohokrát spomínate štvrtú dimenziu a mnoho ľudí mi hovorí, že neverí v jej existenciu. Radi by ju totiž zreteľne videli. Moc rád by som im dal nejakú uspokojivú odpoveď, ale nič ma nenapadlo. Poradíte mi, čo im mám povedať?

Samael Aun Weor: Panebože! Panenka Mária! To nie je otázka viery. Tu sa bavíme o vede. Viera patrí k náboženstvu, ale veda je niečo iné.

Prosím, dávajte pozor. Štvrtá dimenzia je čas. A tak ak niekto chce vedieť niečo o štvrtej súradnici, tak nech študuje Einsteinovu teóriu relativity.

Vidím, že sedíte a píšete pri stole. Ak sa na ten stôl pozriete, tak uvidíte jeho tri dimenzie, ktorými sú dĺžka, šírka a výška. Potom však ešte existuje štvrtá súradnica, a tou je samotný čas. Koľko času uplynulo od okamihu, kedy rezbár tento stôl vyrobil?

A tak štvrtá dimenzia je viditeľná pre celý svet, pretože každému človeku je daný určitý počet rokov. Existujú novorodenci, dvadsaťroční a veľa starých ľudí, na ktorých čaká smrť.

Samotný čas má dva aspekty: Tým prvým je časomerný aspekt, ale ten je len povrchný. Tým druhým je potom priestorový aspekt, a ten je dôležitý.

Uvažujte o tom, tu sa nebavíme o viere, ale o veciach, ktoré sú úplne vedecké. Potrebujeme byť len trochu zrelí, aby sme tomu rozumeli.

Dobývanie vonkajšieho priestoru, vesmírne cestovanie, nebude možné do tej doby, než si dokážeme podmaniť čas. To znamená podmaniť si štvrtú súradnicu.

Ak by vesmírna loď odletela z nášho sveta rýchlosťou svetla (300 000 km za sekundu) a po pár hodinách vesmírneho cestovania by sa opäť vrátila na Zem rovnakou rýchlosťou, tak potom si buďte istí, že posádka tej lodi by sa nevrátila na svet, ktorý poznala , ale na úplne nový svet, na Zem, ktorá by zaznamenala mnoho tisíc rokov pokroku. Toto už dokázal Einstein svojimi matematickými výpočtami. A preto, keď príde deň, keď muži vedy vynájdu vesmírne lode schopné cestovať rýchlejšie než čas, tak v ten deň si podmaníme čas, alebo inými slovami, dobyjeme štvrtú dimenziu. To je všetko.

Trojrozmerný svet je výsledok rýchlosti svetla na druhú, a preto ak prekročíme rýchlosť svetla, tak sa ocitneme v štvrtej dimenzii.

Čarodejnice, o ktorých sme hovorili, dokážu okamžite prekročiť hrádzu rýchlosti svetla - tak prenikajú do štvrtej dimenzie. Avšak ich metódy nie sú hodné odporúčania. Existujú aj iné, posvätné a počestné postupy, ktoré môžeme použiť ako bránu do štvrtej dimenzie. Napríklad tie, čo používal Ježišov apoštol Peter alebo sám Ježiš.

Ježiš preukazuje svoje majstrovstvo nad vedou džinu

Otázka: Na jednom stretnutí, ktorého sa zúčastnili aj nejakí ľudia tu prítomní, sa hovorilo, ako ich babičky si rozprávali príbehy o čarodejniciach, ako je tento: Počas čias revolúcie sa našlo mnoho párov nôh v popole od táboráku alebo vo veľkých krboch, ktoré v tej dobe boli časté vo veľkých domoch. Vystrašení ľudia, ktorí tie nohy našli, sa schovali a vyčkávali, čo sa bude diať. Po nejakej chvíli udivene sledovali, ako sa vracajú čarodejnice bez nôh na metlách a ako si kúzlami svoje nohy naspäť obnovujú. Hneď nato vykonali podivný rituál a vrátili sa do svojich domovov ako normálni ľudia. Zvesti kolovali od úst k ústam o tejto udalosti v tej oblasti a spôsobovali veľký úžas. Bol by ste tak láskavý a oznámil nám, či je toto rozprávanie pravdivé?

Samael Aun Weor: Ctihodný pane, už sme všetky tieto veci prebrali a môžem Vás uistiť, že sú veľmi pravdivé. Tieto typy temných ľudí tu v Mexiku oddeľujú svoje nohy, keď vstupujú do štvrtej dimenzie.

Otázka: Iba tu v Mexiku?

Samael Aun Weor: Áno. My, kto sme preskúmali rôzne oblasti metafyziky, vieme, že tento jav oddelenie nôh od tela sa deje len v Mexiku.

Skúmali sme rôzne krajiny a miesta a náš prieskum nás zaviedol veľmi ďaleko. Dovoľte mi Vám povedať, že v Salamanke v Španielsku existuje hrad zvaný Klingsor. V ňom sa nachádza sieň čarodejníctva. Strašné čarodejnice, ktoré sú spriaznené s týmto príbytkom temnoty, sa zúčastňujú stretnutí tu organizovaných a nezanechávajú svoje nohy ani v posteli, ani v krboch, ani nikde inde.

Tento typ ľudí sa stáva viac a viac zvrátený. Na konci budú zvrhnutí do temnej priepasti, kde je len plač a škrípanie zubov.

Otázka: Raz som bol na jednom mieste v Južnej Amerike, ktoré mi bolo známe. Ležal som v izbe na chrbte a zrazu som počul zvuky a cítil nepríjemný zápach, ktorý sa vinul do miestnosti pod dverami. Po pár minútach som cítil, ako si nejaká osoba sadá na moju hruď, a tak mi paralyzovala celé telo. Nemohol som hovoriť a nemohol som pohnúť ani jedným svalom. O pár minút neskôr ma napadlo, že by som mohol použiť nejaké zaklínadlo, ale pretože som nemohol hovoriť, tak jediné, čo som mohol urobiť, bolo znamenie plamennej päťcípej hviezdy. Tým som tú bytosť zahnal. Majster, urobíte mi láskavosť a objasníme, o akú bytosť sa jednalo?

Samael Aun Weor: Odpoviem na otázku ctihodného pána. Vieme z vlastnej skúsenosti, že stvorenia z čarodejníckeho sabatu sú zvyknuté sadať si na telá svojich obetí, buď aby ich zahryzli a zanechali tak hrozné škvrny na koži, alebo aby im vzala dušu z tela a preniesla ju na nejaké miesto na svete, alebo aby svoju obeť nejakým spôsobom sužovali.

V takýchto prípadoch odporúčame, aby sa človek modlil s veľkou silou, odriekal zaklínadlo Siedmich múdreho Šalamúna alebo zaklínadlo Štyroch. Tieto modlitby sú neobyčajné účinné na našu mentálnu alebo fyzickú obranu. Zaklínadlá, ktorými je možné odohnať hrozné harpye tak, aby nás nechali na pokoji, sú nasledujúce:

Zaklínadlo Štyroch:

Caput mortum, imperet tibi dominus per vivum et devotum serpentem!

Cherub, imperet tibi Dominus per Adam Yod-HaVah!

Aquila errans, imperet tibi Dominus per alas tauri!

Serpens, imperet tibi Dominus Tetragrammaton, per Angelum et Leonem!

Michael, Gabriel, Raphael, Anael!

Fluat udor per Spiritum Elohim

Manet in terra per Adam Yod-HaVah!

Fiat firmamentum per Yod-HaVah-Sabaoth!

Fiat judicium per ignem in virtute Michael!

Anjel slepých očí, počúvaj alebo odíď s touto svätou vodou!

Pracuj okrídlený býk alebo sa vráť do zeme alebo zvädneš a ja ťa prepichnem týmto mečom.

Spútaný orol, počúvni moje znamenie alebo odleť pred mojím ďalším nádychom!

Zvinutý had, plaz sa mi pri nohách alebo budeš sužovaný svätým ohňom a poddaj sa vôňam, ktoré v ňom horia!

Voda, vráť sa do vody!

Oheň, hor!

Vzduch, obiehaj!

Zem, vráť sa do zeme!

Silou pentagramu, ktorý je rannou hviezdou a v mene tetragramu, ktorý je vyrytý uprostred kríža svetla!

Amen. Amen. Amen.

Zaklínadlo Siedmich:

V mene Michaela, nech ti Jehovah rozkáže a odoženie Chavajotha.

V mene Gabriela, nech ti Adonai rozkáže a odoženie Baela.

V mene Rafaela zmizni pred Elial Samgabiel.

Samaelom Sabaothom a v mene Elohim Gibor zmizni Andrameleck.

Zacharielom et Sachiel Meleck poslúchaj Elvaha Sanagabrila.

Božským i ľudským menom Shaddaia a znamením Pentagramu, ktorý držím v pravej ruke, v mene anjela Anaela, silou Adama a Evy, ktorí sú Jotchavah, zmizni Lilith, nechaj nás odpočívať v mieri Nahemah.

Svätým Elohim a menom džinov Cashiela, Sehaltiela, Aphiela a Zarahiela, čo počúvajú Oriphiela, odíď od nás Moloch, nevydáme ti svoje deti ako potravu.

Amen. Amen. Amen.

Kapitola 4

Poviedky o nadprirodzenu

Moji priatelia, je naliehavé, aby ste sa naučili, ako cestovať v štvrtej dimenzii. Niektorí ľudia si myslia, že je ťažké sa to naučiť. V skutočnosti to však nie je náročné - jediné veci, ktoré človek potrebuje, sú silná vôľa, nevyčerpateľná húževnatosť a nekonečná trpezlivosť.

V týchto chvíľach si vybavujem niektoré veľmi dôležité zážitky zo "stavu Džin". Keď som sa stal učeníkom, tak som musel isto-iste trochu trpieť. Ležal som pokojne na posteli, hlavu položenú na dlani ľavej ruky, a sústredil som sa na svoju Matku prírodu a na Krista. Prosil som ich z celého srdca, aby ma vzali s mojím telom z mäsa a kostí na vzdialené miesta na Zemi. Keď som už pociťoval únavu, keď som zaspával, tak som veľmi zľahka vstal z postele a vyšiel von na dvor, kde som začal vyskakovať s úmyslom letieť. Mnohokrát pršalo a ja som bol oblečený len v pyžame, a tak som musel znášať vodu a studené počasie. Keď som si všimol, že som nevyletel hore, tak som sa vrátil do postele, aby som znovu zopakoval tento pokus. Toto som húževnato robil celú noc.

Mal som mnoho nocí bez spánku. Moje telo schudlo, moja tvár bola biela a s veľkými kruhmi pod očami, pretože som príliš veľa nocí nespal. Avšak som bol tvrdohlavý. A tak jedného dňa som zvíťazil. Vstal som z postele, keď som bol v stave ospalosti a k svojmu úžasu sa v mojej spálni objavili tri dámy. Jedna z tých troch dám mi pomohla vstať z postele, zatiaľ čo tie zvyšné dve predpovedali osudy s balíčkom kariet pri stole. Činili tak, aby zistili, ktorá z nich sa bude starať o moju bezvýznamnú osobu. Je jasné, že táto úloha dopadla na tú, ktorá mi pomohla vstať z postele. A tak mi pomohla vyjsť z mojej izby. Potom ma viedla dlhou chodbou, ktorá viedla na ulicu. Otvorila dvere domu a vzala ma na ulicu. Uvidel som veľa iných ľudí, ktorí boli zamestnaní tými istými úlohami v tom istom meste, v ktorom sme žili.

Vyššie spomínaná dáma mi povedala, že môžem lietať a keď som tak urobil, tak som cítil veľkú radosť. Pretože som bol naplnený radosťou, tak som nebol dostatočne opatrný vo svojom počínaní a náhle som sa vzniesol do oblakov a potom hneď k späť k zemi, aby som mohol letieť cez domy, kostolné veže, atď.

Otázka: Nikto Vás nevidel?

Samael Aun Weor: Ach, ctihodná dáma, poviem Vám, že ma skutočne nikto nevidel, pretože moje telo sa nachádzalo v štvrtej dimenzii. Skrátka som nebol v trojrozmernom svete. Preto som bol neviditeľný ľuďom tohto sveta.

Tá dáma, čo ma mala na starosť, mňa vzala do New Yorku. Tam sme našli pána, ktorý robil to isté, čo ja. Dáma mu tiež pomohla a vzala ho z jeho bytu. A tak sme boli dvaja cestovatelia v štvrtej dimenzii.

Preleteli sme cez Atlantik. Potom sme leteli nad Európou. Minuli sme veľa miest, čo boli v ruinách, lebo to bola doba druhej svetovej vojny. Ten druhý muž mi povedal: "Nevidím do teba, ale iba viem, že je v tebe veľa filozofie a okultizmu." Odpovedal som mu: "Skutočne som okultista a ezoterik a volám sa Samael Aun Weor."

Ten pán mi povedal o nebezpečenstvách, ktoré číhali v Európe. Povedal mi, aby som bol opatrný, pretože keby sme náhodou vystúpili zo štvrtej dimenzie, tak by sme sa ocitli na európskej pôde a bez akejkoľvek dokumentácie by nás určite zabili alebo zavreli do väzenia. "Máte pravdu," odpovedal som mu, "za žiadnych okolností by sme nemali opúšťať štvrtú dimenziu."

Počas výletu sme na chvíľu zastavili, aby sme vstúpili do domu jednej krajčírky. Tá dáma, čo nás sprevádzala, nám oznámila, že by rada pomohla ľuďom, čo tu žijú. Preto sme si čakali vo vedľajšej miestnosti a rozprávali sa.

Keď sme s našou sprievodkyňou opustili dom, tak sme leteli ďalej cez Európu až na miesto, kam sme mali namierené. Hneď ako som zistil to, čo som chcel na tom mieste zistiť, tak som sa rozlúčil so svojou sprievodkyňou aj priateľom a vrátil sa domov do svojho domu.

Vidíte, moji priatelia, so silnou vôľou a trpezlivosťou je možné umiestniť svoje telo do štvrtej dimenzie. Táto úloha pre mňa znamenala rok horkosti.

Otázka: Ako tá sprievodkyňa vedela, že v tom dome, o ktorom ste hovorili, ľudia potrebovali pomoc? A ako vedela, akým spôsobom im pomôcť?

Samael Aun Weor: Ctihodná dáma, veľmi rád odpoviem Vašu otázku. Je zrejmé, že ľudia, čo žili v tom dome, boli priatelia mojej sprievodkyne. Pomoc, ktorú tá dáma poskytovala, je spojená so "štúdiom Džinu". Jej úlohou bolo pomáhať ľuďom vstúpiť do štvrtej dimenzie, to je všetko.

Otázka: Ako dlho ste bol na tomto výlete?

Samael Aun Weor: Ctihodná dáma, myslím, že celá cesta trvala tak dve hodiny.

Otázka: Ako ste vedel, ako sa sám vrátiť?

Samael Aun Weor: Táto otázka je veľmi zaujímavá a dáva nám krásny priestor na vysvetlenie. Vo štvrtej dimenzii sa totiž všetko vracia na svoje pôvodné miesto. Ak napr. otvoríme dvere, tak tie sa ihneď sami zatvoria. Ak presunieme vec z jedného miesta na druhé, tak sa tá vec sama vráti na svoje pôvodné miesto. Raz som napríklad odišiel z domu v štvrtej dimenzii, išiel som o blok ďalej a zložil si tričko, v ktorom som spal. Vyhodil som ho do priestoru a díval sa na smer, ktorým sa vydalo. S úžasom som sa pozeral, ako sa vznášajúce tričko vrátilo do môjho domu, prestúpilo dverami a dopadlo na moju posteľ. A preto nie je zvláštne, že som sa nechal vláčiť silou návratu a vrátil som sa, povedal by som, inštinktívnym a automatickým spôsobom do mojej spálne, kde sa moje telo umiestnilo do tej pozície, v ktorej bolo na začiatku.

Otázka: Jeden muž, ktorý sa staral o dobytok v zasneženej oblasti v Južnej Amerike, bol unavený, a tak sa zastavil so svojim psom v chate na samote, aby si odpočinul. Rozložil si oheň kvôli väčšiemu pohodliu. O polnoci počul divné zvuky a jeho pes štekal. Boli to také zvuky, ako keď sa blíži cudzia osoba. Zrazu uvidel muža so srsťou a bez šiat. Chopil sa pušky, aby na návštevníka zaútočil, ale ten mu povedal: "Môj priateľu, neútoč na mňa, prichádzam v mieri." Návštevník mu povedal, prečo vyzerá tak, ako vyzerá. Pred mnohými rokmi sa totiž zaviazal, že bude žiť ďaleko od civilizácie a že nedopustí, aby ho videla nejaká žena. Pastier dobytka mu ponúkol jedlo a prístrešok v chatke a povedal mu, že žije na ranči, kde ženy nie sú a že ho kedykoľvek môže prísť navštíviť a porozprávať sa alebo najesť sa. A tak jedného dňa muž so srsťou prišiel na návštevu na ranč. Ako si tak rozprávali, tak zrazu srstnatý muž spozoroval nejaké dámy, ako si ho prezerajú, a tak odletel a už sa nikdy neobjavil. Učiteľ, vysvetlíte nám, prečo bol tak silno rozhodnutý žiť osamote a ďaleko od žien?

Samael Aun Weor: Ctihodný pane, veľmi rád odpoviem Vašu otázku. Je veľmi zaujímavá a prípad tohto srstnatého muža je veľmi nešťastný. Vidím v tom poľutovaniahodnú nevedomosť. Utekať pred ženami sa mi zdá úplne absurdné, pretože dosiahnuť slobody, spásy, bez ženy je nemožné. Ženy sú v živote veľmi dôležitým prvkom.

Láska je základ oslobodenia, spásy, osvietenia. Len skrze lásku dospejeme k Bohu. Len skrze lásku získame večné požehnanie. Napísali sme veľa kníh a stojí za to ich študovať. Napríklad Dokonalé manželstvo je jedna z kníh, ktorá môže ľudí naučiť, ako spoznať lásku. Iné dôležité knihy sú Záhada zlatého rozkvetu, Parsifal odhalený a mnoho iných.

Je nepochybné, že z toho srstnatého muža z prírody sa stal skutočný divoch. To je dôvodom, prečo mu začala rásť opičia srsť - stal sa z neho opičí muž. Postupne divočel, až sa z neho stal opičiak, to je všetko.

Otázka: V dobách kolonizácie išli dvaja páni do mesta. Pretože pršalo, tak potrebovali prístrešok a odpočinok. U cesty uvideli dom, v ktorom najskôr bola oslava, pretože ľudia tancovali, pili a smiali sa. A preto tam zostali a pripojili sa k zábave.

Keď už sa cítili unavení, tak šli do spálne, aby sa vyspali. Keď sa potom na druhý deň zobudili, tak k ich veľkému prekvapeniu videli v celom dome len kostry a dlhoročný prach. Boli veľmi vystrašení a z miesta utiekli. Poviete nám príčinu tohto javu?

Samael Aun Weor: Ctihodný pane, vaše rozprávanie je veľmi fascinujúce. Tu vidíme jav spojený so štvrtou dimenziou. Je nepochybné, že naši dvaja cestovatelia mali chvíľkový prístup do štvrtej dimenzie. A preto videli a počuli mnoho ľudí, čo neboli z tohto sveta. Povedali by sme, že oslavovali s mŕtvymi ľuďmi. Nasledujúci deň boli prekvapení, keď v dome našli iba kosti mŕtvych.

Otázka: Jedného dňa jeden bohémsky muž, ktorý rád pobýval v krčmách, odchádzal z takéhoto podniku domov, keď za sebou počul divný zvuk. Keď sa otočil, tak uvidel ľudskú postavu bez hlavy, ktorá ho z určitej vzdialenosti nasledovala. Vystrašený muž s krikom utiekol. Keď ho ľudia počuli, tak vybehli z domov, aby mu pomohli. Keď dorazil do svojho domu, tak skolaboval a stratil vedomie. Po niekoľkých hodinách sa prebral a rozprával, čo sa mu prihodilo. Vysvetlíte nám, prečo videl muža bez hlavy?

Samael Aun Weor: Pane, rozprával ste nám o bezhlavom muži. Mnoho ľudí, ktorí zomreli pod gilotínou počas Veľkej francúzskej revolúcie, existujú v neznámej dimenzii ako postavy s sťatou hlavou. Niekedy tí, ktorí takto zomreli, sa vo svojej zlovestnej podobe zjavujú vo fyzickom svete.

Moji priatelia, je vhodné, aby ste vedeli, že krajina kúziel, oblasti z Tisíc a jednej noci existujú a že všetky sa nachádzajú v štvrtej dimenzii. Príroda má svoje zázraky a divy.

Pamätám sa, že na jednom zo svojich výletov po Amerike som prišiel do domu, v ktorom ležalo choré dieťa. Vrany, supy, kondory apod. sedeli na streche toho domu. Doktori povedali, že dieťa zomrie.

Čo bolo udivujúce na týchto vtákoch (celkom jasne ovplyvnených lúčom Saturnu) bol fakt, že dokázali s úplnou presnosťou určiť miesto, kde tvor zomrie. Je dôležité povedať, že dieťa skutočne zomrelo a lekárska veda mu nedokázala pomôcť. Je nepochybné, že títo vtáci z nebies plnia nádhernú úlohu, t.j. očistiť Prírodu od rozkladajúcej sa hmoty. Je jasné, že majú schopnosti, ktoré im umožnia určiť miesto, kde niekto zomrie. Toto všetko nás priamo vyzýva k tomu, aby sme zauvažovali nad mocou Prírody.

Keby sme sa naučili cestovať v štvrtej dimenzii, tak by sa každý z nás mohol stretnúť s elementálmi. Tak by sme poznali zázraky a divy Prírody.

Kapitola 5

Reinkarnácia

Keď nastane hodina smrti, tak anjel zodpovedný za prestrihnutie nite života príde k posteli umierajúceho. Presne v tom okamihu, keď naposledy vydýchneme, tak anjel smrti vezme dušu z tela a pretne svoju kosou striebornú niť. Táto niť je istá tajomná strieborná niť, ktorá spája dušu s fyzickým telom. Takáto magnetická niť sa môže nekonečne predlžovať aj skracovať.

Hovorí sa, že sen je malá smrť. Je známe, že počas snenia sa duša nenachádza v tele, ale je mimo telo a cestuje na vzdialené miesta. S telom je spojená striebornou niťou, ktorá sa naťahuje do nekonečna. Vďaka tejto niti sa tiež duša môže vrátiť do fyzického tela v momente, kedy sa prebudíme.

Umierajúci ľudia zvyčajne vidia anjela smrti ako strašidelnú postavu oblečenú do pohrebných šiat. Je jasné, že na seba berú túto zlovestnú podobu len, keď vykonávajú svoju prácu. Za iných okolností na seba berú nádherné podoby ako napríklad detí, dám alebo ctihodných mudrcov. Anjeli smrti nie sú ani zlí ani zvrátení. Pracujú len v súlade s Veľkým zákonom. Každá osoba sa rodí v pravý čas a rovnako tak v pravý čas umiera.

Duše mŕtvych si znovu prežijú veľmi detailne svoj život, ktorý práve pominul. Tento proces sa vždy deje pospiatky. Duše idú späť vo svojich stopách, t.j. žijú v tých istých miestach, kde pred smrťou žili, opakujú tie isté činy, tie isté udalosti. Keď znovu prežívajú prvé roky svojich životov, tak vyzerajú ako deti. Je zrejmé, že hneď ako znovu prežijú svoj život, tak potom predstúpia pred Pánov Karmy, aby boli súdení. To je to, čo sa tiež nazýva "Božím súdom."

Osud každej duše závisí na výsledku, na rozsudku. Niektoré duše, pred tým než sa vrátia na náš svet, tak sa vznesú smerom k nebeským oblastiam. Iné vstúpia do pekelných oblastí, ktoré sa nachádzajú vo vnútri Zeme. A iné duše sa vrátia okamžite do tohto údolia sĺz.

Návrat na tento svet je zvyčajne veľmi bolestivý. Nanešťastie sa vždy musíme vrátiť. Anjeli života pripoja striebornú niť duše, ktorá sa má vrátiť, ku spermii, ktorá vykoná v maternici oplodnenie.

Stvorenie zreje v maternici. Avšak duša, ktorá sa má vrátiť, vstúpi do tela až v okamihu, keď sa dieťa prvýkrát nadýchne. Je nutné a potrebné, aby ste toto pochopili.

My, ľudia, sme pred naším súčasným životom mali nielen jeden minulý život, ale mnoho minulých životov. Každá osoba sa zrodí v súlade so svojím osudom. Niektoré duše sa narodia do bohatých rodín s veľkým majetkom, zatiaľ čo iné duše sa vracajú do chudoby a medzi zúbožených ľudí.

Ak sme urobili v našom minulom živote dobro, tak v tomto živote si vyberieme odmenu - narodíme sa do rodín, kde nám nič nebude chýbať a kde bude veľa materiálnych vecí.

Ak sme páchali zlo, plytvali peniazmi, boli lakomí, zneužívali svojich blížnych, okrádali ostatných, používali peniaze na zlé účely, tak potom je zrejmé, že sa vrátime do zúbožených rodín, ocitneme sa v tele žobráka, ktorý je nešťastný, hladný a podvyživený. Každá duša zožne ovocie podľa svojich činov.

Je jasné, že ľudia si nepamätajú svoje minulé životy, pretože ich vedomie spí. Ak by ľudia svoje vedomie prebudili, tak je zrejmé, že by si svoje minulé životy pamätali.

Človek sa musí snažiť konať dobro, robiť dobročinné skutky, t.j. obliekať nahých, dávať jedlo hladným, dať napiť smädnému, učiť nevzdelaných, atď., tak, aby vo svojom budúcom živote sa narodil do krásneho domova, medzi ľudí dobrých mravov, do hojnosti, mieru a prosperity.

Otázka: Existujú anjeli života a anjeli smrti?

Samael Aun Weor: Zodpoviem otázku s veľkým potešením. Anjeli smrti prídu k posteli umierajúcich. Obvykle žijú v piatej dimenzii, astrálnom svete, čo je dimenzia, o ktorej sa často hovorí v okultizme a ezoterike. Anjeli života majú postavu ako dieťa, majú veľké znalosti o okultnej medicíne, majú moc nad vodami života, maternicou, amnionálnou tekutinou, reprodukčnými orgánmi a obvykle žijú vo štvrtej dimenzii, čo je éterický svet.

Bezpochyby anjeli života asistujú ženám pri pôrode. Vedia otvoriť celú maternicu a pomôcť pri akomkoľvek pôrode. Zvyčajne sú to úžasní doktori - to oni sú zodpovední za pripojenie nite života k spermii, čo bude oplodňovať. Oni sú tajní agenti, ktorí pomáhajú rodiacim ženám.

Otázka: Podľa toho čo nám hovoríte ... existuje predurčenie (predestinácia) a môže ho človek zmeniť?

Samael Aun Weor: Ctihodná dáma, odpoviem Vašu otázku. Je zrejmé, že predurčenie existuje. Po pravde, predurčenie je výsledkom našich dobrých a zlých činov z našich minulých životov. Ak niekto kradol, tak teraz bude okrádaný, ak zabíjal, tak bude zabitý, atď.

Pre ilustráciu Vám poviem veľmi zaujímavý príbeh. Raz sa jeden mladý muž vypravil s troma kamarátmi na cestu z Mexika do Spojených štátov. Napriek tomu sa im prihodila tragická nehoda. Do auta, v ktorom cestovali, narazilo iné auto a potom aj iné vozidlá, ktoré išli po ceste. Výsledkom tejto nehody boli dvaja mŕtvi a dvaja zranení.

Keď sme túto záležitosť skúmali vo vyšších svetoch, tak sme boli svedkami, ako pracuje zákon predurčenia. Prvý mŕtvy zomrel okamžite, presne v okamihu zrážky. Druhý mŕtvy mal popáleniny tretieho stupňa a posledný dych vydýchol po dvadsiatich dňoch bolesti. Tretí bol vodič vozidla, ktorý mal iba vykĺbené rameno a malé zranenia na nohe a posledný, štvrtý zranený, mal iba malé zranenia na hlave. Zamerali sme sa na prvých troch a výsledok nášho šetrenia vo vyšších svetoch bol tento:

Ten, ktorý zomrel prvý, žil v Mexiku v čase Dona Porfiria Diaza. Je jasné, že to bol veľmi mocný a bohatý muž, despotický majiteľ pôdy, ktorý sa vyžíval v strašení roľníkov tým, že na nich nabiehal koňmi na cestách apod. Ten, ktorý zomrel s popáleninami, tak v minulom živote polial benzínom svojich bratov, keď spali a potom ich zapálil. Toto bol najstrašnejší zločin v jeho minulom živote, a preto v tomto živote sa ocitol v horiacom aute a zomrel s popáleninami tretieho stupňa. Tretí muž vo svojom minulom živote spôsobil utrpenie mladému mužovi. Ako člen gangu zmlátil mladého muža a vykĺbil mu násilím rameno, a preto v tejto dopravnej nehode dostal následok svojho činu. Každý z tých troch sa preto narodil so svojím osudom.

Avšak osud môže byť zmenený, ak človek koná mnoho dobročinných skutkov, venuje sa konaniu dobra, vykonáva milosrdné činy. Týmto je objasnené, že osud môže byť zmenený, pretože: "Keď je nižší zákon nahradený vyšším, tak vyšší zákon zruší nižší." Konajte dobré skutky, nech splatíte svoje dlhy.

Kapitola 6

Karma

Moji priatelia, existuje zákon, ktorý sa nazýva Karma. Tento zákon vo svojej podstate znamená príčinu a účinok alebo tiež konanie a následok.

Musíte pochopiť zákon rovnováhy. Čokoľvek človek urobí, tak za to musí tiež zaplatiť, pretože nemôže byť príčina bez následku a následok bez príčiny. Bola nám daná sloboda, slobodná vôľa, a preto si môžeme robiť, čo chceme. Napriek tomu sa za naše činy musíme zodpovedať Bohu.

Musíme zaplatiť nielen za zlé činy, čo sme vykonali, ale aj dobré skutky, ktoré sme mohli urobiť, ale neurobili.

Keď človek príde na tento svet, tak má svoj osud. To je dôvodom, prečo niektorí sa narodia do prepychu a iní sú v nemilosti. Ak sme v našom predchádzajúcom živote niekoho zabili, tak v tomto živote budeme zabití. Ak sme niekoho zranili, sami budeme zranení. Ak sme niekoho okradli, sami budeme okradnutí. Tak, ako sme sa správali k ostatným, tak sa aj ostatní budú správať k nám. Avšak je možné zmeniť svoj osud. Keď je nižší zákon nahradený vyšším, tak vyšší zákon zruší ten nižší.

S levom zákona možno bojovať váhami. Ak na jednu misku váh umiestnime naše dobré skutky a na druhú naše zlé činy, tak buď budú obe misky vážiť rovnako alebo budú v nerovnováhe. Ak miska so zlými skutkami váži viac, tak potom musíme pridať dobré činy na misku dobrých skutkov, aby sme ju naklonili v náš prospech. Takto platíme za našu Karmu.

A preto konajte dobré skutky, nech môžete splatiť svoje dlhy. Pamätajte, že človek platí nielen utrpením, ale tiež môže platiť tým, že koná dobro.

Veľa ľudí, ktorí trpia, je zaneprázdnených len svojim horkým utrpením. Chcú situáciu napraviť, ale pritom si nevšímajú utrpenie ľudí okolo seba. Ani vzdialene neuvažujú o tom, že by pomohli ľuďom vo svojom okolí. Tento stav sebectva nie je dobrý k ničomu. Jediný dôsledok takéhoto sebeckého správania je ďalšie utrpenie.

Ak by tieto osoby mysleli na iných ľudí, na to, ako im pomôcť, ako nasýtiť hladných, ako dať napiť smädným, ako obliecť nahých, ako učiť nevzdelaných, atď., tak je jasné, že by umiestnili dobré skutky na misku vesmírnych váh, a tak ju naklonili vo svoj prospech. Inými slovami, dostali by potom všetko, čo potrebujú.

Avšak ľudia sú veľmi sebeckí - to je dôvod ich utrpenia. Nikoho nezaujíma Boh ani ľudia okolo neho, kým sa neocitne v zúfalstve. Toto je fakt, ktorý si každý môže preukázať kdekoľvek na svete. Ľudstvo je jednoducho také.

Otázka: Musia byť dobré skutky konané bez očakávania odmeny? Alebo sa počítajú, aj keď ich robíme s očakávaním, že za ne niečo dostaneme?

Samael Aun Weor: Dobro musí byť vždy konané bez nároku na odmenu, s nekonečnou láskou voči ľudstvu. Tak pozmeníte príčiny zla, ktoré stáli za zlými následkami. Nezabudnite, že zmenou príčiny zmeníte následok. Chcete byť uzdravení? Tak potom uzdravte ostatných. Sú Vaši blízki vo väzení? Tak potom usilujte o slobodu iných. Ste hladní? Tak potom sa rozdeľte o svoj chlieb s tými, ktorí sú na tom horšie ako vy, atď.

Otázka: Majster, sú všetky choroby dôsledkom karmy?

Samael Aun Weor: Nie, nie všetky choroby majú pôvod v karme, pretože ľudský stroj môže byť poškodený z mnohých príčin. Preto môžu byť choroby karmické alebo jednoducho výsledkom náhody. To je všetko.

Otázka: Majster, v meditácii som si vybavil niečo z môjho minulého života - jednalo sa o výlet z Mexika smerom do Acapulca, na ktorý som sa vydal a o ktorom ste sa mi predtým zmienil. Povedal by ste mi, či to, čo som videl, bolo pravdivé alebo či to bola len moja fantázia?

Samael Aun Weor: Z toho, ako sa pýtate, je zrejmé, že Vaše vedomie stále spí, pretože keby bolo prebudené, tak slovo "fantázia" by vo Vašej otázke nebolo. To, čo človek vie veľmi dobre, nie je fantázia. To, čo človek nepozná, alebo vidí len okrajovo, je vždy brané ako fantázia, dokonca aj keď je to pravdivé. Preto je nevyhnutné prebudiť svoje vedomie, keď chce človek skúmať svoje minulé životy.

Mne je jasné, že vo svojom minulom živote ste boli tu v Mexiku a že ste ma sprevádzal do prístavu v Acapulcu. Toto sa odohralo v čase Dona Porfiria Diaza a teraz je zrejmé, že ste sa na tento výlet opäť vydal v súlade so zákonom návratu. Všetko sa opakuje tak, ako sa to skôr stalo. Všetko sa opakuje. Takto funguje veľký zákon karmy.

Otázka: Majster, z Vašej odpovede chápem, že moje vedomie spí. Avšak znamenajú tieto útržkovité spomienky na môj minulý život a iné španielske krajiny, že mám aspoň malé množstvo prebudeného vedomia?

Samael Aun Weor: Je nepochybné, že malé prebudenie vedomia sa odohralo - percento Vášho prebudeného vedomia sa zvýšilo. Bežní ľudia majú tri percentá prebudeného vedomia. Avšak vo Vašom prípade to je desať percent, a to znamená veľa. Je veľmi ťažké nájsť osobu, ktorá má vedomie prebudené zo sto percent. Mal by ste byť rád, že máte aspoň toto percento vyššieho vedomia v porovnaní s ľuďmi vo vašom okolí.

Otázka: Vo svojich meditáciách som videl obrazy zo svojho minulého života, v ktorom som sa dopustil mnohých chýb. V tom živote som bol majiteľom ranča v Cuautla, Morelos. Mal som veľa zamestnancov, ktorých som nútil k práci bičom. Mnohokrát som cudzoložil a znásilňoval. Potom prišla revolúcia a ja som prišiel o všetok majetok. Zapísal som sa do revolučnej armády na strane Pancha Villy. Zažil som hlad a iné strasti vojny. Hoci som zomrel v starobe a so svojou rodinou, tak od tej doby až do súčasnosti zažívam v živote veľa horkosti a utrpenia. Myslím, že splácam svoju Karmu. Majster, čo by ste mi o tom mohol povedať?

Samael Aun Weor: Ctihodný brat, som veľmi šťastný, že si pamätáte Váš minulý život. Rád by som Vám povedal, že som Vás skutočne poznal vo Vašom minulom živote a preto je zrejmé, že hovoríte pravdu a nič než pravdu. Je prirodzené, že Vás osobne poznám, lebo ste tiež slúžil v armáde generála Fransisca Villy.

Je samozrejmé, že keď ste sa pred revolúciou ako majiteľ ranča dopustil mnohých omylov, ako napr. bičovanie zamestnancov, tak ste získal Karmu. Kvôli Vám trpeli iní, a preto vy teraz trpíte. Nútil ste ostatných, aby pracovali do vyčerpania, a preto ste teraz vykorisťovaný svojimi zamestnávateľmi v rôznych prácach, v ktorých ste boli zamestnaný, aby ste sa uživil. Takto splácame to, čo dlhujeme. Zákon je zákon a musí byť naplnený.

Otázka: Majster, rád by som Vám vyrozprával zážitok, ktorý som mal v šiestich rokoch. Vo sne som videl ohnivé gule dopadajúce na Zem a ľudia pobehovali a zúfalo vzývali Boha, akoby nastal koniec sveta. Keď som potom dospel, tak som raz uvidel v ilustrovanej Biblii tú istú scénu, o ktoré sa mi zdalo. Poviete mi, či sa jednalo o prorocký sen?

Samael Aun Weor: Vznešený pane, veľmi rád odpoviem Vašu otázku. Je nepochybné, že existuje karma nielen ľudí, ale aj národov a celého sveta. Teraz sme hovorili o karme, tak myslím, že to chápete. Vaša vízia zodpovedá karme celého sveta, ktorú môžeme nájsť v mnohých biblických veršoch, v Koráne a v mnohých svätých knihách východného i západného sveta.

Zlo na tomto svete je tak obrovské, že siaha k nebesiam a je jasné, že táto skazená civilizácia hadov bude zničená. Nezostane kameň na kameni a nikto neprežije. Na celom svete sa vyskytnú zemetrasenia. Avšak to bude len začiatok konca. Nastanú atómové vojny, hladomory a mor po celej Zemi a ľudia budú umierať po miliónoch. Utrpenie bude nekonečné.

Zneužívanie jadrovej energie dosiahne kritických rozmerov. Príde deň, kedy dôjde k rozštiepeniu atómu a tým dôjde k silnejším zemetraseniam na súši i pod hladinou oceánov. Obrovské vlny aké nikto nikdy nevidel zaplavia pláže a podivný zvuk sa vynorí z priepastných hlbín oceánu.

Rád by som, aby ste vedel priateľu, aby všetci moji priatelia vedeli, že istá planéta cestuje nekonečným vesmírom a jedného dňa sa zrazí s našou planétou, na ktorej žijeme. To, čo ste videl a následne si to overil v Biblii, je presne táto udalosť. Je nevyhnutné, aby ste porozumeli, že po tejto kolízii sa obe planéty zlúčia a vznikne nový svet. Všade bude iba oheň a vodná para. Celá táto nová planéta bude zaplavená oceánmi z pôvodných planét. Nikde nezostanú ani stopy po tejto zvrátenej civilizácii. Tým bude dokončená Apokalypsa sv. Jána.

S postupom času sa potom z chaotických vôd života vynorí nový kontinent, nové krajiny a objaví sa nové nebo, aby sa vyplnilo to, čo je napísané v Apokalypse a v druhom Petrovom liste Rimanom.

Videli ste niečo výnimočné, niečo, čo nastane v budúcnosti. Avšak vedci už vedia o tejto planéte, ktorá smeruje presne do obežnej dráhy Zeme. Dokonca som počul, že ju nazývajú Červená planéta. Chcú túto zrážku odvrátiť jadrovými výbuchmi, ale to sa im nepodarí. Táto planéta sa zrazí s našou presne v roku 2500. Takto skončí tento železný vek nazývaný Kali Yuga.

Je vhodné, aby ste vedeli, že tento strašný vek začal elektrochemickým cyklom v Grécko-rímskej kultúre a skončí presne v roku 2500. Takto vyzerá karma národov.

Vyzývam Vás, aby ste sa dali na cestu svätosti, ak nechcete ísť s tými, čo zlyhajú, do pekelných svetov, kde je len plač a škrípanie zubov.

Otázka: Ohľadom Červenej planéty - poznám knihu s týmto názvom, v ktorej vedci tvrdia, že táto planéta sa blíži k obežnej dráhe Zeme a že v budúcnosti dôjde k zrážke a tým k zlúčeniu oboch planét. Avšak než dôjde k zrážke, tak sa na Zemi najprv objaví veľké množstvo tepla a radiácie, ktorá bude mať za následok sterilizáciu rastlín, živočíchov a všetkých ostatných foriem života. Budú vysychať jazerá a rieky, až nezostane žiadna voda. Ako sa planéta bude približovať, tak vďaka magnetickej príťažlivosti, rieky s veľkým množstvom vody zmenia svoje prirodzené toky a vzniknú tak veľké pohromy. Hovoria, že sa tak stane okolo roku 2400. Čo by ste nám k tomuto povedal?

Samael Aun Weor: Môj milí priateľu, to, čo hovoríte, je veľmi fascinujúce. Môžete tak vidieť, že ani vedci neignorujú zrážku, ktorá nás v budúcnosti čaká. Avšak nesúhlasím s dátumom, lebo Biela Lóža mi oznámila, že táto vesmírna udalosť nastane presne v roku 2500. V tejto dobe už Babylonská veža (kozmické rakety) bude plne rozvinutá. V tomto čase už veľa ľudí bude môcť cestovať na Mesiac, Merkúr, Venušu a na iné planéty v slnečnom systéme. Babylonská veža bude zmetená stretom s Červenou planétou a zo Zeme sa stane oheň a vodná para.

Otázka: V detstve som mal ešte iné videnie, v ktorom sa vesmírne lode blýskali na oblohe a zostupovali na Zem. Biele ľudské bytosti vystupovali z lodí, boli veľmi vysoké a mali hlboký pohľad. Povedali nám, že sa blíži séria pohrôm, ktoré zničia naše ľudstvo. Iba niekoľko im verilo a títo ľudia ich požiadali, či by s nimi nemohli odletieť na ich planétu. Odpovedali, že len tí, ktorí si to vďaka svojmu počínaniu zaslúžia, budú môcť ísť s nimi. Zo stoviek ľudí si vybrali jasnozrivým spôsobom iba šesť alebo sedem ľudí, ktorí si to podľa ich úsudku zaslúžili. Keď potom uzatvárali dvere svojich lodí, tak sa veľa ľudí snažilo dostať dovnútra násilím, ale bez úspechu. Nakoniec odleteli smerom k svojim planétam. Čo by ste mi mohol povedať k tomuto videniu?

Samael Aun Weor: Rád by som Vám povedal, že Vaše vnímanie je skvelé. Je jasné, že Vám bola zjavená budúcnosť. Semeno bude vzaté zo Zeme, t.j. vybrané ľudské bytosti, ktoré poslúžia ako semeno v budúcnosti pre stvorenie Šiestej rasy. Je zrejmé, že po pohrome, ktorá sa blíži, sa nové krajiny vynoria z chaosu, z vôd života. V týchto krajinách bude žiť nová populácia.

Teraz už chápete, prečo semeno bude zachránené. Je to nutné. Pred poslednou pohromou bude bezpochyby toto semeno vzaté do vesmírnych lodí a prepravené na iné planéty nekonečného vesmíru. Potom, až nastane pravý čas a Zem sa stane opäť obývateľnou, tak ľudské semeno bude opäť prepravené na Zem, aby mohla vzniknúť nová rasa. A tak po súčasnom ľudstvu zostanú iba spomienky v Akášických záznamoch prírody.

Kapitola 7

Výpadok energie v New Yorku

Moji priatelia, tento večer si budeme rozprávať o istom veľmi zaujímavom článku, ktorý som čítal v jednom časopise. Tento článok je nazvaný "Pochyby o výpadku energie v New Yorku." Tu je úryvok z tohto článku:

Najväčší a úplne nevysvetliteľný výpadok energie v dejinách sa odohral presne 9. novembra 1965 o 17:28.

V tento deň a hodinu sa dvanásť miliónov obyvateľov New Yorku ocitlo úplne bez prúdu. Avšak obyvatelia New Yorku netušili, že aj iné mestá sa ocitli bez prúdu tiež. "Ak nebudú záložné zdroje fungovať, tak sme korisťou pre zlodejov."

Americké mestá Albany, Orchester, Boston a Providence sa ocitli v tme a kanadské mestá Ottawa a Quebec tiež.

A tak vo veľmi rozsiahlej oblasti (207,184 km ²), zahŕňajúcej provincie Quebecu, Ontária, štátov Vermont, časť New Hampshire, Massachusetts, Rhode Island, Connecticut, New York, New Jersey a Pensylvánia, nefungoval ani jeden elektrický prístroj.

36 miliónov ľudí, čo je viac ako všetci obyvatelia v Argentíne, Bolívii, Chile, Paraguaji a Uruguaji dohromady, zostali v tme.

Výťahy, semafory, rádia, televízie a rotačné lisy prestali fungovať. Elektrické rúry, elektrické kachle, mrazničky, mixéry, hriankovače, železné pľúca a dokonca zubné vŕtačky boli nepoužiteľné. V uliciach boli obrovské dopravné zápchy.

Situácia sa ešte zhoršila kvôli tomu, že benzínové pumpy nemohli dodávať benzín, a preto auta zostali bez paliva. Elektrické pumpy nefungovali, a preto mnoho áut zostalo opustených.

Takmer milión ľudí nemohlo jazdiť metrom. "Žijem 30 míľ odtiaľto a môj syn je chorý. Nemôžeme sa pohnúť."

Mesto bolo pohltené tmou. Lietadlá nemohli pristávať ani odlietať, pretože letiskové dráhy neboli osvetlené. "Je nutné, aby sme pristáli, pretože nám dochádza palivo."

Anarchia sa stupňovala. Bolo veľa mŕtvych kvôli nehodám. Všade sa objavili zlodeji. Ľudia trpeli úzkosťou kvôli tme. Situácia bola natoľko kritická a nečakaná, že zhromaždenie Spoločnosti národov v krištáľovom paláci v New Yorku muselo byť prerušené.

Čím dlhšie výpadok trval, tým viac si úrady a politici uvedomovali, že čelia nebezpečnej situácii. Správy z posledných niekoľkých hodín hovoria o zmätku a panike v uliciach. Situácia je chaotická. Iba budovy ako je táto, teda tie s vlastnou elektrárňou, majú dostatok prúdu. A tých je veľmi málo.

Avšak najhoršie je, že v tejto veľkej oblasti (207,184 km ²) nefungujú radary. Akákoľvek vzdušná raketa môže letieť po našom nebi práve v týchto chvíľach a my o tom vôbec nebudeme vedieť. Navyše ju nie sme schopní zostreliť, pretože všetky naše obranné systémy závisia na elektrine. Naše ohromné vynálezy sú tak teraz k ničomu.

Páni, sme jedna z najmocnejších krajín na Zemi. Každý rok minieme milióny dolárov za zbrane a obranné systémy. Avšak v situácii ako je táto, sme bezmocní.

Naša mocná a technická civilizácia má svoju Achillovu pätu, t.j. veľkú slabinu ... elektrinu!

"Už ste sa pýtali sami seba, k čomu je nám dobrý radar, riadené strely, telegraf, telefón a televízia? Sú k ničomu. Úplne k ničomu "Generál má samozrejme pravdu, lebo ani nemôžeme vyslať rozkaz. Nemôžeme ani prijímať žiadne informácie.

"Toto je krach našej vojenskej a priemyselnej sily! Všetko je paralyzované! "Páni, prosím zachovajte pokoj ... je vhodné Vám pripomenúť, že vláda je si celkom vedomá dôležitosti elektriny.

V každej elektrárni existujú veľké elektronické mozgy a počítače, ktoré dohliadajú na káble, ktoré vedú elektrinu. Keď taký elektronický mozog objaví, že napríklad jeden kábel je preťažený a hrozí skrat ... ("Linka číslo päť je v ohrození") ..., tak automaticky je prúd presmerovaný do iných káblov ... ("Prebytočná energia bola presmerovaná do linky sedem a osem") . Rovnako tak aj počítače oznamujú, keď dôjde ku skratu, v akej linke, a kde sa nachádza presné miesto problému ("V treťom kábli v systéme mesta Albany je problém medzi vežou 17-B a 18-B. Okamžité vyrážame").

Ak navyše hrozí, že nejaký problém by sa mohol rozšíriť aj na ďalšie miesta v sieti a spôsobiť tak ďalšie škody, tak systém izoluje problémovú oblasť, aby k tomu nedošlo ("izolovali sme južnú oblasť Montgomery a ideme ju opraviť").

Každý výťah, každá prípojka, každý vypínač a spojenia sú dôkladne kontrolované každú chvíľu. "Som si istý, že každú chvíľu bude problém vyriešený a my budeme mať znovu elektrinu" (v tej chvíli trval výpadok asi hodinu).

Nanešťastie tieto optimistické predpovede sa nenaplnili. "V tej tme som nevidela svojho syna, utiekol na ulicu!"

Veľký výpadok trval presne dvanásť hodín, ani o sekundu dlhšie! "Frank, už zase máme elektrinu!" Najpresnejšie elektronické hodiny nemuseli byť nastavované, pretože keď bola elektrina obnovená, tak ukazovali úplne správny čas. "To je úžasné, idú úplne presne!"

"Požadujeme vysvetlenie!" Tak ako elektrina prestala fungovať, tak rovnako záhadne začala opäť prúdiť v kábloch.

Tento neočakávane dlhý výpadok, ktorý záhadne trval presne dvanásť hodín, spôsobil značnú neistotu vo veľkej časti Severnej Ameriky.

"Nech sa zistí, kto je za to zodpovedný!" Bežní občania, ľudia z priemyslu, novinári - tí všetci žiadali vládu Spojených štátov amerických o vysvetlenie tohto javu. "Pane, prišli ďalšie telegramy. Chcú objasnenie toho, čo sa stalo."

Bezpochyby len hŕstka mimozemských ľudských bytostí bola schopná paralyzovať celý elektrický systém New Yorku a mnohých ďalších miest.

Tu vidíme základný rozdiel medzi ľudskou bytosťou a zvieraťom s intelektom. Je zrejmé, že každý si myslí, že je "Homo Sapiens" a že sa nachádza v kráľovstve ľudí, aby som bol presnejší. Filozof Diogenes chodil so svojim rozsvieteným lampášom ulicami Atén a hľadal človeka (skutočnú ľudskú bytosť) a nenašiel ho. Keď Pilát v Evanjeliu ukázal Krista davom, tak zvolal: "Ecce Homo - Pozrite na človeka."

Je tak ťažké dosiahnuť úroveň človeka! Avšak každý si myslí, že už je človekom. Skutočná ľudská bytosť je pravým pánom tvorstva a dokáže konať divy, veľké divy ako tento výpadok elektriny v New Yorku.

Sme si absolútne istí, že pol tucta skutočných ľudských bytostí by dokázalo paralyzovať nielen elektrický systém Spojených štátov, ale všetky aktivity na celom svete. Pol tucta pravých a skutočných ľudských bytostí by dokázalo v priebehu niekoľkých minút ovládnuť celú Zem, bez toho, aby pritom vystrelili jedinú guľku.

Otázka: Ako je možné, že pol tucta ľudských bytostí by to mohlo dokázať?

Samael Aun Weor: Ach, ctihodná mladá dáma, ste šokovaná mojimi slovami! Je nevyhnutné, aby ste pochopila, že ozajstná ľudská bytosť je pánom tvorstva. Iba jediná ľudská bytosť by dokázala v niekoľkých sekundách rozdrviť planétu Zem na kúsočky, ktoré by potom obiehali okolo slnka.

Otázka: Dokáže taká ľudská bytosť toto vykonať bez toho, aby dosiahla osvietenie?

Samael Aun Weor: Ctihodná dáma, kedy už mi konečne porozumiete? Prosím, pochopte, že nikto nemôže byť ľudskou bytosťou bez toho, aby bol osvietený. Vaše myslenie je pomýlené. Predpokladáte, že zvieratá s intelektom, ktoré žijú na zemskom povrchu, sú ľudia. V tom spočíva tá chyba.

Avšak, v každom zvierati s intelektom existujú prekvapivé možnosti. Malý človek s rozumom, ktorý je bežne nazývaný "ľudskou bytosťou" je kuklou, v ktorej sa môže ľudská bytosť vytvoriť. Už mi rozumiete?

Otázka: Čo máme urobiť pre to, aby sa ľudská bytosť v tejto kukle vytvorila?

Samael Aun Weor: Ach, ctihodná mladá dáma, v základnej knihe, ako je táto, Vám nemôžem všetko vysvetliť. Príďte na naše gnostické prednášky. Študujte naše knihy - prečítajte si Dokonalé manželstvo, Záhadu zlatého rozkvetu, Tri hory, Parsifal odhalený, atď.

Otázka: Podľa toho, čo hovoríte ... sú ľudské bytosti nebezpečné?

Samael Aun Weor: Počúvajte ma, vznešená pani - skutočné ľudské bytosti, v tom najúplnejšom zmysle tohto slova, nie sú nebezpečné. Keby chceli zničiť Zem, tak už to dávno urobili. Keby na nás chceli zaútočiť a zotročiť nás, tak už to mohli urobiť pred mnohými storočiami. Skutočné ľudské bytosti ani nevraždia, ani nezotročujú a ani neútočia na iné národy či svety.

V súčasnosti nás navštevujú, aby nám pomohli, pretože s nami súcitia. Pomôžu nám v okamihoch veľkej pohromy. Po tejto strašnej katastrofe, ktorá nás čaká, a potom, čo sa na Zemi obnovia podmienky pre život, tak založia novú civilizáciu a novú kultúru na planéte Zem.

Zvieratá s intelektom sa čudujú nad tým, že tieto mimozemské bytosti sa nehodia do nášho prostredia a že sa nepodriaďujú nášmu zastaranému a zdegenerovanému poriadku vecí.

Otázka: Podľa toho, čo hovoríte, tak na Zemi nie sú žiadne skutočné ľudské bytosti. Sú teda všetky ľudské bytosti mimozemšťania?

Samael Aun Weor: Ctihodná mladá dáma, ľudské bytosti na Zemi tiež existujú. Napriek tomu sa musia hľadať s lampášom Diogena, pretože je veľmi ťažké ich nájsť. Avšak môžete sami vidieť, ako každý prehlasuje, že je ľudskou bytosťou.

Otázka: Je teda naším cieľom sa stať skutočnou ľudskou bytosťou?

Samael Aun Weor: Počúvajte ma, ctihodná mladá dáma. Motýľ, ktorý si radostne poletuje v lúčoch slnka, sa vyliahol z kukly. A rovnako tak sa môže z ľudskej kukly vyliahnuť ozajstná ľudská bytosť. Toto je pôvodný zámer bohov. Bola by ste proti Božiemu zámeru? Boh po každom z nás chce, aby sme sa stali pánmi tvorstva. Iba tak môžeme vstúpiť do Melchizedechovho kráľovstva. Iba tak vstúpime do raja. To je dôvod, prečo Ježiš Kristus prišiel na tento svet - prišiel nám pomôcť, chcel, aby sa každý z nás stal kráľom Prírody. Teraz pochopíte, prečo by sme mali byť znepokojení.

Otázka: Čo údajne spôsobilo ten výpadok?

Samael Aun Weor: Veľmi rád odpoviem otázku pána, ktorý ma počúva. Výpadok energie v New Yorku bol spôsobený mimozemskou kozmickou loďou, čo bolo oficiálne a úplne preukázané. Na základe tejto udalosti vláda Spojených štátov založila vedecké oddelenie, aby skúmalo záležitosti týkajúce sa UFO.

Treba si pripomenúť, že pár chvíľ pred výpadkom, dve lietadlá Spojených štátov ozbrojené raketami prenasledovali dve mimozemské lode. Jedna z lodí sa stratila v nekonečnom vesmíre, zatiaľ čo tá druhá pristála u syrakúzskej elektrárni. Potom hneď nasledoval výpadok elektriny, o čom je preukázateľne záznam. Tie lietadlá vyzbrojené raketami boli úplne k ničomu. Najlepšie zbrane USA boli k ničomu.

Otázka: Prečo spôsobili mimozemšťania výpadok energie? Akú správu nám tým chceli poslať?

Samael Aun Weor: Pánovi odpoviem. Počúvajte ma - keby chceli zrovnať New York so zemou, tak by to zvládli za pár sekúnd. Ale oni nie sú zvrátení. Hľadia na túto rasu zvierat s intelektom s nekonečným súcitom. Prenasledovali ich bojové lietadla - USA ich chceli zničiť. Nikto ich vrelo nevítal, nikto sa k nim nesprával ako k bratom. A napriek tomu jedinú vec, ktorú spravili, bolo ukázať zvieraťu s intelektom, v akom stave bezvedomia sa nachádza a aké sú jeho slabiny. Tým, že paralyzovali celý elektrický systém New Yorku, nám len chceli ukázať, v akom hanebnom stave sa nachádzame. Chceli, aby sme to pochopili.

Po takejto udalosti by mali zvieratá s rozumom študovať sami seba, odstraňovať svoje vášne a neresti, kajať sa, očisťovať sa a chcieť byť lepším človekom.

Otázka: Myslíte, že si mimozemské bytosti myslia, že sme ich správu pochopili?

Samael Aun Weor: Ctihodný priateľu, je zrejmé, že vedomie zvierat s rozumom spí, a preto sú veľmi ďaleko od pochopenia takejto správy.

Zvieratá s rozumom nie sú ľudské bytosti. Avšak si myslia, že sú všemocní, mocní, super-civilizovaní, nadradení všetkému atď.

Otázka: Vysvetlíte nám z vedeckého hľadiska, ako ten výpadok spôsobili?

Samael Aun Weor: Ach, ctihodný pane, toto je záležitosť elektrickej vedy vyššieho typu. Pevne verím, že je možné presmerovať prúd iným smerom, zmeniť polarity, zvrátiť elektrický náboj - potom je zrejmé, že mesto zostane v tme. Skúmaním toho, ako to urobiť, a následne to potom zverejniť, by znamenalo dať do rúk zvieraťu s rozumom zbrane ľudských bytostí. Čo by zvieratá s rozumom urobili s takými znalosťami? Dajte si ruku na srdce a odpovedzte si to sám. Už chápete?

Kapitola 8

Ľadovcoví muži

Moji priatelia, teraz si budeme rozprávať o ľadovcových mužoch. Je nevyhnutné, aby ste porozumeli procesu revolúcie zemskej osi, ktorá prináša rôzne doby ľadové.

Bolo nám povedané, že pred poslednou dobou ľadovou sa nachádzali zemskej póly v oblasti, ktorá dnes zodpovedá rovníkovej priamke. Teda, čo bolo predtým rovníkom, sú dnes póly a naopak. Toto stálo za potopením Atlantídy a je jasné, že sa vďaka tomu zmenil zemský zemepis.

Rastlinný uhlík bol nájdený na severnom póle a na brehoch veľkých riek na Sibíri. Boli objavené starodávne zvieratá, ktoré zomreli umrznutím. Tieto úplne tropické zvieratá boli úplne zaskočené ľadom a snehom, a preto zomreli.

Prvá rasa, ktorá na svete existovala, žila na tajnom ostrove v severnej oblasti. Táto oblasť bola tropická a nachádzala sa, ako už sme povedali, v rovníkovom pásme a neskôr bola vďaka revolúcii zemskej osi premiestnená na svoje súčasné miesto.

Prvá rasa žila v tejto oblasti a bola úplne protoplazmatická. Telá týchto ľudí boli pružné, elastické. Mohli sa zväčšiť do obrích rozmerov alebo sa naopak zmenšiť podľa svojho želania. Nemali fyzické telá, tak ako dnešné ľudstvo. Avšak ľudia tejto rasy boli šťastní. Vnímali svet a veci celistvo, v úplnosti. Videli nielen to fyzické, ale navyše boli schopní vidieť dušu a ducha všetkých bytostí a vecí. Celá Zem spolu so svojimi morami a horami mala nádhernú, ostro modrú farbu.

Vývoj hlavných rás

Hoci sa to môže zdať neuveriteľné, tak je pravdou, že Prvá rasa, ktorá na tomto svete existovala, mala nádherne čiernu farbu. Avšak pre súčasných ľudí je trochu ťažké pochopiť, že líca a celé tváre týchto ľudí žiarili na červeno ako oheň.

Ich reprodukčný systém bol úplne iný, než aký je v súčasnosti. Tieto ľudské bytosti sa množili spôsobom, ktorý je veľmi podobný tomu, ako sa delia organické bunky. My už vieme, že jedna bunka sa delí na dve, a že tieto dve bunky sa rozdelia na štyri, a štyri na osem atď. A tak rovnakým spôsobom to robil organizmus Otca-Matky. Ich organizmus bol úplne androgynický, pretože nebol ani mužský ani ženský, ale obsahoval obe polarity. V určenom okamihu sa potom ich organizmus rozdelil do dvoch. A tak bolo dieťa oddelené od Otca-Matky. Toto bola veľmi významná náboženská udalosť.

Umelecké stvárnenie bunkového delenia

Niektorým ľuďom sa môže zdať androgynická rasa zvláštna. Avšak je jasné, že prvá ľudská rasa taká bola. Ľudia z tejto protoplazmatickej rasy mali nádherné chrámy, veľkolepé mesta a boli obdarení božskou múdrosťou.

Anjel Uriel žil v tejto dobe na planéte Zemi. Mal ľudské fyzické telo. Napísal veľkolepú knihu nordickými runovými znakmi. A splnil nádherné poslanie - učil ľudstvo tejto doby.

To ľudstvo je nazývané Adam-Solus, o ktorom sa zmieňuje Biblia. Je to ten Adam, z ktorého ešte mytologická hebrejská Eva ešte nebola oddelená.

Uplynuli storočia, nespočetné milióny rokov. Avšak táto rasa, napriek svojej premene na iné rasy, je stále zachovaná vo svojej pôvodnej podobe. Toto je niečo, čo by mohlo poslucháčov ohromiť.

Chcem tým povedať, že nie všetci jedinci z tejto rasy zmizli z povrchu zemského. Istá skupina týchto prvotných ľudí stále existuje a žijú tu, na Zemi. Táto tajomná skupina sídli v tajnom podzemnom meste, ktoré sa nachádza na severnom póle. Sú to Ľadovcoví muži, ktorí stále prežívajú pre dobro tohto úbohého a trpiaceho ľudstva.

Severný pól

Najviac ohromujúce na tejto záležitosti je fakt, že títo jedinci z Prvej rasy si zachovali svoju pôvodnú čistotu. Žili v izolácii, aby sa vyhli akýmkoľvek organickým premenám, ktoré stáli za vznikom všetkých tých miliónov ľudských bytostí, ktorí žijú na zemskom povrchu. Najpozoruhodnejšie však je, že dosiahli jedinečnej, zvláštnej a prekrásnej metamorfózy. V súčasnosti majú títo jedinci nádherný ľudský výzor, ktorý je podobný tomu nášmu. Majú dokonalé tela z mäsa a kostí a sú obdarení veľkou múdrosťou. Sú žijúcim príkladom toho, ako by mala ľudská populácia na Zemi vyzerať.

Je nepochybné, že ich podzemné mesto, ktoré sa nachádza pod polárnym ľadom je prekrásne. Majú vysoko vyvinutú, ultramodernú technológiu. Majú prístup k mechanickým prístrojom, ktoré zodpovedajú vzdialenej budúcnosti. Vyvinuli ich s veľkým predstihom.

Je jasné, že títo Ľadovcoví muži nám pomôžu - a to hlavne v budúcich vojnách - svojimi liekmi, liečbou zranení a uzdravovaním chorých, svoju atómovou vedou a chémiou. Budú pomáhať obetiam biologických zbraní a atómových bômb. Môžu pomáhať ľuďom a pritom zostať nepozorovaní.

Otázka: Prečo sa táto rasa nemiešala s našou rasou, čo bolo dôvodom pre jej zachovanie?

Samael Aun Weor: Veľmi rád pánovi odpoviem. Je jasné, že ľudské bytosti z Prvej rasy pred tým než sa z nich stali Hyperboreánci, prešli mnohými premenami. Tieto duše (Hyperboreánci) sa rozmnožovali spôsobom, ktorý nazývame "pučanie", a to napriek tomu, že boli tiež androgynický. Rozmnožovanie pučaním bolo podobné, ako tomu je u rastlín. Rastlinný výhonok, ktorý je oddelený od materskej rastlinky sa stane samostatnou rastlinnou. Rovnako tak vajcovité výtrusy sa oddeľovali z Hyperboreánských tiel. Takéto výtrusy sa potom premenili na samostatné organizmy.

Lemurania prišli po Hyperboreancoch. Lemurania boli hermafrodickí ľudia z mäsa a kostí, ktorí sa rozmnožovali asexuálne. Vajíčko vyšlo z vaječníka. Toto vajíčko sa po určitom čase otvorilo a vzišlo z neho nové stvorenie. To bolo potom kŕmené z pŕs Otca-Matky.

Lemurijská rasa sa po mnohých miliónoch rokov rozdelila na opačné pohlavia. Táto udalosť je v Biblii alegoricky opísaná ako vybratie rebra z Adama a stvorenie Evy.

Je jasné, že potom, čo sa ľudské bytosti rozdelili na opačné pohlavia, tak rozmnožovanie je možné iba prostredníctvom sexuálnej spolupráce. Tento systém máme doteraz.

Ako ste počuli, tak tá prvotná, pôvodná rasa sa počas mnohých storočí vyvinula na iné rasy. Tá prvotná, pôvodná rasa prešla mnohými neustálymi premenami, evolúciou a devolúciou atď. Avšak opakujem, že istá skupina z tejto prvotnej rasy sa oddelila od tohto vývoja a zostala čistá a panenská, až do dnešných dní. To sú Ľadovcoví muži.

Otázka: Je možné Ľadovcových mužov navštíviť?

Samael Aun Weor: Už skôr v tejto knihe sme sa zmienili, že je možné umiestniť telo do štvrtej dimenzie. Dali sme Vám návod - vysvetlili sme, že každý jedinec má svoju vlastnú Matku Prírodu. Ak sa na ňu hlboko sústredíme, keď zaspávame, ak ju žiadame a prosíme, aby naše fyzické telo umiestnila do neznámej dimenzie, tak nám v tejto záležitosti pomôže. Potom už treba len opatrne vstať z postele, aby sme nezobudil naše fyzické telo, tak ako keby sme boli námesačný, ale s prebudeným vedomím.

A tak v takýchto chvíľach, keď sa vznášame v prostredí štvrtej dimenzie, tak je možné navštíviť mesto ľadovcových mužov. Je jasné, že je potrebné viera, vlastne veľmi silná viera, láska pre Krista, a pravá túžba. Len potom je úspech možný.

Otázka: Môžeme ich navštíviť bez ich dovolenia?

Samael Aun Weor: Milá mladá dáma, dovoľte mi, aby som Vám dôrazne povedal, že pre toho, kto nie je hoden, sú všetky dvere zatvorené, okrem jedných - a to sú dvere pokánia.

Kapitola 9

Záhadné zmiznutia

Moji priatelia, od minulého storočia je veľmi častý jav záhadných zmiznutí. Toto je niečo, čo musíme študovať.

V minulom storočí sa vyskytol nádherný prípad, kedy celá námorná posádka zmizla. Istá loď, ktorá sa plavila smerom do Španielska, bola nájdená uprostred mora nepoškodená, naložená šperkmi a tovarom a vecami veľkej hodnoty, ale bez posádky. Táto loď bola nájdená úplne opustená - vôbec nič nebolo nikdy zistené o jej námorníkoch.

Ľudia, ktorí loď objavili, tak nenašli žiadne stopy po násilí, čo vylučuje možnosť vzbury na palube. Riad v kuchyni, hodnotné šperky a vína boli nájdené nedotknuté, čo vylučuje možnosť pirátstva. A preto, moji drahí priatelia, nás toto priamo vyzýva, aby sme sa zamysleli nad tým, čo sa s tými ľuďmi stalo. Kto ich uniesol uprostred mora? Tu máme obrovskú záhadu, ktorá doteraz nebola vyriešená.

V minulom storočí niektoré armády zmizli z bojového poľa. Kto ich zajal? Záhady, záhady ... V čase Napoleona Bonaparteho zmizol veľký diplomat v prítomnosti svojich sluhov a nebol nikdy nájdený. Aká záhadná ruka ho odniesla?

Tony Maldonado, manžel mojej dcéry, videl kadeta v Guatemale, ktorý zmizol do vyššej dimenzie v jednom okamihu, keď prechádzal ulicou. Čo ho odnieslo?

Lietadlá plné ľudí a posádky zmizli v priebehu letu bez akejkoľvek stopy. Kto ich uniesol?

Keď sa nad tým dôkladne zamyslíme, tak dôjdeme k logickému vysvetleniu, že presne v týchto chvíľach sa v laboratóriách Prírody vykonávajú pokusy za účelom stvorenia Šiestej rasy, ktorá bude žiť na premenenej Zemi zajtrajška, po veľkej katastrofe, ktorá sa blíži.

Je zrejmé, že najvyberanejší jedinci ľudskej rasy sú vzatí zo Zeme a prevezení na iné planéty v nekonečnom vesmíre. Je nepochybné, že mimozemské bytosti vykonávajú túto ohromnú prácu.

Je jasné, že Šiesta rasa sa vytvára teraz. Siedma rasa bude existovať a bude posledná na tejto planéte. Avšak to je zatiaľ veľmi vzdialená budúcnosť. Poďme sa teraz baviť o Šieste rase.

Mimozemské ženy priplávali, aby otehotneli. Pozemskí muži budú prepravení na iné planéty, aby oplodnili tieto mimozemské ženy, a potom budú prevezení späť.

Teraz je dobré si pripomenúť neobvyklý prípad z Brazílie. Istá kozmická loď pristála na opustenom poli. Prostý roľník, ktorý išiel okolo, bol vzatý silou na palubu tohto UFA. Bola mu odobraná krv, ktorá bola hneď otestovaná. Tohto roľníka z lesov veľmi dôkladne študovali. Potom mimozemská žena, podobná čínskym ženám, ale s blonďavými vlasmi, prišla a zviedla ho. A tak mal tento dobrý roľník s ňou pohlavný styk. Potom bol vysadený z lode, ktorá odletela do nekonečného vesmíru. Bezpochyby táto žena prišla, aby bola oplodnená. Vzala si ľudské semeno. Cieľ? Získať veľmi jedinečné miešanie.

Je jasné, že mnoho ďalších obyvateľov Zeme malo podobné zážitky - niektorí však mlčia, pretože sa boja, že si z nich susedia budú robiť srandu.

Keď tieto veci dôkladne zanalyzujeme, tak musíme dôjsť k záveru, že v súčasnosti mimozemské bytosti robia špeciálne pokusy, ktorých výsledky budú viditeľné na premenenej Zemi zajtrajška, dlhú dobu po stretnutí s inou planétou, ktoré nastane v roku 2500. Ľudské semeno bude znovu prevezené na Zem. Šiesta rasa bude vytvorená veľmi dôležitou zmesou.

Ľudia z tejto Šieste rasy budú veľmi krásni a budú menší, než sú ľudia dneška. Je zrejmé, že budú výsledkom kríženia medzi ľuďmi a mimozemšťanmi. A preto nie je divné, že v súčasnosti tak veľa ľudí mizne. S pribúdajúcimi rokmi tieto zmiznutia budú stále častejšie.

Milí priatelia, buďte pripravení. Nezabudnite, že žijeme vo výnimočnej dobe. A preto by nebolo zvláštne, keby bol aj niekto z Vás unesený a prepravený na inú planétu v nekonečnom vesmíre.

Otázka: Keď už nás mimozemšťania prakticky napadli, tak ako je možné, že nekontaktovali otvorene celé ľudstvo? Prečo také tajnosti?

Samael Aun Weor: Môj milý priateľu, odpoviem na vašu otázku s veľkým potešením. Dovoľte mi Vám oznámiť, že v určitom čase tieto mimozemské bytosti s nami budú komunikovať prostredníctvom satelitov, ktoré majú Rusi a Američania na orbite. Tiež budú vydávať prekrásne vesmírne melódie, aby sa s nami spojili.

Je vhodné Vám povedať, že v súčasnosti existujú mimozemské posádky vo vesmírnych laboratóriách na orbite, kde sú skúmané naše myšlienky, zvyky, jazyk, atď.

Sybila z Prahy predpovedala všetky tieto veci už pred mnohými storočiami a dokonca dôrazne tvrdila, že v nie tak vzdialenej budúcnosti bude hlas boží, Slovo mimozemských bytostí, počuté na celej Zemi. Potom všetci pokľaknú, aby počuli Slovo, ktoré k nám príde z výšin. Je nepochybné, že táto chvíľa sa blíži. Potom budeme poznať posolstvo mimozemských bytostí.

Pred tým však nastanú neobvyklé udalosti. Nejaká americká alebo ruská vesmírna loď bude unesená a vzatá na iné planéty. Rovnako tak je pravdou, že astronauti z Babylonskej veže (NASA) uvidia mimozemské vesmírne lode. Avšak o tom budú mlčať, pretože arogancia vedcov z tejto veže je strašná. Chcú sa stať pánmi celého vesmíru. Napriek tomu sa na ne znesú hromy a blesky až príde ten správny čas.

Pane, ktorý ste mi položil túto otázku, dovoľte mi Vás informovať, že Zem nebola napadnutá mimozemskými bytosťami, pretože oni vedia, čo to znamená rešpektovať slobodnú vôľu. Avšak, pre Vyššie Dobro, určití jedinci sú prepravovaní na iné planéty, aby boli vedecky skúmaní. Avšak, s týmito unesenými ľuďmi sa jedná s úctou a dostáva sa im kráľovské zaobchádzanie.

Otázka: Ctihodný majster, poviete nám, či tieto mimozemské bytosti sú podobní nám, ľuďom?

Samael Aun Weor: Veľký priateľu, Vaša otázka je naozaj fascinujúca. Dovoľte mi Vám s veľkou ľútosťou povedať, že my, pozemšťania, nie sme ľuďmi v úplnom slova zmysle. Je zrejmé, že v súčasnosti sme len humanoidi s intelektom, a to je rozdiel.

Mimozemšťania, ktorí nás navštevujú, sú ľudské bytosti v úplnom slova zmysle. Sú to skutoční ľudia. Sú to ľudia, ktorí dobyli nekonečný vesmír. Pozrite sa na ten rozdiel - títo ľudia sú obdarení veľkou múdrosťou. Majú znalosti, o ktorých sa nám ani nezdá. A preto sú nám, ľuďom, nadradení. To je všetko.

Otázka: Majster, poviete nám, či tieto mimozemské ľudské bytosti žijú na Marse alebo na Venuši?

Samael Aun Weor: Vznešená dáma, musím Vám povedať, že UFO k nám prilietajú zo vzdialených planét nekonečna. Je nepochybné, že na Venuši existuje ľudstvo na vysokom stupni vývoja a Mars má tiež svojich obyvateľov, aj keď vedci modernej vedy to tvrdošijne popierajú.

Pozemské fotografické prístroje vysielané v umelých satelitoch nám v žiadnom prípade nemôžu dať informácie o živote na planétach ako je Venuša alebo Mars. Avšak je možné, že v budúcnosti si budú môcť ľudia priamo overiť, že Venušania a Marťania skutočne existujú.

Kapitola 10

Rybí muži

Moji priatelia, dnes sa na tomto stretnutí budeme baviť o rybích mužoch. To Vám pripadá trochu čudné, že?

Najprv by som Vám rád pripomenul, že my, Gnostici, máme metódy a zvláštne spôsoby, ako tieto veci skúmať. Povedzme, že to je duchovný prieskum.

Boli ste niekedy prítomní na prednáške o cestovaní duše? Duša ktorejkoľvek osoby môže cestovať, t.j. opustiť telo a premiestniť sa do akéhokoľvek kúta vesmíru, aby tam videla, počula, dotýkala sa, a vnímala to, čo ju zaujíma. Dovoľte mi Vám povedať, že my máme tajomstvá, vodidlá, ako tieto cesty mimo tela vykonať.

Vždy som tušil, že Rybí muži, inteligentné stvorenia, by mohli žiť v hĺbkach oceánov. Dokonca sa mi zdá, že táto záležitosť je nejako spojená so slávnou chaldejskej rybou "Oannes". Nerád by som týmto zbavoval rybu "Oannes" iných, hlbších alegórií, len by som rád upozornil, že takýto symbol tiež zodpovedá hlbokému tajomstvu Rybích mužov.

Kresba artefaktu z Mezopotámie (ca. 800 pnl)

Týmto ukončíme tento malý úvod. Poďme sa teraz venovať našej téme a faktom. Raz sa tak stalo, že počas hlbokej meditácie sme sa s mojou ženou rozhodli vykonať posvätnú a duchovnú cestu, aby sme preskúmali všetko, čo sa týka Rybích mužov. Je zrejmé, že sa nám to podarilo, a tak, keď sme si porovnali svoje zážitky, tak sa samozrejme zhodovali.

Mimo naše telá sme sa my, naše duše, hlboko ponorili do Atlantického oceánu, veľmi ďaleko od akejkoľvek pevniny. V mene pravdy musím vyhlásiť, že sme prišli do priameho styku s Rybími mužmi. Ak sa ma spýtate, akú majú tieto ľudské bytosti postavu, tak Vám jasne odpoviem, že má rybí tvar a jej veľkosť je podobná postavám, ktoré majú ľudia - niektorí sú veľkí, iní malí, iní strednej atď.

Myslím, že z tohto rozprávania zatiaľ nemáte úplne jasnú predstavu o Rybích mužoch. Preto prosím vypočujte môj príbeh s trpezlivosťou.

Našli sme mesto Rybích mužov v živých hlbinách oceánu. Hádanky? Obávam sa, že ak mi nebudete venovať pozornosť, tak moje rozprávanie nepochopíte. Je jasné, že toto mesto nie je fyzického charakteru, nezodpovedá svetu troch dimenzií. Je spojené s populáciou, ktorá sa nachádza v neznámej dimenzii.

Domy, chrámy, obchody, reštaurácie, ulice a veci boli vybudované Rybími muži vo štvrtej dimenzii, v tej, ktorú môžeme nazývať éterickým priestorom.

Zvieratá s intelektom žijúci na tejto planéte majú natoľko zdegenerované videnie, že už nedokážu uvidieť štvrtú dimenziu. Avšak Rybí muži sú iní, odlišní - oni majú éterický zrak. A preto je neznáma dimenzia pre nich úplne normálna záležitosť, tak ako je pre nás vzduch, ktorý dýchame a jedlo, ktoré jeme.

Zaiste tieto stvorenia nie sú zdegenerované a preto je jasné, že majú éterický zrak. V mene pravdy musím vyhlásiť, že žijú vo fyzickom svete a v éterickej oblasti zároveň. Je jasné, že duše Rybích mužov vedia, že majú rybie telo, ale pretože žijú vo štvrtej dimenzii, tak tiež vedia, že sú tiež ľudská stvorenia. Žijú ako ľudské bytosti v štvrtej dimenzii a zároveň plávajú ako normálne ryby vo vodách.

Majú tak dvojaký život - ten prvý je rybí, a ten druhý je život ľudskej bytosti. Avšak tieto dva životy sú prepojené, prebiehajú súčasne a vo vzájomnej harmónii, sú nádherne zohrané ...

Vládne im veľmi múdry kráľ - je to veľmi ctihodný Rybí muž. Je jasné, že tento kráľ je milovaný všetkými svojimi ľuďmi - nepotrebuje armádu, ani políciu, aby ho ľudia počúvali. Je to ťažko opísateľná bytosť zo Slnečnej dynastie.

Keď Vám o tomto rozprávam, tak by som veľmi rád moji priatelia, aby ste sa aspoň raz v živote stotožnili s týmito trojrozmernými a štvorrozmernými stvoreniami. Hovorím o oboch dimenziách naraz a verne prepájam fyzické s tým, čo je metafyzické.

Moja manželka prešla prah jedného z éterických obchodov tohto tajomného mesta, ktoré sa nachádza v neznámej dimenzii. Ja som nevstúpil, len som ju pozoroval. Na niečo sa hlboko pozerala, a preto, keď vyšla von, tak som sa jej pýtal, čo videla. Odpovedala mi: "Videla som Rybích mužov v peknej reštaurácii, ako sú usadení pri stole a rozprávajú si o rôznych veciach."

Vysvetlenie: To boli duše Rybích mužov, ktorí žijú ako skutočné ľudské bytosti v éterickom meste, ktoré je neviditeľné pre zdegenerovaných ľudí nášho sveta. Avšak mesto je viditeľné pre krásne zmysly týchto stvorení. Avšak je udivujúce, že majú zároveň rybie fyzické telá. Je to podivná kombinácia ľudskej bytosti a ryby.

Otázka: Majú tieto stvorenia ľudskú alebo rybiu tvár?

Samael Aun Weor: Milá mladá dáma, dovoľte mi Vám oznámiť, že v éterickom svete, o ktorom hovorím, majú tieto stvorenia ľudské tváre. Avšak vo fyzickom svete je ich tvár a telo rybie.

Otázka: Majster, máme to chápať tak, že tieto ľudské bytosti majú výlučne rybí tvar alebo majú aj ľudskú podobu?

Samael Aun Weor: Dobrý priateľu, veľmi rád odpoviem na Vašu otázku. V materiálnom, fyzickom svete majú tieto stvorenia výlučne rybí tvar. Akýkoľvek človek si ich môže pomýliť s rybou. Našťastie sú veľmi inteligentní, a preto zrejmé, že sa nikdy nedajú chytiť. Opakujem, že ľudskú podobu na seba berú iba v neznámej dimenzii. Vo štvrtej dimenzii totiž žijú svoj ľudský život. Nie je prehnané tvrdiť, že dokonca majú svoje živnosti atď. Je jasné, že toto sa zdá ako niečo nemožné pre niekoho, kto hlboko neprenikol do nášho učenia.

Otázka: Majster, nie sú nešťastní z takého dvojitého života?

Samael Aun Weor: Milá mladá dáma, môžem Vás uistiť, že sú omnoho šťastnejší než sme my, pretože vo vnútri nenosia hriešne "ja". Majú čisté myšlienky, slová a jednanie. Vedia správne cítiť a správne konať. Nájdeme v nich správnu myšlienku, správne slovo, správne konanie.

Otázka: Ctihodný majster, poviete nám či Rybí muži sú v spojení s ľadovcovými muži, Modrými muži, a mimozemšťanmi, o ktorých ste nám pred tým hovoril?

Samael Aun Weor: Vznešený pane a veľký priateľu, rád by som Vám povedal, že Rybí muži, pretože sú očistení od prvotného hriechu, tak sú v spojení s ľadovcovými muži, s mužmi, ktorí prileteli z Modré Galaxie a s ľudstvami na iných planétach.

Rád by som Vám dôrazne povedal, že Rybí muži žili v oceánoch na planéte Venuši. Boli prevezení na Zem Venušanmi v kozmických lodiach a vysadení v našich oceánoch. Avšak veľmi skoro budú zachránení venušanskými navigátormi a vrátia sa späť na svoje pôvodné miesto. Táto udalosť sa stane pred treťou svetovou vojnou. Je zrejmé, že keď nebudú premiestnení do oceánov na Venuši, tak ich životy budú v nebezpečenstve kvôli kontaminácii našej morskej vody z nukleárnych výbuchov.

Ja som sa vydal so svojím šiestym zmyslom do budúcnosti, aby som sa na túto udalosť pozrel a videl som venušanské obojživelné kozmické lode, ako sa ponárajú do Atlantiku a zachraňujú Rybích mužov. V tomto budúcom okamihu som počul duševné bedákanie, nariekanie a muky vydávané týmito tajomnými stvoreniami. Budú odobratí zo Zeme, pretože táto rasa zvierat s intelektom, ktorá obýva túto Zem, nie je vôbec pripravená porozumieť týmto vznešeným bytostiam. Inými slovami Vám musím povedať, že si ich nezaslúžime.

V neznámej dimenzii sú veľmi podivné predmety. Videl som niečo, čo sa podobalo kruhu, niečo ako typ náramku, ktorý bol natoľko záhadný, že som tomu nerozumel.

Jeden z tých ľudských bytostí, keď hovoril s moju ženou, tak jej povedal nasledovné: Si veľmi šťastná žena, pretože si vždy nablízku majstrovi. Je jasné, že ma to potešilo.

Hlboký mier veľkých morských hlbín je všadeprítomný v ich metafyzickom meste. Človek sa tu cíti očistený a je neskutočne šťastný. Ako vzdialení sú ľudia od pochopenia týchto vecí.

Moji priatelia, nie som si istý, že ste porozumeli môjmu rozprávaniu. Viem, že Vaše vedomie úplne spí a preto je zrejmé, že ste veľmi vzdialení od pochopenia hlbšieho významu môjho rozprávania.

Otázka: Keď na seba vezmú podobu ľudských bytostí vo štvrtej dimenzii, tak nežijú predsa vo vode, alebo snáď áno?

Samael Aun Weor: Ctihodná mladá dáma, musím Vám povedať, alebo vlastne Vám musím opakovať, že nádherné mesto týchto rybích mužov sa nachádza v hlbinách Atlantického oceánu. A preto prostredie, v ktorom sa tieto bytosti pohybujú, je v zásade éterické a vodné.

Otázka: Prečo boli na planétu Zem dovezení z Venuše?

Samael Aun Weor: Mladá dáma, naši vesmírni bratia pre nás chcú vždy to najlepšie, a preto je jasné, že sem boli prepravení pre naše dobro. Boli umiestnení do hlbín oceánu, aby nám jedného dňa mohli pomôcť a dali nám inštrukcie. Nanešťastie ľudia tohto sveta sú už príliš zdegenerovaní, než aby mohli nadviazať psychické spojenie s týmito nádhernými stvoreniami.

A tak toto súčasné ľudstvo stratilo skvelú príležitosť. Ľudia ani vzdialene netušia, čo vlastne stratili. Mnoho ľudí mohlo vstúpiť do takého typu potešenia skrze dvere znovuzrodenia.

V krátkej dobe oceány vydajú ľuďom svoje mnohé tajomstvá a nové druhy výnimočných a inteligentných rýb budú objavené. Avšak ma počúvajte, nech nie ste zmätení - tieto druhy rýb nebudú Rybí muži, pretože Rybí muži, ako už som povedal, budú prevezení do hlbokých oceánov na Venuši.

Otázka: Je možné, aby aj iný druh ľudských bytostí existoval v ríši zvierat, rastlín, alebo nerastov?

Samael Aun Weor: Dobrý priateľu, dovoľte mi Vám povedať, že Rybí muži sú výnimka, ktorá k nám bola dopravená z Venuše. Vieme, že mimo tento typ jedinečných stvorení sú v našom svete kamene len kamene, rastliny sú to, čo sú, a zvieratá, vrátane inteligentných zvierat, sú to, čo sú a nič viac než to.

Rybí muži sú ľudské bytosti v úplnom slova zmysle, pretože majú svoje Bytie vo vnútri, pretože majú Bytie vtelené a pretože vedia, že On je vo vnútri.

Kapitola 11

Psychické zhmotnenia

Otázka: Keď som mal sedem rokov, tak som mal sen o kostole na malom meste a kúsok od neho bol cirkus, púť a stánky s typickým tovarom pre tieto miesta. Všetko som videl tak jasne, že si tiež pamätám, ako som hovoril so ženou v červenom oblečení. Potom som prešiel davom ľudí a odišiel som. O päť rokov neskôr som to mesto navštívil a videl som presne to, o čom sa mi zdalo, avšak som si to neuvedomil, kým na mňa žena oblečená v červenom neprehovorila. Majster, povedal by ste mi, čo je príčinou tohto javu?

Samael Aun Weor: Veľmi rád odpoviem na túto otázku. Dovoľte mi, aby som to vysvetlil zjednodušene, lebo toto je veľmi základná kniha pre tých, ktorí sa chcú niečo dozvedieť o Gnóze.

Je nesporné, že počas spánku duša unikne z tela a premiestni sa na akékoľvek miesto na svete, alebo v nekonečnom vesmíre. Potom je ľahké porozumieť, že tento pán, ktorý položil otázku, cestoval mimo svoje fyzické telo na miesto, ktoré neskôr osobne fyzicky navštívil. Je jasné, že sníval o tejto udalosti, ktorá sa neskôr stala realitou, s veľkým predstihom. To znamená, že počas sna je možné prežiť udalosti ešte predtým, než sa odohrajú v trojrozmernom svete.

Je nepochybné, že tá osoba, ktorú ste rozpoznal po toľkých rokoch na tom mieste, s Vami bola v kontakte v čase, keď ste spal. Tieto záležitosti sú stále prehliadané tými ľuďmi, ktorí sa zaoberajú parapsychológiou.

Otázka: Pred dávnou dobou mi teta rozprávala tento príbeh: Keď bola majiteľkou samoobsluhy, tak raz počas veľmi daždivej noci prišiel veľmi záhadný muž. Nevidela mu do tváre, pretože mal klobúk so širokým okrajom. Bol oblečený v čiernom kabáte so širokou chlopňou. Tento pán požiadal moju tetu, či by si u nej nemohol nechať malú skrinku, pretože pršalo a on nemal namierené domov. Nasledujúce ráno si potom mal skrinku vyzdvihnúť. A tak teta skrinku prevzala a umiestnila ju na jednu z poličiek v obchode. Keď ten tajomný pán odchádzal, tak si teta všimla, že mu nie sú vidieť nohy a že mizne ako tieň v tme. Cítila, ako jej behá mráz po chrbte a mala tušenie, že to, čo sa deje, nie je vôbec normálne.

Nasledujúceho dňa povedala ľuďom, čo sa jej stalo. Uplynul rok a pol a ten tajomný pán sa nevracal pre svoju skrinku. A tak ľudia, ktorí o tomto prípade vedeli, poradili mojej tete, aby skrinku otvorila, pretože vraj môže byť spojená s mŕtvou osobou. A tak ju otvorila. V truhličke boli kosti, pozostatky nejakej mŕtvej osoby. Aj na dne bolo nezanedbateľné množstvo zlatých mincí. Keďže z toho bola moja teta nervózna, tak dala skrinku ostatným, pretože s tým už nechcela mať nič spoločné. Majster, vysvetlil by ste nám túto udalosť?

Samael Aun Weor: Veľmi rád Vám túto udalosť vysvetlím. Je isté, že tá podivne odetá postava, ktorá vošla do obchodu, bol prízrak mŕtvej osoby. Je jasné, že ten prízrak opustil vyššiu dimenziu na niekoľko okamihov a vstúpil do trojrozmerného sveta. Je zrejmé, že Vaša teta skutočne dostala spomínanú skrinku. Pretože však bola vydesená, tak si nanešťastie neuvedomila, že tá truhlička patrila jej a nie iným ľuďom.

Toto ukazuje na význam strachu. Tá pani si mohla zlepšiť svoju finančnú situáciu s takým nádherným pokladom. Nanešťastie ona tejto situácie nevyužila.

Je zaujímavé, že prízrak sa mohol nielen zhmotniť vo fyzickom svete, ale tiež mohol odovzdať skrinku z miesta, kde sa nachádzala, do rúk tej pani. Tento typ zhmotnenia je vskutku udivujúci.

Otázka: Majster, znamená to, že je potrebné využiť týchto príležitostí, aj keď sa toho bojíme?

Samael Aun Weor: Ctihodná dáma, dovoľte mi Vám povedať, že strach je príšerný. Národy sa vyzbrojujú, pretože majú strach a ten istý strach ich ženie do vojen. Muži nosia pištole pri páse, pretože sa boja a kvôli strachu zabíjajú ostatných. Prečo sa máme báť? Všetci skôr či neskôr zomrieme. Preto to najlepšie, čo mohla pani urobiť, bolo vrátiť kosti na cintorín a využiť peňazí na dobročinné účely a pre zlepšenie svojej situácie.

Ctihodné dámy a páni, na svete sa deje mnoho nečakaných, divných a metafyzických udalostí. Niekto mi rozprával podivuhodný prípad: Na jednej hostine sa istá dáma odlišovala od ostatných svojou nesmiernou radosťou. Medzi všetkými tými hosťami, ona bola stredobodom pozornosti vďaka svojmu veselému charakteru a fyzickej kráse. Mnoho mladých pánov s ňou tancovalo až do troch do rána, kedy tá dáma vyhlásila, že jej je zima. A tak jej jeden z jej obdivovateľov požičal svoj kabát, aby ju zahrial. A potom sa tento mladý muž ponúkol, že ju odprevadí domov. Mladá dáma túto rytiersku ponuku neodmietla, a preto spolu odišli z hostiny. Domov išli rýchlym autom, ešte spolu s kamarátmi mladého pána. Rozlúčili sa s ňou u jej domu, do ktorého potom vošla.

Nasledujúceho dňa ten mladý muž, vlastník kabátu, ktorý prepožičal mladej dáme, spolu so svojimi kamarátmi zaklopal na dvere toho domu, aby získal späť svoj kabát. Dvere otvorila stará dáma a spýtala sa: "Čo chcete mladí muži?"

"Ideme si pre kabát, ktorý som včera večer požičal tej a tej mladej dáme," odpovedal.

"Aha, odpovedala stará dáma, ak chcete svoj kabát, tak po ňom musíte pátrať na cintoríne. Nájdete ho na hrobe mojej vnučky. Ona bola tá mladá dáma, s ktorou ste tancovali. Zomrela pred mnohými rokmi."

Vyľakaní mladí muži vskutku šli na cintorín a hľadali hrob mladej dámy. Keď ho našli, tak videli, že cez hrob leží hľadaný kabát.

Ako vidíte, moji priatelia, toto je vynikajúci prípad zhmotnenia. Zo všetkého najskôr si vypočujte moje vysvetlenie, pretože len tak porozumiete, ako sa tento jav udial.

Mali by ste vedieť, že keď niekto zomrie, tak do hrobu idú tri veci:

Po prvé, fyzické telo.

Po druhé, vitálny základ fyzického organizmu, čo je éterický dvojník, ktorý sa pomaly rozkladá pri hrobe.

Po tretie, osobnosť, ktorá je energetická. Osobnosť zostáva v hrobe, ale občas hrob opustí a dokonca blúdi po rôznych miestach.

Myslím, že teraz už chápete, že to, čo sa zviditeľnilo na hostine v tomto príbehu, bola osobnosť mŕtvej mladej dámy. Iba tak je možné vysvetliť, prečo bol kabát nájdený na hrobe.

Otázka: Majster, bol ten prízrak duša mŕtvej mladej dámy, alebo ako mám rozumieť tomuto javu?

Samael Aun Weor: Milá mladá dáma, nepodivujte sa nad tým, čo hovorím - vypočujte ma s dôverou v to, čo hovorím. Duša mŕtvej mladej dámy nemôže byť uzavretá v hrobe. To, čo sa objavilo vo fyzickom svete, bola osobnosť zosnulej a to je vskutku niečo iné. Je nepochybné, že osobnosť sa rozkladá postupne do tej doby, než úplne zmizne. Duša je niečo iné, je to niečo božského, čo nemožno zavrieť do hrobu.

Otázka: Majster, tieto príbehy sú podivuhodné, a tak by sme radi počuli ešte ďalšie prípady, ktoré sa týkajú zjavenie zo záhrobia.

Samael Aun Weor: Veľmi rád Vám poviem ďalší príbeh, ktorý je vskutku podivuhodný. Je o pani, ktorá išla taxíkom o polnoci v hlavnom meste Guatemaly. Keď sa jej taxikár pýtal na jej adresu, tak mu dala isté znamenia, ktoré ukazovali na hlavný cintorín v meste. Taxikár, trochu znepokojený, nechal stáť dámu pri vchode na cintorín. Avšak po nej požadoval zodpovedajúcu platbu za to, že ju tam doviezol. Avšak dáma mu oznámila, že žiadne peniaze pri sebe teraz nemá, ale dala mu zlatý šperk, ktorý mohol vymeniť za peniaze. Potom ho prosila, aby druhý deň prišiel do jej domu na tej a tej ulici a aby dal ten šperk jej matke, ktorá mu zaplatí za to, že ju odviezol.

Taxikár, trochu zmätený, odišiel od cintorína. Nasledujúci deň skoro ráno prišiel k domu tej dámy. Veľmi stará žena vyšla z domu a pýtala sa ho, čo chce. Taxikár vybral zlatú retiazku z tašky, v ktorej ju niesol a ukázal ju starej dáme. Povedal jej, čo sa mu stalo a požiadal ju o peniaze za jazdu výmenou za šperk.

Stará matka, keď videla zlatú retiazku s krásnym medailónom, tak rozpoznala zlatý šperk, s ktorým bola jej dcéra kedysi dávno pochovaná. Je jasné, že staršia dáma bola v šoku, naplnená obrovskou hrôzou.

Pozvala taxikára ďalej do domu, aby skúsil spoznať jej dcéru. Ukázala mu v obývačke veľkú fotografiu, ktorá bola krásne zarámovaná. Je jasné, že taxikár spoznal dcéru okamžite. Bezpochyby stará matka zostala v stave strašného zmätenia. Dokonca sa hovorí, že taxikár videl tú istú ženu znovu v inej časti mesta.

Toto je len ďalší prípad zhmotnenia osobnosti mŕtveho. V staroveku, ľudia chápali tieto veci oveľa viac. A preto mŕtvi boli pochovávaní so všetkými svojimi vecami, vrátane jedál, nápojov a iných vecí, ktoré mŕtvy bežne používal za svojho života. A tak osobnosť mŕtveho žila vo svojom prostredí, ako by bola vo svojom dome.

Musíme byť láskaví k mŕtvym a tiež mať láskyplné pochopenie pre tieto cintorínske tiene. Musíme im nosiť kvety, dávať lásku, modliť sa za nich a taktiež im nosiť jedlo, ktoré mali radi, keď boli nažive. Dobrý príkladom ide Mexiko, ktoré oslavuje "Deň mŕtvych" druhého novembra tým, že na hrob umiestnia jedlo a pitie, ktoré mal mŕtvy rád. Snáď aj mnoho ľudí v iných krajinách bude nasledovať tento príklad.

Kapitola 12

Prípady nečakaného

Otázka: Keď som bol ešte dieťa, tak mi rodičia rozprávali príbehy o plačke. Pravidelne sa zjavovala v noci mužom, ktorí sa nachádzali na osamelých miestach. Títo muži boli zvedení krásnou ženou, ktorá im vstúpila do cesty a vznietila v nich lásku. Avšak keď prejavili svoju lásku, tak sa najprv začala búrlivo smiať a potom začala horko nariekať, až z toho tuhla krv v žilách. A potom zmizla v tieni noci. Majster, vysvetlíte nám toto zjavenie, ktoré je známe na mnohých miestach a v mnohých krajinách?

Samael Aun Weor: Vážení priatelia, veľmi rád odpoviem Vašu otázku. Váš príbeh je vskutku fascinujúci. Najprv Vám musím oznámiť, že príbeh o plačke je obľúbená legenda vo všetkých krajinách na svete. Slovo legenda nesmieme podceňovať, pretože slúži ako pomenovanie pre príbehy, ktoré nie sú súčasťou dejín. Mnohokrát je ale v legendách viac pravdy, než si ľudia myslia. Po tomto nevyhnutnom objasnení pojmov by som Vám rád povedal, že na svete neexistuje miesto, kde by nepočuli o plačke.

Ako okultný bádateľ Vám musím povedať nasledovné: Raz mi bolo oznámené, že v jednom meste sa zjavuje plačka na brehu rieky. A tak som sa rozhodol, že toto zjavenie osobne preskúmam.

A preto som išiel neskoro v noci na miesto, o ktorom mi miestni obyvatelia povedali, že tam dochádza k zjaveniam.

Metafyzická žena, o ktorej tu hovoríme, ku mne prišla, a ja som ju začal vypočúvať nasledujúcim spôsobom: "Si plačka?"

"Áno, som," odpovedala žena. A potom chcela vysloviť svoje slávne výkriky a bolestivé náreky a ďalšie známe zvolanie ako "Beda, moje deti! Beda, moje deti! "Avšak ja som bol pripravený, a preto som sa jej nezľakol. Ako hovorí staré príslovie: Vojak, ktorý vie o svojom nepriateľovi, vo vojne nezahynie.

"Si čarodejnica?," Spýtal som sa.

"Áno, som," odpovedala.

"Patríš do siene čarodejníctva?"

"Áno," odpovedala znovu.

Táto žena bola oblečená celá v čiernom a dlhý čierny plášť ju pokrýval od hlavy až k päte. Na nohách mala sandále. Vyzerala ako tieň v tieni noci. Mala bledú tvár, čierne, prenikavé oči, okrúhly nos a nevkusné pery. Pretože sa cítila porazená, tak tento prízrak pomaly odkráčal pozdĺž brehu rieky.

Otázka: Znamená to, že tá žena bola iba prízrak?

Samael Aun Weor: Milá mladá slečna, rád by som Vám povedal, že v určitom zmysle tomu tak skutočne je. Avšak ona bola veľmi skutočná. Bola to čarodejnica, jedna z tých, čo patrí do siene čarodejníctva, ktorá sa nachádza v španielskej Salamance.

Otázka: Poviem Vám príbeh, ktorý sa mi stal v detstve, keď ešte neexistovali elektrické lampy. Žili sme v dome, ktorý mal veľký dvor, a preto, aby sme ho celý osvietili, tak sme používali sviečky a petrolejové lampy. Spálne sa nachádzali po obvode dvora a v jednom rohu bola veľká kuchyňa koloniálneho typu s veľkými kusmi dreveného nábytku. Tiež sme mali veľa zvierat ako prasce, vtáky, kravy, atď. Veľmi často k nám chodili zlodeji kradnúť zvieratá, a tak sme boli stále v strehu. Raz v noci sme počuli hluk v kuchyni a zároveň prasce a kurčatá vydávali zvuky, akoby ich niekto kradol. Tiež sme počuli, ako v kuchyni spadla skriňa a všetok riad vo vnútri sa rozbil. Hluk bol natoľko silný, že to prebudilo úplne všetkých členov rodiny. A tak, napoly oblečení, a so sviečkami a petrolejovými lampami v ruke, sme sa vydali zistiť, čo sa stalo. Keď sme prišli do kuchyne, tak sme boli prekvapení, pretože zvieratá boli v poriadku a riad nedotknutý - ani sa nepohol. Táto udalosť sa opakovala asi päťkrát, než sme tomu prestali venovať pozornosť. Potom tieto javy, ktoré nás spočiatku desili (pretože každý hovoril, že kuchyňa je začarovaná), samy od seba prestali. Majster, bol by ste taký láskavý a vysvetlil nám, čo sa vlastne dialo?

Samael Aun Weor: Vaša otázka je vskutku fascinujúca a odpoviem ju s veľkým potešením. Už od pradávna existujú prípady strašidelných domov. Je úplne zrejmé, že v týchto prípadoch majú prsty stvorenia z vyšších sfér, ako napr. prízraky alebo duchovia mŕtvych ľudí. Je úplne jasné, že psychické sily sú schopné vytvárať fyzické javy.

Je nesporné, že každý následok má svoju príčinu, a každá príčina má svoj následok. Je zrejmé, že tieto javy vykonával duch mŕtvej osoby. Éterický dvojník toho kusu nábytku s riadom skutočne spadol, a zvuky, ktoré ste počuli, tak boli skutočné. To však neznamená, že fyzický náprotivok tohto nábytku tiež spadol na zem.

Ctihodný pán, rád by som, aby ste pochopil, že každý fyzický predmet má svoj éterický náprotivok, a to vrátane kusu nábytku vo Vašej kuchyni. Teraz snáď lepšie pochopíte, čo skutočne spadlo a čo zapríčinilo zvuky rozbitého riadu, ako sú misky, kanvice a iné druhy rozbitého porcelánu.

Duch mŕtveho pôsobil na éterickú časť toho nábytku, a tak vznikli javy podobné tým, ktoré sa dejú vo fyzickom svete.

Už od pradávna bolo veľmi dobre známe, že na strašidelných miestach sa nachádzajú ukryté poklady. Ľudia ich potom dychtivo hľadali, kým je nenašli.

Komentár: Som rád, že môžem potvrdiť Vašu odpoveď v súvislosti s týmto javom. Keď bol dom neskôr zdemolovaný, tak v kuchyni pod vrstvou tehál boli nájdené dva hrnce zlatých mincí. Navyše mnoho ľudí si tiež myslí, že tento poklad bol tým dôvodom, ktorý stál za týmito nadprirodzenými javmi.

Viac podobných prípadov: Moji priatelia, poviem Vám o podobnom neobyčajnom prípadu. V jednej starobylé spálni, ktorá sa nachádzala v starom a veľkom feudálnym dome, a v ktorej spávali osoby istého veku, boli počuť v hlbokom tichu noci zvuky. V tej spálni spala krásna žena, ktorá hneď počula tieto metafyzické zvuky, tak sa prikryla dekou od hlavy až k päte. V týchto prípadoch však takáto naivná ochrana nie je vždy úplne účinná.

Táto pani hovorila, že jednej noci sa dotkla nôh tela prízraku, ktorý vyzeral ako chlapec. Tento chlapec jej potom pomaly sťahoval deku, až zostala úplne odkrytá. Tú deku potom umiestnil na určité miesto v spálni. Ako čas bežal, tak sa táto rodina vysťahovala a do domu prišla iná rodina, ktorá ho začala prestavovať. A na tom mieste, kam prízrak položil deku, bol nájdený poklad s veľkým množstvom zlata.

Iný príbeh: Poďme si teraz povedať ďalší podobný a veľmi zaujímavý príbeh. Pamätám sa na prípad jedného pána istého veku, ktorý mal podivný sen. Bol v ňom vzatý na pusté pole. Osoba, ktorá ho na toto pole viedla, mu oznámila nasledovné: "Tu, na tomto mieste som ukryla poklad a je tvoj, vezmi si ho. Jediné, čo musíš urobiť, je vykopať ho. Nechám tu znamenie, aby si vedel, kam máš zajtra prísť. Akonáhle toto znamenie uvidíš, tak budeš vedieť, že na tom mieste je poklad ".

Ten pán z príbehu nám potom rozprával, že prízrak, ktorý ho vo sne viedol, umiestnil na miesto dve kosti v tvare kríža a dôrazne opakoval: "Toto je znamenie, nezabudni".

Keď sa ráno tento pán zobudil zo svojho zvláštneho sna, tak ešte pred raňajkami šiel na to miesto a skutočne tam našiel dve kosti od mŕtvoly v tvare kríža. Vzal kosti do rúk a povedal: Či od Boha alebo od Diabla, na tom nezáleží ". A potom odhodil obe kosti do diaľky a vrátil sa domov naplnený veľkým rozhorčením. Je zrejmé, že tento dobrý muž tak odmietol veľký majetok.

Otázka: V súvislosti s týmto rozprávaním by som Vám rád povedal tento príbeh. Niekoľko ľudí videlo, ako biely pes vystúpil z rastliny zvanej Nopal (druh kaktusu), kráčal asi tak sto metrov a potom zmizol do otvoru. Niektorí ľudia boli zvedaví a iní sa naopak báli, pretože ten otvor sa tam počas dňa nevyskytoval. Jeden človek, ktorý tento jav pozoroval, sa rozhodol zastreliť tohto psa, ktorý si takto vykračoval noc za nocou. Avšak k jeho veľkému prekvapeniu guľky psa nezabili a ten si ďalej pokojne pokračoval do spomínaného otvoru. A tak sa ľudia, ktorí tento jav pozorovali, zišli a niekoho napadlo, že to miesto, kde pes mizne, by mohlo skrývať poklad. A preto na tom mieste kopali a našli značné imanie, ktoré si rovným dielom rozdelili. Majster, vysvetlil by ste nám tento príbeh?

Samael Aun Weor: Milí priateľu, Vaše rozprávanie je ohromujúce a zaslúži si dobré vysvetlenie. Rád by som, aby ste vedeli, že všetky tieto skryté poklady sú strážené trpaslíkmi. Ľudia nazývajú tieto elementály rôzne, niekto im jednoducho hovorí goblinovia. Je nepochybné, že títo elementály sú verní strážcovia bohatých nerastných zdrojov, ktoré sa nachádzajú pod povrchom Zeme.

Prízrak psa z Vášho rozprávania je jednoducho trpaslík, ktorý strážil poklad. Za normálnych okolností sa tieto metafyzické stvorenia podobajú malým ľuďom, malým ctihodným starým mužom. Avšak na seba môžu vziať akýkoľvek tvar, a to vrátane spomínaného psa. Teraz by malo byť všetko spojené s týmto javom objasnené.

Drahí priatelia, tieto rozprávania sú vskutku fascinujúce. Avšak je dobré vedieť, že najväčším pokladom je Duch. A preto nebuďme hnaní ctižiadosťou, chamtivosťou, túžbou po pokladoch atď. My študujeme rôzne psychologické javy, pretože sú veľmi fascinujúce. Avšak, malo by byť všetkým jasné, že my, Gnostici, sa nevenujeme hľadaniu skrytých pokladov. To je všetko.

Kapitola 13

Kamene alebo niečo iné?

Otázka: Pred mnohými rokmi sme bývali na malom meste v dome, kde sme zažili mnoho vzácnych javov, napríklad tento:

Ten dom, kde sme žili, slúžil zároveň ako miestny obchod, a preto sa v ňom nachádzalo mnoho druhov tovaru. Chudobným ľuďom, ktorí nemali dosť peňazí na každodenné žitie, bol tovar predávaný na dlh. Dostávali dlžobné lístky, ktoré mali zaplatiť na konci každého týždňa. Avšak pretože väčšina z nich pila veľa alkoholu, tak väčšinu peňazí utratili a dlhovali tak za veľa týždňov, čím svojím rodinám spôsobovali veľké dráma. Jeden z dlžníkov, ktorý odmietal zaplatiť, bol známy svojou znalosťou čarodejníctva a príležitostne sa tým chválil. Svojim veriteľom hrozil, že ak po ňom budú naďalej chcieť peniaze, tak toho budú ľutovať.

Jednej noci stál tento muž asi tak sto metrov od obchodu. Zrazu sme v našom dome, ktorý bol hneď pri obchode, počuli hluk - akoby kamene narážali na steny a strechu. Zdalo sa, akoby dav ľudí hádzal obrie kamene s veľkou silou, až to vyzeralo, že sa dom zrúti. Jeden z mojich blízkych sa odvážil pozrieť sa z okna a videl toho černokňažníka, ako má uprený pohľad na dom. Vyzeralo to, akoby hádzal svojimi očami oheň na dom a s ironickým úsmevom a s veľkými gestami vyslovoval nejaké nezrozumiteľné slová. Za chvíľu sa zdalo, že sa okolo nahromadilo toľko kameňov, že vyjsť z domu by bolo nemožné. Keď potom tento jedinec odišiel, tak všetok hluk zmizol a všetko zostalo pokojné a tiché.

Po chvíli sme vyšli von, aby sme sa pozreli, čo sa stalo. Avšak k nášmu veľkému prekvapeniu sme nenašli ani zrnko piesku navyše. Tento jav vzbudil strach v miestnych ľuďoch, ktorí sa potom tohto muža obávali. Majster, objasníme nám, čo sa skutočne stalo?

Samael Aun Weor: Veľmi rád odpoviem Vašu otázku. Je zrejmé, že išlo o černokňažníka, jedinca s nebezpečnými schopnosťami. Vyslovoval magické slová, ktorými ovládal isté temné sily. Je jasné, že sa ľudia museli báť tohto javu. Je isté, že neznáme prízraky môžu hádzať takéto kamene. Tieto kamene sa pohybovali v štvrtej dimenzii a dokonca mohli byť na chvíľu viditeľné, než opäť zmizli a vrátili sa na svoje pôvodné miesto. Nezabúdajme, že vo štvrtej dimenzii sa všetko vracia na svoje pôvodné miesto. A preto, keď prízrak hádže kamene zo štvrtej dimenzie, aby ich zviditeľnil vo fyzickom svete, tak sa následne tieto kamene musia vrátiť na miesto, odkiaľ vzišli.

V tejto súvislosti si spomínam na prípad jedného pána, ktorého meno by som nerád spomínal. Bol to tiež černokňažník, ktorý so sebou nosil mincu v hodnote päťdesiat centov. Bol schopný piť alkohol celú noc v niekoľkých krčmách iba s touto mincou. Ľudia, ktorí sa pohybovali po tomto meste, hovorili, že tento muž normálne vošiel do obchodu a požiadal o pivo, chleba alebo čokoľvek iné a potom zaplatil touto mincou. Ohromujúce je, že keď tento muž opustil obchod, tak zavolal na svoju mincu ženským menom (ktoré si už nepamätám) a minca sa vrátila do jeho vrecka. Tento pán bol černokňažník a pre prežitie potreboval iba túto mincu. Bezpochyby mal obrovské psychické schopnosti a bol schopný ovládať istých démonov, ktorí ho počúvali.

Otázka: V meste, kde sme bývali, som od jedného starého muža počul rozprávanie o zvláštnych udalostiach, ktoré sa diali v okolí. Raz rozprával o roľníkovi, ktorý sa dostal do konfliktu so splnomocnencom pre túto oblasť. Počas sporu došlo až na mačety a roľník splnomocnenca zabil. Potom ho pochoval do zeme a miesto prikryl tŕstím od rieky. Po niekoľkých dňoch sa susedia dozvedeli, že roľník je každú noc vláčený mŕtvolou (podľa tvrdenia onoho roľníka). Niektorí ľudia dokonca počuli, že roľník sa s mŕtvolou rozpráva a že prosí o milosť a odpustenie za vraždu. A tak sa susedia rozhodli roľníka vypočúvať a on im priznal, že tá mŕtvola je zmiznutý splnomocnenec. Roľník tiež povedal, že sa mŕtvola nachádza v zemi pod tŕstím. Následne bola mŕtvola nájdená v značnom rozklade. Roľník potom zorganizoval slávnosť a mŕtvy muž ho potom prestal obťažovať. Majster, je možné, aby sa toto naozaj stalo?

Samael Aun Weor: Drahý priateľu, to je pozoruhodný príbeh. Pevne verím, že je možné, aby sa osobnosť mŕtveho muža zviditeľnila a zhmotnila pred tým, než sa nadobro rozloží.

Rád by som zopakoval, že to je osobnosť mŕtveho, a nie jeho duša alebo duch, čo sa zviditeľní a zhmotní vo fyzickom svete. Pretože osobnosť je takmer fyzického charakteru, tak sa môže zjaviť v trojrozmernom svete, najmä v prvých dňoch po smrti. To vysvetľuje príbeh, ktorý ste rozprával. Je zrejmé, že pomstychtivé prízraky je možné odohnať modlitbami a rituálmi.

Krv má nepochybne veľmi zvláštnu magnetickú schopnosť. Preto Goethe povedal: "Krv, krv je jedinečná" a Frederich Nietzche vyhlásil: "Píš krvou a tak spoznáš, že krv je duch."

Medzi vrahom a obeťou existuje istý vzťah, a to práve vďaka krvi. A preto, vyliatie tejto životnej tekutiny znamená, že sa obeť môže zjaviť alebo aj zhmotniť svojmu vrahovi.

Na východe existujú sekty čiernej mágie, ktoré vyvolávajú mŕtvych. Fanatici z týchto siekt tancujú besnejšie a besnejšie a zraňujú sa pritom dýkami. Dôjde k preliatiu krvi a vďaka tomu sa vyvolaní démoni zhmotnia vo fyzickom svete. Je zrejmé, že títo černokňažníci sú na ceste do pekiel a kandidáti pre druhú smrť.

Poznám mnoho úžasných prípadov zhmotnenia. Veľmi dávno, keď ma navštívil tu v Mexiku majster Garda Kuichines (Julio Medina), tak sme boli svedkami jedného z týchto neobyčajných prípadov. Raz sme takto kráčali po ulici 5. mája, keď sme uvideli môjho kamaráta - právnika, ktorého meno nechcem spomínať. Zaujímal sa a praktizoval Hatha Jogu. Prišli sme k nemu a ja som si s ním potriasol rukou, pretože to bol môj priateľ. A všetci traja sme sa potom začali na rohu ulice rozprávať. Aby okoloidúci nenarazili do môjho priateľa, tak ho museli obchádzať. Potom sme sa rozlúčili a môj priateľ pokračoval smerom k ulici Alameda Central. Mal na sebe biely klobúk s čiernym pruhom, čo bolo veľmi zvláštne, pretože za celý život taký klobúk nikdy nenosil.

Vysvetlil som Juliusovi Medinovi, prečo som ho nepredstavil svojmu priateľovi. Môj priateľ totiž praktizoval Hatha Jogu, tak som predpokladal, že by nemali veľa spoločného. Povedal som Juliusovi, že môj priateľ je sudcom a že pred nejakým časom s nami študoval gnózu. Potom sme šli ďalej.

O mnoho dní neskôr som stretol svojho priateľa Alejandra Salasa Linaresa v meste zvanom Santiago de Tepalcatlalpan. Rozprával som mu o svojom stretnutí s právnikom. K môjmu veľkému prekvapeniu mi však môj priateľ povedal, že právnik, ktorého som stretol na ulici 5. mája už je nejaký čas mŕtvy. Môj priateľ mi povedal veľmi dôrazne: "Stretol si mŕtvolu, hovoril si s mŕtvym človekom."

V ten deň, keď som ho stretol, tento muž totiž zomrel v automobilovej nehode na severe krajiny, ďaleko od hlavného mesta Mexika.

Ako je iste zrejmé, toto je prípad zhmotnenia. Myslím, že osobnosť mŕtveho sa zviditeľnila a zhmotnila uprostred dňa pred mnohými ľuďmi a pod holým nebom.

Otázka: Majster, prečo ste nepoznal, že sa jedná o mŕtvolu, keď ste si s ním potriasol rukou?

Samael Aun Weor: Milá mladá pani, osobnosť mŕtveho je natoľko podobná osobe, ktorá žila, že, úprimne povedané, ťažko spoznáte rozdiel medzi živým a mŕtvym. Avšak si vybavujem chlad, ktorý som cítil z jeho ruky - chlad, ktorý pochádzal z mŕtveho tela. Ten muž tiež hovoril hlasom, ktorý znel trochu morbídne. Trochu som cítil smrť. Pripadal mi, ako by bol mŕtvy a v tom som sa nemýlil.

Avšak keď hovorím o tom, že osobnosť mŕtveho sa môže zhmotniť, tak nevylučujem, že by sa duša mŕtvych tiež mohla zhmotniť v trojrozmernom svete bez akéhokoľvek spojenia s osobnosťou mŕtveho.

Otázka: Jedného dňa, jedna moja priateľka mi rozprávala o tom, ako jej otec zomrel a jej sestra u toho nebola, takže potom mohla navštíviť len jeho hrob. Od tej doby spávala v jeho spálni každú noc a prosila ho, aby sa jej zjavil a ona ho mohla vidieť. Jednej noci, keď zaspávala, tak zrazu uvidela ruku, ako je opretá o kus nábytku. Vykríkla strachom a potom počula hlas, ktorý jej hovoril: "Neboj sa Mária, to som ja, tvoj otec. Chcel som zistiť, či ma dokážeš uvidieť celého, ale pretože vidím, že toho nie si schopná, tak odchádzam. Prosím, už ma nevolaj. Nechaj ma odpočívať v pokoji."

Majster, poviete nám, či to bola duša alebo osobnosť mŕtveho, ktorá sa zviditeľnila a zhmotnila?

Samael Aun Weor: Táto otázka od prítomnej dámy je vskutku fascinujúca. Rád by som Vám povedal, priatelia, že osobnosť mŕtveho žije obvykle na cintoríne, hoci občas unikne z hrobu, aby sa niekde zviditeľnila alebo niekoho navštívila. Avšak je nesporné, že v tomto prípade to nebola osobnosť, ktorá sa zhmotnila, ale jeho duša. Možno tak usudzovať z jeho slov a dobrého úsudku.

Kapitola 14

Astrálna projekcia

Moji priatelia, je dôležité, aby ste pochopili nutnosť naučiť sa, ako opustiť fyzické telo podľa priania. Chcem aby ste rozumeli, že fyzické telo je domom, v ktorom nemusíme byť ako väzni. Je nevyhnutné, aby sme vstúpili do oblasti mŕtvych podľa priania, aby sme mohli navštíviť nebeské oblasti, aby sme poznali druhé svety nekonečného priestoru.

Keď je človek mimo fyzického tela, tak si môže dopriať vyvolanie milovaných príbuzných, ktorí už prešli dverami smrti. Oni na naše zavolanie prídu a potom sa s nimi môžeme osobne porozprávať. Existujú nekromantickí mágovia, ktorí vedia, ako vyvolať zomrelých, aby ich urobili viditeľnými a hmatateľnými v tomto fyzickom svete. Napriek tomu my radšej prenikneme do vnútra oblasti, kde žijú a navštívime ich, aby sme sa dozvedeli , aká je ich situácia, atď.

Keď sme vonku z fyzického tela, tak môžeme získať úplne vedomosti záhad života a smrti. Vonku z fyzického tela môžeme vyvolať anjelov, aby sme sa s nimi mohli osobne z oči voči porozprávať.

Je dobré, aby ste rozumeli, že v minulosti sme mali iné telá, iné existencie; keď sme vonku z fyzického tela, tak si na tieto existencie môžeme spomenúť, môžeme si ich oživiť (spomienky) s úplnou presnosťou.

Kľúč k tomu, aby sme odišli z tejto hutnej formy, von z tohto telesného tela, je veľmi jednoduchý. Počúvajte veľmi pozorne: v okamihoch prechodu, ktorý existuje medzi bdelosťou a spánkom, môže človek podľa priania uniknúť z tela mäsa a kostí.

V týchto chvíľach mi prichádza na um výnimočný prípad: Pred časom som pricestoval do istého mesta a hľadal som hotel, ale všetky hotely boli plné; pre nikoho nemali ubytovanie. Napriek tomu som získal ubytovanie v hale pre hostí. Bolo tam mnoho postelí na ktorých spali hostia. Zaplatil som za poslednú z nich, ktorá bola voľná a zaspal som na nej.

Avšak okolo polnoci zabúchal na dvere toho hotela nejaký muž, taktiež požadujúc ubytovanie. Majiteľ toho podniku ho vzal do našej haly a povedal mu, “Nemám už postele, pozri: všetky sú obsadené.“

Hosť si sťažoval a povedal, “Nikde nemajú ubytovanie, a preto som rozhodnutý, že sa vyspím v tejto hale, trebárs i na zemi. Prosím vás, položte mi na podlahu nejaký jednoduchý matrac, dajakú rohož alebo koberček a vankúš pod hlavu, pretože som hrozne unavený.“

Pani majiteľky toho hosťovského domu sa to dotklo a radostne súhlasila s tým, o čo ten muž zažiadal. Bol som hore a všetko som videl a počul. Potom si tento citovaný hosť ľahol na podlahu a snažil sa zaspať. Pozoroval som detaily, kým bol tento muž ešte v bdelom stave: prevaľoval sa z jednej strany na druhú, ako keby si chcel spohodlniť tvrdú podlahu. Potom zrazu zostal nehybný a s úžasom som videl oválny, našedivelý oblak, ktorý vychádzal cez póry kože z celého jeho tela. Chvíľu sa ten oblak vznášal nad unaveným telom a napokon sa dal do vertikálnej polohy, pričom na seba vzal podobu toho pútnika. Uprene sa na mňa díval a následne normálne odkráčal a opustil halu.

Pozrite moji priatelia: toto sa deje vždy, keď sme v stave medzi bdelosťou a spánkom. Pútnik sa jednoducho odobral zo svojej hutnej formy.

Všetci robíte to isté, ale bezvedomým spôsobom. Týmto vám nechcem povedať, že ten džentlmen z tohto príbehu vykonal vedomú, astrálnu projekciu. No jednako táto rovnaká činnosť sa dá vykonať vôľou, pozitívne a vedome.

Vskutku toto je prirodzený proces. A preto, byť si vedomý našich vlastných, prirodzených procesov, nemôže byť nikdy nebezpečné. Vykonávať všetky tieto činností vedome, namiesto vykonávania ich nevedome a proti svojej vôli, nemôže byť v žiadnom prípade nebezpečné. Preto kladiem konkrétny dôraz na nutnosť využitia okamihu prechodu medzi bdelosťou a spánkom, za účelom opustenia tela mäsa a kostí, a tak vstupujúc do oblasti mystérií.

Existujú nedôverčiví ľudia, ktorí vravia, “Čo môžete vedieť o tom, čo je na ‘druhej strane’? Čo môžete vedieť o tom, čo je z hora, z nebies? Vari ste sa dostali na druhý svet a vrátili sa späť? Atď.

Milí priatelia, uisťujem vás, že s touto metódou sa môžete dostať na onen svet a vrátiť sa z neho. Môžem vám prisahať na to, čo mám v živote najdrahšie, že ja chodím na druhý svet, kedy sa mi zachce, a že vy môžete ísť takisto. Dôležité je, aby ste sa nebáli.

Keď chcem odísť zo svojho fyzického tela podľa priania, tak využijem toho momentu, kedy driemem, tú chvíľu, kedy človek nie je ani úplne prebudený, ani úplne nespí. Takto presne v tom okamihu, robím to isté, čo urobil ten pútnik z môjho príbehu. Veľmi zľahka vstanem, cítiac sa ako keby som bol vytvorený z pary, tekutiny, plynu, potom odídem z izby, ako to spravil ten zmieňovaný hosť z toho hosťovského domu, a idem smerom do ulíc.

Priestor je nekonečný, preto keď letím, tak môžem ísť na akékoľvek miesto na zemi alebo nekonečna. Toto isté môžete urobiť i vy, moji milí priatelia, celá záležitosť záleží iba na vašej vôli to urobiť.

Po prvé, nesmiete sa stotožniť s materiálnym telom. V tom presnom okamihu, kedy robíte ten experiment nesmiete myslieť, že ste telo; musíte pochopiť, že ste duša, musíte sa cítiť, ako keby ste boli tekutá, jemná duša. Potom keď sa budete cítiť v tomto stave, jednoducho vstaňte z postele.

Moji milí priatelia, čo tu hovorím musí byť premenené do skutočnosti. Veľmi dobre ma počúvajte: nie je to vecou premýšľania o tom, že vstávate z postele, lebo inak v nej zostanete a budete si to len myslieť a neurobíte ten experiment. Opakujem: to, načo tu kladiem dôraz, musí byť preložené do skutočnosti. Musíte spraviť presne to isté, čo spravil ten pútnik z môjho príbehu; nezačal premýšľať nad tým, že odíde z tela, jednoducho konal: jednoducho vstal z tej tvrdej podlahy, kde ležal. S úplnou jasnosťou opakujem: vstal ako keby bol vytvorený z jemnej hmoty, z pary; týmto spôsobom z toho miesta odišiel.

Kedy mi budete rozumieť? V ktorej epoche histórie vašich životov sa naučíte podľa priania opustiť vaše telo?

Chcete niečo vedieť z druhej strany (mimo tohto fyzického sveta)? Chcete sa rozprávať z očí do očí s božskými bytosťami? Tak potom keď budete vonku z vášho fyzického tela, tak ich vyvolajte, hlasno ich zavolajte; je jasné, že z lásky k vám prídu, s účelom vás niečo naučiť.

Všetko čo potrebujete, je zanechať lenivosti a dávať pozor na snívajúci proces, pretože deky, prikrývky alebo plachty, ktorými je človek zakrytý, sa stávajú veľmi príjemné a je veľmi ťažké zbaviť sa ľahostajnosti, lenivosti. Pamätajte si, že nevyhnutná je pevná vôľa; a preto keď vynaložíte svoju snahu na to, aby ste odišli z tela, tak to dokážete, ak budete presne nasledovať moje pokyny.

Všetci mudrci minulosti opúšťali hutnú formu za účelom vedomého a pozitívneho cestovania v nekonečnom priestore. Potom sa rozprávali so Svätými Bohmi, a takto sa im dostalo úžasných pokynov.

Keď sme vonku z fyzického tela, tak môžeme priamym spôsobom zažiť všetky mystériá života a smrti.

Teraz chápete, prečo kladiem taký dôraz na nutnosť naučiť sa, ako opustiť fyzické telo podľa priania.

Otázka: Majster, je nutné, aby sme mali predtým tréning na opustenie fyzického tela alebo existujú i takí, ktorí vedia, ako to robiť od narodenia? Mnohých ľudí som počul hovoriť, “Viem ako cestovať v Astrálnom svete.“ Mohli by ste vysvetliť, či je to, to isté?

Odpoveď: Vážená pani, vaša otázka je rozhodne na mieste. V mene pravdy vám musím povedať, že nikto ma nemusel učiť, ako sa Astrálne projektovať, lebo s touto schopnosťou som sa narodil; toto je dôvod, prečo poznám záhady života a smrti. Teraz si môžete vysvetliť, kde beriem všetky tie vedomosti, ktoré som popísal vo svojich knihách.

No jednako môj prípad nie je výnimkou: moja žena Litelantes takisto vie, ako opustiť svoje telo podľa priania. Spolu Astrálne cestujeme: navštevujeme chrámy záhad, pomáhame mnohým ľuďom z odľahlých oblastí, skúmame záhady, rozprávame sa s Bohmi, s Anjelmi a s neopísateľnými Dévami, a preto keď sa vraciame späť do svojich tiel, tak si prinášame rovnaké spomienky. Je to podobné ako keď dve osoby odídu z domu, aby si urobili v nedeľu rekreáciu, a potom sa vrátia a rozprávajú sa o odlišných udalostiach tej cesty.

Existuje mnoho ľudí v rôznych častiach planéty zeme, ktorí vedia, ako svoje telo opustiť podľa priania. Preto je nutné, aby ste sa to tiež naučili, ako sa to robí, aby ste mohli poznať ohromné divy prírody a kozmu, a aby ste poznali to, čo sa skrýva za hranicami smrti.

Otázka: Majster, hovoríte nám, že na to, aby sa človek projektoval do Astrálnej roviny, musí využiť ten daný okamih, kedy sa nachádza medzi bdelosťou a spánkom; nedá sa to urobiť i v iných okamihoch?

Odpoveď: Milá mladá pani, chcem aby ste vedeli, že keď je človek veľmi zručný v tejto záležitosti Astrálnej projekcie, tak dokáže uniknúť zo svojho fyzického tela i v tom prípade, kedy jeho telesné telo sedí alebo stojí. Avšak opakujem, toto platí iba pre veľmi praktických, zručných ľudí. Čo je normálne a prirodzené, je ľahnúť si na posteľ, za účelom Astrálne sa projektovať.

Otázka: Majster, môžeme vyvolať akéhokoľvek výnimočného Majstra, aby nám pomohol s našim pokusom Astrálnej projekcie?

Odpoveď: Priateľu, dovoľte mi, aby som vám povedal, že naozaj existujú neviditeľné bytosti, ktoré nám môžu pomôcť.  No jednako môžete poprosiť o pomoc vašu vlastnú, konkrétnu Božiu Matku. Hovorím o vašej vlastnej Matke Prírode, pretože je zrejmé, že každý má svoju vlastnú. Musíte Ju úpenlivo prosiť v mene Krista, aby vás vzala z vášho tela v tom presnom okamihu, kedy sa nachádzate v tom stave prechodu medzi bdelosťou a spánkom.

Otázka: Majster, existuje nejaká výnimočná modlitba na zavolanie našej konkrétnej Matky Prírody? Ak taká nejaká je, môžete nás ju naučiť?

Odpoveď: Láskavý priateľu, ktorý ma počúvate, dám vám radu, ktorá dokáže pomôcť každému na svete: Musíte si ľahnúť na posteľ, tvárou smerom hore, s úplne uvoľneným telom, s tým, že pri zaspávaní budete odriekavať vo svojej mysli a so svojim srdcom nasledujúcu modlitbu:

Verím v Boha,

verím vo svoju Božiu Matku,

a verím v bielu mágiu;

Matka moja, vezmi ma z tela von.

Túto magickú modlitbu musíte recitovať s úplnou oddanosťou a s nesmiernou vierou. Zaspávajte, a ak je potreba, tak sa ju musíte modliť miliónkrát.

Teda keď sa cítite v tom stave únavy, ktorá je charakteristická pre spánok, keď sa vo vašej mysli začnú objavovať prvé obrázky snívania, potom vás prosím, úpenlivo vás prosím, porazte svoju lenivosť, a keď sa budete cítiť ako delikátny a jemný fantóm, urobte to, čo urobil ten pútnik z nášho príbehu v tej hale hosťovského domu: vstaňte z postele a odíďte z domu. Rozumeli ste?

Otázka: Majster, môžeme našu konkrétnu Matku Prírodu poprosiť, aby nás vzala na určité miesto alebo nás vezme tam, kde musíme ísť podľa našej pripravenosti?

Odpoveď:  Otázka, ktorú sa pýtate je veľmi dobrá. Naša Božia Matka pozná miesto, kde má zobrať každého z nás. Napriek tomu Ju tiež môžeme poprosiť, aby nás vzala na to alebo na tamto miesto, ak to chce urobiť, v poriadku. Avšak ak nás nechce vziať tam, kde chceme ísť my, a namiesto toho nás premiestni na iné miesto, vtedy musíme takéto rozhodnutie zobrať s radosťou, pretože je zrejmé, že naša Matka vie, čo potrebujeme, to, čo je pre nás najvýhodnejšie.

Kapitola 15

Modrí Muži

Otázka: V tomto časopisu, ktorý koloval vo federálnej oblasti v Mexiku, sme našli tento článok:

"V roku 1960, na základe rozprávania egyptského historika Manetona a gréckeho historika Herodota, sovietsky vedecký časopis napísal článok o rase Modrých Mužov, o záhade Atlantídy a o príchode mimozemských bytostí.

Časopis si kládol otázku, či obyvatelia Atlantídy mali modrastú farbu pleti. Podľa niektorých rozprávaní obyvatelia Atlantídy založili Egyptskú civilizáciu a najstarší vodcovia Egypta boli v skutočnosti Atlantíďanami. Egyptskí umelci, ktorí maľovali rôzne objekty na stenách, mali farby v úcte. Ako maľovali svojich Bohov? Usire mal zelenú tvár (keďže je to Boh rastlinstva), a tak všetko bolo nakreslené zelenou alebo bledo modrou farbou. Avšak Amon a Šu boli jasne modrí. Prečo sú egyptskí bohovia modrí? Na to je len jediná odpoveď: Sú to potomkovia modrej rasy.

Ramzes 2 pred tébskou trojicou: Amon modrej pleti ("Ten, ktorý je v utajení"), so svojím synom Chonsom a manželky Mut

Je vierohodné, že Usire a Thovt, ktorí prišli do Egypta zo zeme vysokých hôr, našli v Egypte teplé a slnečné počasie a kvôli tomu ich koža dostala olivový nádych, tak ako tomu je u ostatných obyvateľov stredozemného mora?"

Milovaný Majster Samael Aun Weor, objasnil by ste nám to?

Samael Aun Weor: Tento článok je trochu neurčitý a nič nehovoriaci. Hovorí sa v ňom o modrej rase a článok predpokladá, že táto rasa pochádza z Atlantídy. Nepopiera sa v ňom pôvod egyptskej kultúry, pretože je zrejmé, že modrí muži sú starovekí majstri stavitelia pyramíd. Avšak tieto informácie v článku sú neúplné. A preto by som rád s článkom nesúhlasil, pretože je potrebné zdôrazniť, že modrí muži nepochádzajú z Atlantídy.

Niektorí ľudia si myslia, že modrí muži prišli z Venuše. Je dobré odcitovať ďalšiu časť tohto článku:

"Poďme si pripomenúť udalosti, ktoré sa odohrali v dávnych časoch na Venuši a ktoré boli zaznamenané starovekými astronómami. Svätý Augustín potvrdil, že Castor, el Rodio, napísal o ohromujúcom úkazu - Venuša náhle zmenila veľkosť, farbu a dokonca svoju obežnú dráhu a zároveň stratila svoje družice. Táto udalosť sa stala podľa tvrdenia známych neapolských matematikov Adrasta Cyzicenia a Dila za vlády kráľa Ogyga, zakladateľa Théb.

Čo sa stalo na Venuši, že časť jej populácie musela neočakávane uniknúť na Zem? Zrážka? Jadrový výbuch? Nevieme o tom nič, ale ak je niektorý z týchto dohadov pravdivý, tak potom dejiny Venuše sú späté s dejinami na našej planéte. A je zvláštne, že Sovietski mudrci trvajú na spojeniu medzi tajomstvami Venuše a tajomstvami Atlantídy a Tiahuanaca."

Ako môže náš milovaný čitateľ vidieť, autor tohto článku, ktorý som teraz čiastočne citoval s úmyslom vyvrátiť tvrdenia, ktoré sa v ňom nachádzajú, má dva názory - ale ani jeden z nich nie je pravdivý.

Poznám prípad Salvadora Villanueva Medinu tu v Mexiku - muža, ktorý je autorom knihy Bol som na Venuši. Poznám tohto muža osobne a viem, že je úprimný a že to nie je žiadny podvodník alebo šarlatán. Psychiatri ho podrobili mnohým testom a výsledkom bolo zistenie, že je to úplne zdravý muž s vyrovnanou mysľou.

Tento pán písal pre dobro ľudstva. Iba rozprával svoj príbeh ostatným. Bol to normálny taxikár a raz bol na ceste vo svojom aute do Spojených štátov amerických. Cesta bola zlá a auto sa poškodilo. Jeho spoločníci - Američania - preto odišli do neďalekého mesta, aby požiadali miestnych o pomoc.

A tak Villanueva Medina osamel. Vliezol si pod auto, aby sa ho pokúsil spraviť. Zrazu zacítil, že sa niekto blíži. Vyliezol spod auta a stretol sa s bytosťou z Venuše, ktorá si s ním začala rozprávať. Potom sa stalo niečo fascinujúceho. Náš taxikár bol pozvaný na cestu na Venušu, čomu sa vôbec nebránil. A tak nastúpil do kozmickej lode a letel na Venušu, kde sa zoznámil s mimoriadnou civilizáciou. Po piatich dňoch sa znova vrátil na Zem.

Popis Venušanov, ktorý Villanueva uvádza, sa zhoduje s popisom Adamskiho (slávneho amerického vedca). Postava Venušanov je asi 1.1 metrov vysoká, majú ružovkastú farbu pleti, strieborné vlasy, krásnu tvár, atď.

Villanueva na Venuši nevidel modrých mužov, a preto teória, že pochádzajú z Venuše, nie je pravdivá.

Odkiaľ teda modrí muži pochádzajú? Je jasné, že žili, lebo to tvrdí príliš veľa ľudí. Avšak ľudia nevedia, odkiaľ prišli. My úplne vážne tvrdíme, že modrí muži prišli z Modrej Galaxie. Je nepochybné, že vytvorili (okrem iného) mocnú egyptskú, chaldejskú, sýrsku, a babylonskú civilizáciu.

Otázka: Majster, poviete nám, prečo prišli, za akým účelom?

Samael Aun Weor: Otázka tohto pána ma veľmi teší, a preto ju odpoviem s veľkou chuťou. Dovoľte mi, aby som Vás informoval o existencii Univerzálneho Vesmírneho Bratstva. Rovnako tak, ako si navzájom pomáhajú dobrí ľudia, tak si navzájom pomáhajú planéty i galaxie.

Majstri z Modrej Galaxie - hnaní všeobecnou láskou - sa veľmi zaujímali o našu planétu. Veľmi intenzívne nám pomáhajú už od najhlbšej noci všetkých storočí. Znovu opakujem, že to boli oni, kto dávali inštrukcie architektom pyramíd, boli to oni, kto učili Tajné Učenie Egypťanov a Atlantíďanov. Boli to oni, kto dali ezoterické učenie mocnej chaldejskej a sýrskej civilizácii.

Ich práca je vskutku úžasná a pôsobivá. Im na nás záležalo a stále im na nás záleží. A aj keď sa to zdá neuveriteľné, žijú na tomto svete a ich jedinou úlohou je pomôcť nám v tejto kritickej hodine, po ktorej bude nasledovať veľká katastrofa.

Otázka: Vaše rozprávanie je ohromujúce. Povedal by ste nám, kde medzi nami žijú?

Samael Aun Weor: Otázka, ktorú pani položila, je veľmi zaujímavá, a preto je dobré ju úplne konkrétne zodpovedať. Rád by som Vám povedal, že modrí muži žijú v podzemnom meste pod južným pólom.

Južný pól

Otázka: Ako je možné, že prežijú v tak nízkych teplotách? Majú snáď iný organizmus, než máme my? A ako tam dokážu prežiť?

Samael Aun Weor: Poďme zodpovedať otázku tohto pána, ktorá je tiež veľmi zaujímavá. Rád by som preto, aby ste dávali pozor. Modrí muži majú organizmus podobný tomu nášmu, to je zrejmé.

Rád by som, aby ste pochopili, že ľudské bytosti z Modrej Galaxie nemajú domy z ľadu tak ako majú Eskimáci. Bolo by absurdné si myslieť, že takéto ľudské bytosti by žili vo vnútri ľadu. Modrí muži majú podzemné mesto, postavené hlboko pod zemským povrchom. To, že sú nad mestom vrstvy hornín a ľadovcov, nemá na mesto žiadny vplyv. Problém s klímou nemusia modrí muži riešiť, pretože je zrejmé, že keď vedia cestovať vesmírom, tak majú zodpovedajúce technické vybavenie. Potom je ľahké pochopiť, že si v podzemnom meste vytvorili vlastnú klímu.

Otázka: Prečo si zvolili takto nehostinné miesto? Veď naša planéta má veľa miest s lepšou klímou a so zeleňou.

Samael Aun Weor: Odpoviem pánovi takto: krajiny na severnom a južnom póle, ktoré sú teraz pokryté ľadom vďaka ľadovým obdobiam, boli v dávnych časoch sídlom mocných civilizácií s úžasnou rovníkovou klímou a nádhernými mestami.

Nebuďte prekvapení tým, čo tvrdím. Podzemné mesto modrých mužov je veľmi staré - bolo postavené pred ľadovými obdobiami. To znamená, že mesto už existuje mnoho miliónov rokov. Pochádza zo starodávnych období na Zemi. Toto mesto vždy bolo a je sídlo modrých mužov.

Keďže modrí muži majú kozmické lode, ktoré dokážu cestovať nekonečným vesmírom, tak samozrejme nemajú žiadne problémy so zásobovaním.

Otázka: Majster, opustili títo modrí muži niekedy svoje mesto a žili medzi ľuďmi na Zemi?

Samael Aun Weor: Poďme zodpovedať otázku tejto ctihodné mladej dámy. Rád by som Vám povedal, mladá slečna, že v časoch starovekého Egypta, Sýrie a Babylonu, boli tieto bytosti vítané ako skutoční Bohovia. Nanešťastie, teraz žijeme vo veku Železa, v čase celosvetovej degenerácie. A preto sa modrí muži teraz málokedy stýkajú s ľuďmi. Avšak, je pravdou, že raz za čas niektorí z týchto pozoruhodných mužov žijú medzi ľuďmi na Zemi. Istá pani mi povedala, že videla muža s modrou tvárou v Buenos Aires, v Argentíne.

Modro sfarbený Krišna s manželkou Rádhou. Krišna je jedným z najdôležitejších božstiev v hinduizme, a ústredná postava v epickom písme Mahábhárata, z ktorého bola extrahovaná Bhagavadgíta. Ďalšou dôležitou hinduistickou postavou s modrou pleťou je Rámačandra.

Otázka: Majster, majú títo modrí muži nejakú úlohu, ktorú majú splniť v súčasnosti či budúcnosti?

Samael Aun Weor: Vidím, že pán, ktorý položil túto otázku, je gnostický misionár, a tak veľmi rád odpoviem jeho otázku. Modrí muži pomáhajú tomuto ľudstvu telepaticky a je zrejmé, že v priebehu nasledujúcich rokov títo výnimoční muži musia predstúpiť pred širokú verejnosť, aby ju napomenuli, aby ju vyzvali k pokániu a aby jej ukázali strašnú katastrofu, ktorá sa blíži.

Otázka: Majster, povedal by ste mi, koľko žije v podzemnom meste modrých mužov?

Samael Aun Weor: Dobre teda, odpoviem Vašu otázku. Ja som obyvateľov tohto mesta nepočítal. Ale ubezpečujem Vás, že je to ohromné mesto, veľkosťou podobné hlavnému mestu Mexika. Má niekoľko miliónov ľudí a mnoho domov, ulíc, tried a širokých priestorov, kde majú svoje lode. Ale presne neviem, koľko tam žije ľudí. Na takú malichernú vec som sa ich kráľa nepýtal.

Otázka: Veľmi ma ohromuje, že majú monarchiu. Povedali by ste, či vďaka tomu, že to sú osvietení ľudia, je ich kráľ Bohom?

Samael Aun Weor: Ctihodná mladá dáma, Vaša otázka je veľmi zaujímavá, rád Vám odpoviem. Poznám jeho veličenstvo a úplne vážne vám hovorím, že pochádza zo Slnečnej Dynastie. Je to pravý osvietený Majster, ktorý nepotrebuje stráž ani vojsko, aby ho jeho ľudia počúvali. Každý ho počúva, lebo on je veľký Boh.

Otázka: Majster, povedal by ste nám, ako ste navštívil tohto monarchu? Použili ste snáď kozmickú loď alebo nejaký iný prostriedok?

Samael Aun Weor: Milý pane, veľmi jasne Vám odpoviem na Vašu otázku. Telepatia existuje. Nikto z nás nemôže poprieť, že vďaka telepatii je možné byť v kontakte s ľuďmi žijúcimi na vzdialených miestach po celom svete. Avšak, v tejto záležitosti je potrebné ísť ešte ďalej. V gnóze existujú techniky, ktoré človeku umožňujú sa duchovne premiestniť na akékoľvek tajné miesto, a to vrátane podzemného mesta modrých mužov.

Bol som v tomto meste a vy ho môžete navštíviť tiež, ak poznáte správnu techniku. Preto je dôležité, aby ste začali študovať gnózu, aby ste študovali moje knihy...

Keď som duchovne navštívil toto mesto, tak som samozrejme musel najskôr požiadať kráľa o povolenie. Bez jeho povolenia by som sa nemohol pokojne prechádzať po nádherných uliciach tohto tajomného mesta.

Otázka: Poviete nám niečo o tomto meste? Aké je? Aké sú tam budovy?

Samael Aun Weor: Vážený pane, je úplne zrejmé, že toto mesto vo vnútri Zeme je úplne iné od miest, ktoré poznáme z nášho úbohého sveta.

Hadovitá cesta vedie k bráne do mesta. Ulice a triedy sú osvietené nádhernými lampami, ktoré robia z obrovskej jaskyne, v ktorej je mesto, žiariace miesto, pretože to tam vyzerá ako vo dne. Musím povedať, že bezchybne ovládajú svetlo a tmu. Majú 70 krásnych sál na rôznych miestach mesta, kde sa zhromažďujú a kde študujú.

Otázka: Čo tieto bytosti študujú?

Samael Aun Weor: Ich štúdiá sú veľmi pokročilé, ctihodná mladá dáma. Študujú Vesmírnu Vedu, vyššie duchovné veci, Prírodu, atď. Rád by som Vám povedal, že sfinga, žijúci symbol Múdrosti Zasvätencov, žiari uprostred tohto tajomného a ťažko opísateľného mesta.

Otázka: Poviete mi, ako sa obliekajú a ako sa po meste prepravujú?

Samael Aun Weor: Rád by som Vám povedal, priateľu, že členovia modrej rasy sa obliekajú veľmi elegantne. Nosia krásne tuniky v starovekom štýle, pekné plášte, sandále, atď. Po meste chodia po chodníkoch. Sú priemerne vysokí a veľmi pekní. Prepravujú sa pešo alebo autami, ktoré sú poháňané elektrickou energiou.

Otázka: Majster, vysvetlíte nám, čím sa živia a kde toto jedlo získavajú?

Samael Aun Weor: Vaša otázka je skutočne veľmi zaujímavá. Je úplne jasné, že musia jesť, aby mohli žiť. Ich základné jedlo sa pripravuje z morských rias, ktoré získavajú z dna oceánov na Zemi. Ale nezabudnime, že majú kozmické lode, ktoré im umožňujú sa prepravovať naprieč časom a priestorom na akékoľvek miesto. A preto si zo svojej galaxie privážajú aj iné jedlo, ktoré ich vyživuje. Oni nie sú uväznení na našej planéte, pretože s ich loďami môžu cestovať kamkoľvek sa im zachce. To je všetko.

Otázka: Používajú peniaze?

Samael Aun Weor: Oh, mladá slečna! Skutočné ľudské bytosti, vesmírni muži, nepotrebujú peniaze, aby žili. Majú ekonomické metódy, ktoré sú oveľa viac vyvinuté ako tie, ktoré používa zviera s intelektom na tejto planéte.

Otázka: Aké je posolstvo modrých mužov pre ľudí na tejto planéte?

Samael Aun Weor: Vznešený pane, Vaša otázka je pôsobivá. Modrá pani, ktorá je vždy vedľa Kráľa, mi povedala nasledovné: "Planéta Zem bude zničená. Ľudia, ktorí žijú na Zemi, veria, že ich mestá a majetok tu bude naveky. Je úplne absurdné, že sú na svojom majetku tak závislí, lebo všetko bude zničené."

Otázka: Podľa toho, čo nám hovoríte, tak by bolo múdre neusilovať o materiálne veci. Je to tak?

Samael Aun Weor: Vaša otázka je zaujímavá. Rád by som Vám povedal, priateľu, že my musíme žiť v súlade so zákonom rovnováhy. Nemali by sme sa vyžívať ani v bohatstve, ani v chudobe. Musíme mať určité materiálne veci, aby sme prežili, ale nikdy sa nesmieme stať ich otrokmi. Spomeňte si na posledné okamihy Pompejí - ľudia sa snažili uniknúť so svojím majetkom, a preto zomreli. Vykopávky nám ukázali, že väčšina obyvateľov Pompejí bola rozdrvená v útrobách mesta kameňmi a lávou z Vezuvu.

Odliatky mŕtvol skupiny ľudských obetí z erupcii Vezuvu v roku 79 nášho letopočtu, nájdený v tzv. "Záhrade utečencov" v Pompejach. Vyfotil Lancevortex, 30 január 2000.

Modrí muži dokončia obriu úlohu v strašnej dobe, ktorá sa blíži. Budú sa usilovať o to, aby sme sa obrátili k Bohu, budú sa nám snažiť ukázať cestu k spaseniu.

Kapitola 16

Nahuálovia

Samael Aun Weor: Moji priatelia, dnes si povieme niečo málo o Nahuáloch. Je to fascinujúce téma, pretože má korene v starodávnom rozprávaní Mexičanov. Rád by som, aby ste počúvali s nekonečnou trpezlivosťou a s túžbou pochopiť každé moje slovo.

Práve teraz sa mi vybavuje mnoho mimoriadnych prípadov, ktoré stoja za našu pozornosť.

Oaxaca bolo vždy mesto plné mysticko-okultistických legiend, ktoré by mali zaujímať veľa ezoterikov.

Keď sa dieťa narodí v tejto oblasti, tak je veľmi starostlivo spojené so slávnymi Nahuálami. Či už sa dieťa narodí vo dne alebo v noci, tak jeho príbuzní vytvoria kruh z popola okolo domu, kde sa narodilo. Bolo nám povedané, že nasledujúce ráno potom rodina skúma, aké zviera zanechalo v popole svoje stopy. A tak, pokiaľ stopy zodpovedajú líške skalnej, tak toto zviera bude Nahuálom dieťaťa. Ak stopy budú patriť inému zvieraťu, tak toto zviera je potom Nahuálom novorodenca.

Poďme sa teraz zamerať na rastlinných Nahuálov. Už od dávnych čias, pupočná šnúra novorodenca bola vždy pochovaná spolu so semenom stromu. Takýto strom potom je spojený s dieťaťom, rastie a vyvíja sa súčasne s dieťaťom. Miestni ľudia vedia veľmi dobre, že elementál toho stromu dokáže pomôcť "svojmu" dieťaťu v mnohých ohľadoch počas jeho života.

Starovekí domorodci z Ameriky vždy využívali úžasné elementály rastlín. Spolu s nimi trvalo vykonávali magické javy, ako napr. uzdravovania na diaľku, zaklínania búrok, atď.

Je dobré mať na pamäti, že elementály Prírody sú anjelské stvorenia, ktoré oživujú všetko čo je, všetko čo bolo a všetko, čo bude. Každý nerastný atóm je fyzické telo nižšieho elementálu, každá rastlina je fyzické telo pre inteligentného rastlinného elementála a každé zviera je fyzickým telom pre elementála z tejto ríše.

V dávnych dobách, predtým než sme sa stali ľuďmi, je jasné, že sme boli elementály. Takto môžete pochopiť, prečo sme spojení s tou či onou rastlinou alebo s tým či oným kameňom či zvieraťom.

V Oaxace tieto staroveké obrady nie sú zabudnuté. Je úplne nesporné, že mnoho domorodcov je úplne chránených svojimi elementálmi, s ktorými sú zviazaní už od narodenia. A preto Nahuálovia sú ideálne elementály, ak ich hlboko milujeme.

Mimoriadnym elementálom je bezpochyby čierna mačka. Poviem Vám o pokuse, ktorý som skúsil s týmto elementálom. V našom dome sme mali malú čiernu mačku. Mal som v úmysle si získať jej priazeň a to sa mi bezpochyby podarilo.

Jednej noci som zatúžil vykonať nadprirodzený, metafyzický experiment. Keď som išiel spať, tak som vedľa seba umiestnil to nevinné zviera. Dokonale som sa uvoľnil a potom som sa hlboko sústredil na mačku a prosil ju, aby mi pomohla dostať sa z fyzického tela. Priznávam, že toto sústredenie bolo dlhé a veľmi hlboké a trvalo asi hodinu. Počas tejto intenzívnej koncentrácie som začal upadať do spánku. A zrazu ma čakalo neskutočné prekvapenie. To stvorenie zrazu zväčšilo svoju veľkosť a náhle sa z neho stal obor neskutočných rozmerov, ktorý ležal na kraji mojej postele. Dotkol som sa ho svojou pravou rukou a prišlo mi, že je celý z ocele. Vyžarovala z neho elektrina a jeho tvár bola čierna ako noc. Bezpochyby jeho telo malo rovnakú farbu. Avšak stvorenie opustilo svoj zvierací tvar a sformovalo sa do tvaru človeka, s výnimkou tváre, ktorá, hoci bola väčšia, bola stále mačacia.

Toto bolo niečo, čo som naozaj nečakal. Úplne ma to ohromilo a trochu vydesilo. Použil som Zaklínadlo Siedmich mudrca Šalamúna. Výsledkom bolo, že kúzlo pominulo. Vedľa mňa bolo opäť nevinné zvieratko v tvare mačky.

Nasledujúceho dňa som bol veľmi zamestnaný pochôdzkami po meste. Myslel som si, že som sa úplne zbavil strachu, ale teraz bolo vidieť, ako ma taký Nahuál dokázal vydesiť.

No jednako som túto bitku nechcel prehrať. A tak som si dodal odvahy a túžobne očakával ďalšiu noc, aby som tento pokus zopakoval. Znovu som položil vedľa seba svoju mačku, tak ako minulú noc. Uvoľnil som sa tak, že žiadny sval v mojom tele nezostal napnutý. Potom som sa intenzívne sústredil na mačku a v hĺbke svojho srdci som sa rozhodol, že sa tentoraz nebudem báť. Vojak, ktorý bol varovaný pred nepriateľom, vo vojne nezahynie. Je jasné, že ja už som vedel, čo môžem očakávať. A preto strach z môjho srdca zmizol.

Asi po hodine hlbokého sústredenia sa udial úplne ten istý jav. Je jasné, že elementál tejto mačky vystúpil z jej tela a sformoval sa do tvaru obrej a strašidelnej ľudskej postavy.

Ležal som na posteli a pozeral na neho. Išiel z neho veľký strach, naozaj strašný. Jeho telo bolo tak veľké, že sa nezmestilo na moju posteľ. A tak jeho nohy presahovali moju skromnú posteľ. Najviac ma ohromilo, že sa tento elementál, potom čo opustil svoje telo, dokázal zhmotniť v trojrozmernom svete, takže bol viditeľný a hmatateľný ľudskými zmyslami. Dotkol som sa ho svojou fyzickou rukou a zdalo sa, že je celý z ocele. Videl som ho svojimi fyzickými očami a jeho tvár bola obrovská.

Tentokrát som sa ale nebál. Rozhodol som sa, že sa úplne ovládnem a je zrejmé, že sa mi to podarilo. Potom som sa na neho obrátil láskavým, ale pevným hlasom a vyzval ho, aby ma vzal z môjho fyzického tela. Povedal som: "Malá mačička, vstaň z tejto postele." Hneď ako som to dopovedal, obor vstal z postele. Potom som mu ďalej povedal: "A teraz ma vezmi z môjho fyzického tela, vezmi si ma v mojom Astrálnom tele." Hneď ako som to dopovedal, tak tento mimoriadny obor mi odpovedal: "Podaj mi svoje ruky." Je jasné, že som mu ich podal a elementál ma vytiahol z môjho fyzického tela.

Toto zvláštne stvorenie bolo obdarené obrovskou mocou, ale vyžarovala z neho láska a je zrejmé, že túžil po tom, aby mi mohol slúžiť. Toto je podstata Prírodných elementálov.

Pretože som bol už vo svojom Astrálnom tele a vedľa seba mal toto tajuplné stvorenie ako svojho spoločníka, tak som mu znovu prikázal: Vezmi ma do centra hlavného mesta Mexika.

"Nasleduj ma", obor odpovedal. Opustil dom pomalým krokom a ja som ho nasledoval.

Kráčali sme rôznymi časťami mesta, až sme dorazili k Svätému Jánovi z Letrany. Tu sme na chvíľu zastavili. Bolo to uprostred noci a ja som zatúžil, aby tento pokus mal šťastný koniec. Videl som (z piatej dimenzie do tretej) skupinu pánov, čo sa rozprávali na rohu. Boli vo svojich fyzických telách. Je preto jasné, že ma nemohli vidieť. No ja som chcel, aby som bol pre nich viditeľný a hmatateľný. Taký bol môj úmysel.

Obrátil som sa teda na obra, úžasného a udivujúceho Nahuála. Láskavým, ale prikazujúcim hlasom som mu dal príkaz: "Teraz ma presuň do fyzického sveta, do sveta troch dimenzií." Nahuál mi položil ruky na plecia a zatlačil. Cítil som, ako opúšťam Astrálny svet a ako prenikám do fyzického sveta. A tak som sa stal viditeľným a hmatateľným pre pánov, čo tam boli zhromaždení.

Išiel som k nim a spýtal sa: "Koľko je hodín, páni?"

"Pol jednej v noci"

"Ďakujem páni. Rád by som Vám povedal, že prichádzam z neviditeľných oblastí a chcel som sa pre Vás zviditeľniť. "Skutočne divné slová. Tí páni sa na mňa pozerali s úžasom. A tak som pokračoval: "A teraz sa páni vrátim do nadzmyslových oblastí." Poprosil som elementála, aby ma znovu preniesol do neviditeľného sveta. To stvorenie ma nepochybne poslúchlo. Videl som úžas všetkých tých pánov. Boli naplnení strachom a v panike utiekli.

Dal som elementálovy nové príkazy, aby ma vrátil do môjho domu. Pri návrate do svojej spálne som videl to tajomné stvorenie, ako stráca svoju veľkosť a preniká cez mozgovú hypofýzu do malého mačacieho tela, ktoré ležalo na posteli. Urobil som to isté - položil som svoje Astrálne chodidla cez svoju mozgovú hypofýzu a za chvíľu som sa cítil vo svojom fyzickom tele a prebudil sa v posteli.

Pozrel som sa na mačku. Trochu som ju poláskal a poďakoval jej. Povedal som: "Ďakujem ti za tvoju službu, teraz sme priatelia."

Moji drahí priatelia, od tej doby viem, že mačky, tieto mačacie elementály, dokážu byť užitoční pre všetkých uchádzačov, ktorí by radi vstúpili do kráľovstva vyššieho života. S týmto typom Nahuálov sa každý okultista dokáže naučiť, ako vedome opustiť svoje fyzické telo. Dôležité je sa nebáť, človek potrebuje veľa odvahy. Je vhodné spomenúť, že pre tento typ duševných pokusov je nevyhnutné, aby mačka bola čierna.

Mnoho vzdelaných ignorantov si môže robiť žarty z týchto ezoterických tvrdení, ale na tom vôbec nezáleží. My píšeme pre ľudí, ktorí majú duchovnú túžbu, pre ľudí, ktorí by radi prebudili svoje vedomie.

Otázka: Majster, objasníte nám, čo je to elementál?

Samael Aun Weor: Moji priatelia, rád by som, aby ste pochopili, že každý atóm je zložený z hmoty, energie a vedomia. Je zrejmé, že vedomie akéhokoľvek atómu je jeho elementál. Teraz trochu rozšírte túto myšlienku - spomeňte si na malú mačku v našom experimente. Čo vidíte, je fyzický organizmus a je jasné, že ten sa skladá z orgánov a buniek. A teraz si uvedomte, že každá bunka je zložená z atómov. Ak rozbijete akýkoľvek atóm, tak oslobodíte energiu. Je jasné, že každý organizmus, je vo svojej podstate, súbor rôznych typov a podtypov energií.

Avšak v každom stvorení je niečo viac - je to inteligencia, vedomie. Vedomie mojej mačky (alebo iného zvieraťa) je nepochybne vnútorný elementál, Nahuál, o ktorom hovoria domorodci z Oaxacy.

Vedomie je bezpochyby odeté v Éterickom tele, ktoré mu umožňuje byť viditeľné a hmatateľné v akomkoľvek mieste, a tiež mu umožňuje brať na seba rôzne tvary a podoby, tak ako bola podoba čierne mačky z môjho rozprávania.

Poďme sa teraz zamyslieť nad rastlinami. V každej tiež vidíme trojicu hmoty, energie a vedomia. Vedomie je vždy elementál. Existujú ohnivé elementály, elementály vzduchu, vody a zeme.

Starovekí mudrci sa učili, ako ovládať elementály. Mágovia zo starých čias ovládali elementály vzduchu a oni poslušne hýbali mraky v súlade s prianím mága. Mágovia ovládali ohnivé elementály (salamandry) - taký mág ovládal sopky našej krajiny. Ovládali elementály vody a tak dokázali vládnuť búrkam a rozvodniť rieky a jazerá. Zaklínali elementálov nerastného kráľovstva, aby vykonali alchýmické činnosti alebo aby sa krajina triasla. Vedeli utlmiť zemetrasenie a výsledok bol vždy úžasný.

Myslím, že pán už chápe, čo to je elementál. Odporúčam Vám študovať knihu nazvanú Elementály, ktorej autorom je Franz Hartmann, veľký nemecký zasvätenec.

Otázka: Počul som, temná mágia a vyvolávanie démonov sa deje pomocou čiernych mačiek. Čo mi o tom poviete, Majster?

Samael Aun Weor: Ctihodná mladá dáma, všetko v Prírode má dvojaké využitie. Existujú rastliny, ktoré liečia a rastliny, ktoré zabíjajú. Alebo napr. je jasné, akú úžasnú službu nám poskytuje elektrina - veľa prístrojov je napájaných elektrickou energiou. Elektrina nám poskytuje mnoho služieb. Ale tá istá elektrina tiež zabíja v elektrickej stoličke. Nikto asi nemôže poprieť, že elektrina v rukách kata spôsobuje smrť.

Čierna mačka je zločinecky využívaná zvrhlými jedincami na čiernu mágiu. Ale tiež môže byť použitá svätcami pre bielu mágiu. Elementály sami o sebe nie sú ani dobrí, ani zlí - všetko záleží na tom, kto ich ovláda. Ak ich využijeme pre konanie dobra, potom konáme dobrý skutok. Ak ich využívame pre zlé činy, potom konáme zlé skutky.

Verím, že nikto z Vás tu prítomných sa nevenuje čiernej mágii. Zdá sa mi, že všetci, čo tu ste, by ste mohli využiť pomoc čiernej mačky, ktorá je obzvlášť magická, za účelom vedomého opustenia vášho fyzického tela.

Nie je žiadny zločin snažiť sa prebudiť svoje vedomie.

Kapitola 17

Džinové javy

Otázka: Nasledujúca udalosť sa stala jednému členovi našej rodiny v časoch Mexické revolúcie. Tento môj príbuzný sa počas bitky o štát Sonora stratil v púšti so svojím kamarátom. Po niekoľkých dňoch pochodu jeho kamarát zomrel na nedostatok vody a jedla. Môj príbuzný pochoval kamaráta za súmraku a zostal úplne sám v rozsiahlej púšti. Rozhodol sa pochodovať ďalej, ale asi po hodine sa unavil, a tak sa rozhodol vyspať. Nasledujúci deň bol prekvapený, keď videl telo mŕtveho kamaráta ležať vedľa seba pokryté vrstvou piesku.

Bez toho, aby tomu rozumel, kamaráta znovu pochoval po kresťanskom spôsobe.

Potom sa vydal opäť na cestu, a keď sa zošerilo, tak si opäť ľahol a zaspal bez akéhokoľvek jedla alebo pitia. Keď sa na druhý deň zobudil, tak vedľa seba opäť videl kamarátovo telo. Toto sa opakovalo aj nasledujúci deň. Preto sa začal veľmi intenzívne modliť k Bohu, aby sa tento jav prestal opakovať.

Ten istý deň zrazu začal nachádzať veci, ktoré sa dali jesť, a nakoniec dorazil do mesta, kde na pokraji svojich síl rozprával všetko, čo sa mu prihodilo.

Majster, bol by ste taký láskavý a objasnil nám túto udalosť?

Samael Aun Weor: Veľmi rád odpoviem otázku tohto pána. Je nepochybné, že tento jav môžeme priradiť k udalostiam majúcim pôvod v štvrtej dimenzii. Je jasné, že energetická osobnosť a psychické "ja" mŕtveho muža, znovu vstúpili do mŕtveho muža a preniesli ho z hrobu vďaka štvrtej dimenzie čiže štvrtej súradnici.

Poznám podobný prípad týkajúci sa jedného čarodejníka, ktorý je jedným z tých ľudí, ktorí vedia svoje fyzické telo dostať do štvrtej dimenzie. Potom, čo ho pochovali, ho znovu a znovu nachádzali ležiaceho na chrbte na svojom hrobe. Je zrejmé, že zakaždým hrobár mŕtvolu uložil naspäť do hrobu, ale to isté sa opakovalo neustále dokola.

Pri všetkých pohreboch tohto čarodejníka stačil len okamih nepozornosti a telo zmizlo bez akejkoľvek stopy. Je nesporné, že tento čarodejník bol veľmi disciplinovaná a podivná osoba. Počas svojho života mnohokrát zdôrazňoval svojim kamarátom, že po smrti unikne so svojím telom z hrobu. Je jasné, že splnil svoje slovo a to je vskutku úžasné.

Avšak je potrebné nezamieňať tento jav s upírstvom. Je jasné, že upíri takisto vstávajú zo svojich hrobov, aby páchali zlo a upírske zločiny proti živým ľuďom. Upíri sa ale vždy vracajú do hrobu. Páni, určite si spomínate na prípad grófa Drakulu - žil v skutočnosti v Rusku, bol to starosta mesta. Bol ženatý, ale svoju ženu nenávidel - neustále ju bičoval.

Po svojom pohrebe, gróf Drakula vstal zo svojho hrobu a išiel domov, aby znovu opakoval to isté bičovanie, čo bolo hrozné pre tú úbohú ženu. A preto tá nešťastnica, keď jej rozhorčenie dosiahlo vrcholu, upozornila na svoj prípad civilné i náboženské autority. Samozrejme to vyvolalo všeobecný úžas.

Rozpráva sa, že mnoho biskupov a duchovných sa snažilo s krížom a svätenou vodou v ruke zastaviť temný koč, ktorý viezol grófa Drakulu z cintorína. Duchovní sa postavili pred bránu s úmyslom zastaviť ten hrozný, nočný a pohrebný koč. Bezpochyby všetko bolo márne - koč prešiel týchto ustrašených cirkevných hodnostárov. Ako iste veľa ľudí vie, úrady sa rozhodli otvoriť Drakulovu hrobku. K ich veľkému úžasu objavili rakvu poškvrnenú krvou a telo grófa Drakulu bolo úplne zachovalé. Je jasné, že sa živil ľudskou krvou. Toto je veľmi známy príbeh.

Na chodidlách mŕtvoly bolo blato, čo jasne vypovedalo o tom, že mŕtvy muž vstával z hrobu v neskorých nočných hodinách. Celá vec skončila, keď mu srdce prepichli dreveným kolom.

Nerád by som, aby ste si mysleli vďaka týmto príbehom, že všetky javy štvrtej dimenzie majú temnú povahu. Priatelia, mali by ste vedieť, že existuje ako Biely tak aj Temný Džin. Je nepochybné, že sily svetla a tmy spolu neustále zápasia.

Je tiež dobré vedieť, že existujú ľudia, ktorí dokážu svoje fyzické telo opustiť, kedykoľvek sa im zachce. Existujú jedinci, ktorí keď sú mimo svoje fyzické telo, tak dokážu vyvolať alebo zavolať svoje fyzické telo, aj keď sú od neho na míle ďaleko.

Aby čitateľ porozumel, vysvetlím to inak. Predstavte si na chvíľu, že ste v miestnosti, kde normálne spíte. Predstavte si, že vaša duša sa oddelila od tela a preniesla sa do centra mesta. Aj keď sa to zdá neuveriteľné, tak takáto duša dokáže zavolať svoje fyzické telo, ktoré leží v posteli.

Čo to hovorím Vám môže pripadať divné, pretože sa zdá nemožné, aby fyzické telo, ktoré leží v posteli, odpovedalo na Vaše volanie, vstalo, odišlo z domu a pomaly kráčalo smerom k svojej duši, ktorá ho už úzkostlivo očakáva v centre mesta.

Môžete mi tvrdiť, že len veľmi priateľský pes dokáže opustiť dom a hľadať Vás. A preto to, že fyzické telo môže hľadať svoju dušu, sa zdá nepredstaviteľné. Avšak je to fakt, nemusíte byť preto prekvapení. Je mi jasné že Vaša neznalosť tejto problematiky znamená, že takéto tvrdenia sú pre Vás nepredstaviteľné a nemožné.

Rád by som Vám porozprával fascinujúci príbeh, aby ste pochopili, čo sa Vám snažím povedať. Raz som musel opustiť svoje fyzické telo - je jasné, že viem kedykoľvek opustiť svoje fyzické telo, takže to pre mňa nie je problém. A potom som sa preniesol do Svätého Rádu v Tibete. Tento rád má svoj kláštor v štvrtej dimenzii. Robil som určitú ezoterickú činnosť s ostatnými bratmi z Rádu. Napriek tomu sa stalo, že moje fyzické telo, ktoré spalo v hlavnom meste Mexika, sa po mnohých hodinách spánku už začalo prebúdzať. Avšak ja som sa ešte nechcel vrátiť do fyzického tela, pretože som nechcel prerušovať svoju činnosť v kláštore - bol som veľmi zamestnaný. A tak som sa snažil na základe sily vôle udržať v Tibete, pretože je jasné, že prebudenej telo vždy priťahuje dušu.

Táto situácia pre mňa bolo trochu trápna, lebo mi bránila v mojej práci, a tak som nemal inú možnosť, než sa sústrediť na svoju Božskú Matku Prírodu a prosiť Ju, aby vzala moje fyzické telo, ktoré ležalo v Mexiku, a preniesla ho ku mne do Svätého Rádu v Tibete. Moja matka ma vypočula, vzala moje telo z postele, vložila ho do štvrtej dimenzie a tým ho preniesla ku mne do kláštora v Tibete.

V tých okamihoch som bol v rozprave s ostatnými bratmi v Ráde, keď som zrazu cítil divný tlak na plecia - to bolo znamenie, že sa moje fyzické telo blíži. A to sa aj stalo. Tento pokus som vykonal, aby som nebol rušený pri ezoterickej práci v Astrálnom svete na ďalekom východe.

Kto sa naučí opúšťať svoje fyzické telo, si tento pokus môže skúsiť. Najprv je potrebné sa dostať do Astrálneho sveta a potom, ďaleko od svojho tela, zavolať svoje fyzické telo.

Matka príroda nám vždy pomôže, keď vieme ako Ju milovať.

Otázka: Majster, existuje nejaká modlitba, vďaka ktorej môžeme zavolať našu Matku Prírodu, keď som v Astrálnom svete, a vďaka ktorej by k nám preniesla naše fyzické telo? Naučíte nás ju?

Samael Aun Weor: Naučím Vás čarovné a vzácne zariekavanie s veľkým potešením, aby ste vedeli zavolať svoju Božskú Matku, ktorá k Vám prenesie Vaše telo:

Verím v Boha,

Verím vo svoju Matku Prírodu,

Verím v Bielu Mágiu,

Moja Matka, prines mi moje telo.

Toto zariekavanie treba tisíckrát opakovať. A potom, až ucítite tlak na pleciach, tak sa k Vám blíži fyzické telo. Až ho uvidíte, tak mu rázne prikážte, aby do Vás preniklo. Buďte si istí, že Vaše telo sa potom bude vznášať vo štvrtej dimenzii a prenikne do Vás skrze Vašu vyššiu duchovnú, astrálnu alebo hviezdnu hlavu. A tak, len čo získate fyzické telo a budete sa vznášať vo štvrtej dimenzii, tak sa môžete prepraviť na ktorékoľvek miesto na svete, či už do Tibetu alebo do svätých chrámov v Egypte, Indii, atď.

Otázka: Majster, je možné sa s telom vrátiť späť kedykoľvek sa nám zachce?

Samael Aun Weor: V štvrtej dimenzii existuje tento zákon: "Všetky veci sa navracajú tam, odkiaľ vzišli," Veľa ľudí v stave Džin trávi celú noc so svojím telom z mäsa a krvi ďaleko od domova. Vznášajú sa v atmosfére a vracajú sa do svojich domovov so Zorničkou, keď sa rozodnieva. Je veľmi zaujímavé, že keď sa ich telo vráti do postele, tak zaujme tú istú polohu, v ktorej sa nachádzalo, než vstalo.

Raz, keď som sa nachádzal so svojím telom v štvrtej dimenzii, tak som otvoril dvere svojho domu, aby som vyšiel na ulicu. Za normálnych okolností by sa dvere znovu mali zavrieť, ale z nejakého dôvodu zostali otvorené. Doteraz nerozumiem, prečo tomu tak bolo.

Inokedy som zase vzal nádhernú kvetinu v kvetináči zo svojho domu a ona sa sama vrátila na miesto, odkiaľ som ju vzal.

Rád by som, aby ste boli praktickí moji priatelia, rád by som, aby sa z Vás stali ľudia Džinu. Rád by som, aby sa z Vás stali praví okultisti a nie len ľudia, čo len veria teóriám.

Otázka: Majster, mám istú pochybnosť o stave Džin, ktorá vychádza z Vášho príbehu, ktorý ste nám práve rozprával. Čítal som a počul som, že v lesoch Írska sa celé mestá, ktoré patria do štvrtej dimenzie, objavujú v tretej dimenzii, a preto ich lovci a drevorubači môžu uvidieť.

Majster, vysvetlíte mi, čo to všetko znamená? Najviac by ma zaujímalo, ako je možné tak ľahko prechádzať zo štvrtej do tretej dimenzie a naopak. Rád by som počul vysvetlenie.

Samael Aun Weor: Moji priatelia, ľudia v Lemurii žili bežne v štvrtej dimenzii. To je dôvod, prečo je napísané, že Adam a Eva obývali zemský raj. Avšak keď ľudia začali so smilstvom, keď povolili uzdu svojim zvieracím túžbam, tak ľudské bytosti opustili raj, opustili štvrtú dimenziu.

Avšak je dobré vedieť, že schopnosť prechádzať medzi dimenziami, medzi treťou a štvrtou a naopak, spí vo všetkých ľuďoch. Táto schopnosť sa môže prebudiť, a to buď náhodou alebo trvale. Džin ľudia v Írsku, ktorých ste spomínal, rovnako tak ako iní ľudia v rôznych častiach sveta, majú túto zručnosť prebudenú, a preto dokážu prechádzať z jednej dimenzie do druhej bez akéhokoľvek úsilia.

Avšak je zrejmé, že čím je myseľ menej zložitá, že čím jednoduchšia osoba, tým ľahšie je pre ňu urobiť takéto zázraky.

Je vhodné si spomenúť na slávny ostrov Nontrabada, ktorý bolo možné v iných časoch spozorovať ľudským okom. Rozpráva sa, že tento ostrov bol vyháňaný istým kňazom, ktorý ho považoval za "pekelný výtvor". Od 18. storočia až do súčasnosti ostrov nebol znovu spozorovaný kvôli veľkému skepticizmu, ktorý prenikol atmosférou našej zemegule a tým poškodil duševné zmysly ľudstva. Avšak tento ostrov existuje, aj keď zostáva neviditeľný tomuto ľudstvu, ktoré nepozná a nerozumie týmto veciam.

Kapitola 18

Džin - príklady

Otázka: Na konci druhej svetovej vojny sa v hlavnom meste Mexika stal podivný prípad päťročnej dievčiny menom Maria. Bolo to dievča veľmi chudobných rodičov. Raz, keď jej matka ochorela, tak sa Maria objavila pred troma susedmi so zväzkom krásnych ruží a hovorila, že sú pre Pannu Máriu, aby uzdravila jej matku. Po okolí sa o tejto udalosti veľa hovorilo.

Inokedy zase upadla do stavu extázy a vyslovila isté slová, ktoré len ona poznala. V dôsledku toho sa zrazu objavili dva zlaté kamene, čo tejto chudobnej rodine veľmi pomohlo. Po tejto udalosti sa ďalej objavovali dôkazy o jej jasnozrivosti a schopnosti proroctva.

Raz ju navštívil manželský pár, pretože manžel bol chorý a žiadali ju o radu. Maria sa sústredila, zavrela oči a za niekoľko okamihov sa v jej rukách objavila látková bábika s mnohými ihlami po celom tele. Potom vytiahla ihly, vyslovila zaklínadlo a hodila bábiku do kotlíka, v ktorom pálila síru. Tým sa očarovaný manžel úplne uzdravil.

Keď Mária vyrástla, tak dokázala liečiť ľudí pomocou magnetizmu. Vždy mala veľa pacientov prosiacich o pomoc a vždy všetkých uzdravila. Avšak keď dovŕšila pätnásť rokov, tak sa začala viac zaujímať o pozemské veci a postupne jej dobré návyky mizli, až sa z nej stal obyčajný človek. Majster, objasníme mi záhadu tohto prípadu?

Samael Aun Weor: Táto otázka je určite veľmi zaujímavá a stojí za odpoveď. Je zrejmé, že dievča bolo obdarené schopnosťami džin. Je nesporné, že dokázala priniesť darčeky, napr. ruže z Astrálneho sveta do fyzického sveta a že dokázala preniesť objekty zo vzdialených miest, tak ako to urobila s látkovou bábikou. Je jasné, že len čo sa začala zaujímať o materiálny svet, tak stratila svoje schopnosti.

To mi vyvoláva spomienku na prípad mocného a tajomného grófa Cagliostro. Podľa ústneho rozprávania gróf Cagliostro usporiadal slávnosť, potom čo opustil Bastilu v Paríži, kde bol uväznený kvôli škandálu s kráľovniným náhrdelníkom. Celé Francúzsko bolo pobúrené, keď počulo o tom, čo sa odohralo na tejto slávnosti.

Cagliostro

Bolo veľmi dobre známe medzi hosťami, že gróf Cagliostro vládne neobyčajnými schopnosťami. Stôl na slávnosti bol zo zlata a striebra a všetko sa lesklo nádherou. Avšak niekoľko miest na slávnosti bolo prázdnych, ale aj napriek tomu na tie miesta bolo prinesené jedlo. Náhle sa stalo niečo mimoriadne: na prázdnych miestach sa objavili osoby, ktoré dávno zomreli, a tak všetci hostia boli naplnení hrôzou. Avšak keď videli, že gróf Cagliostro je úplne pokojný, tak sa museli ovládnuť a jesť spolu s prízrakmi, ktorí sa na nich usmievali. O tomto prípade si rozprával celý Paríž.

Toto dokazuje, že gróf Cagliostro ovládal mimoriadne džin schopnosti, pretože dokázal priviesť mŕtvych z ich sveta (Astrálny svet) do nášho fyzického sveta. Toto je veľmi udivujúce.

Tiež sa hovorí, že inokedy gróf navštívil chudobnú rodinu, aby s nimi obedoval. Táto rodina sa trochu hanbila, lebo mali len obyčajný riad a príbory a nemohli tak náležite uctiť tak bohatú osobu, akou gróf bol. Keď to gróf v prítomnosti hostí pochopil, tak preniesol z Astrálneho sveta nádherné taniere zo zlata, prekrásne poháre a veľkolepé príbory. Potom pokorne požiadal, aby sa nosilo na stôl. Všetci jedli a pili, ohromení bohatou večerou. A keď hostina skončila, tak Cagliostro všetko venoval tej rodine, aby sa im lepšie žilo.

Tu v Mexiku sa počas obdobia kolonizácie tiež odohral neobvyklý Džin jav. Filipínsky vojak oblečený vo vojenskej uniforme svojej krajiny sa zrazu objavil v centre hlavného mesta Mexika. Muž bol okamžite zadržaný a vypočúvaný. Bol veľmi prekvapený a opakoval, že vôbec netuší, ako opustil svoju krajinu a ako sa okamžite preniesol do Mexika. Popísal udalosti, ktoré sa stali na Filipínach len deň pred tým, než sa ocitol v Mexiku.

Následné vyšetrovanie ukázalo, že vojak presne opísal udalosti, ktoré sa udiali v jeho krajine. V tej dobe ešte neexistovali lietadlá ani lode, ktoré by dokázali prepraviť človeka z Filipín do Mexika v priebehu niekoľkých hodín. Toto bol jasný prípad pre katolícku inkvizíciu. Podľa rozprávania bol ten úbožiak súdený. Nevieme, či bol upálený či iba uväznený a mučený.

Ďalší mimoriadny jav som zažil osobne. Potom, čo som preniesol svoje fyzické telo do stavu Džin pomocou tých istých metód, ktoré učím aj vás, držaný atmosférou tohto sveta, som letel do oblastí Južnej Ameriky. Náhle, keď som prelietal nad jedným rančom, tak som zrazu bol ťahaný k domu na tom ranči veľmi zvláštnou magnetickou silou. Keď som pristál na zemi, tak som videl, že ľudia na tej farme sa horúčkovito modlili. Zaklínali ma - tí naivní ľudia si mysleli, že som černokňažník. Je zrejmé, že ma chceli zničiť.

Videl som, ako sa blíži k mojej bezvýznamné osobe, ako berú mačety a pozerajú sa na mňa s hrozným hnevom. Videl som miestnosť a tak som do nej vstúpil a postavil sa za stôl. Cúval som niekoľko krokov späť, až som narazil na stenu - a práve v tom okamihu sa ku mne dostali a zranili ma na ramene. V tej chvíli som vyvinul značné úsilie a presunul svoje telo znovu do štvrtej dimenzie. Potom som prešiel cez stenu (ktorá už pre mňa nebola prekážkou) a letom som sa vrátil do svojho domu. Moje rameno bolo niekoľko dní opuchnuté, než sa definitívne zahojilo.

Otázka: Majster, mohol by ste nám povedať, ako je možné, že vás tí farmári videli v štvrtej dimenzii a donútili Vás pristáť v tretej dimenzii?

Samael Aun Weor: Moji priatelia, rád by som, aby ste si uvedomili, že atmosféra nezostáva nemenná. Existujú veľmi zvláštne kozmickej okamihy, ktoré sú určené radiáciou rôznych planét. V priebehu týchto kozmických okamihov, veci v Džinu sa stávajú viditeľnými a hmotnými v prítomnosti ľudí v trojrozmernom svete. To sa stalo aj mne a preto ma tí farmári videli. A prinútili ma pristáť vďaka mimoriadnej viere, ktorú majú vo svojich modlitbách a rituáloch. Chápete?

Otázka: Ako ste sa vrátil do štvrtej dimenzie, aby ste im unikol?

Samael Aun Weor: Moji priatelia, rád by som, aby ste pochopili, že v tých okamihoch bolo moje telo nasýtené radiáciou z Astrálneho sveta. Je zrejmé, že som musel vyvinúť značné vôľové úsilie, aby som sa znovu vrátil do štvrtej dimenzie. Pretože som bol vo vážnej situácii, tak som to jednoducho musel urobiť a urobil som to so skvelými výsledkami. To je všetko.

Tiež si pamätám na prípad mulatky z Cordovy vo Veracruze. Bola to výnimočná žena z regiónu Veracruz v Mexiku. Inkvizícia ju súdila, bola obvinená z čarodejníctva. Avšak ona zostávala pokojná a nečinná pred svojimi žalobcami.

Bola uvrhnutá do hrozného žalára. V deň jej popravy vojaci prišli do jej cely a boli udivení, keď ju uvideli veselú a oblečenú akoby šla na nejaký večierok. Vojaci jej povedali: "Mala by si byť oblečená v čiernom a pripravovať sa na smrť. Veď vieš, že budeš pomaly upálená na hranici (so zeleným drevom), aby tvoja krv nebola preliata."

Mulatka pokojne odpovedala: "Máme ešte chvíľu čas páni, poďte ku mne dole a pozrite sa, ako viem maľovať na stenu."

Do pravej ruky vzala kriedu a na stenu nakreslila loď s plachtami a lanami. Potom sa spýtala svojich strážcov: "Čo si myslíte o tomto obrázku?"

Odpovedali: "Obrázok je to pekný, ale tá loď nemá posádku."

"To nie je problém", odpovedala mulatka, "hneď ju nakreslím, len sa pozerajte". A keď sa pozreli na loď, tak na obrázku videli mulatku, ako im veselo máva na rozlúčku a volá: "Dovidenia, dovidenia, dovidenia."

A tak, udivení a zmätení, obrátili zraky do miest, kde stála mulatka a k ich zdeseniu žena zmizla. Moji priatelia, takto sa mulatka z Cordovy vysmiala inkvizícii.

Bezpochyby sa to isté podarilo grófovi Cagliostrovi, pretože všetky svedectvá o jeho smrti v žalári inkvizície si jasne protirečia. My, gnostici vieme, že gróf Cagliostro je stále nažive v tom istom fyzickom tele, ktoré má od šestnásteho storočia. V mene pravdy by som Vám rád povedal, že som osobný priateľ grófa a poznám ho veľmi dobre.

Koniec

Slovníček

Biela Lóža/Bratstvo:

Staroveké zhromaždenie čistých duší, ktoré zachovávajú najvyššie a najposvätnejšie vedy: Biela Mágia alebo Biela Tantra. Nazýva sa Bielou kvôli svojej rýdzosti a čistote. Toto “Bratstvo“ alebo “Lóža“ zahrňuje ľudské bytosti najvyššieho rádu z každej rasy, kultúry, vyznania a náboženstva a obidvoch pohlaví.

Druhá Smrť:

Úplne zničenie ega v pekelných oblastiach prírody, ktoré na konci (po nepredstaviteľnom množstve utrpenia) očistí Esenciu od všetkého hriechu (karma), aby mohla znova skúsiť dosiahnuť Sebauvedomenie Bytia.

“Kto zvíťazí, zdedí toto: budem mu Bohom (Inkarnujem sa v ňom) a on mi bude synom (pretože, je Kristifikovaný), Ale zbabelci, neverní, špinavci, vrahovia, smilníci, traviči, modloslužobníci a všetci klamári budú mať podiel v jazere horiacom ohňom a sírou; to je druhá smrť. (Kniha Zjavenia 21). Toto jazero, ktoré horí ohňom a sírou je jazerom telesnej túžby. Toto jazero súvisí s nižšími zvieracími hĺbkami ľudskej bytosti a jej atómovej oblasti v priepasti. Ponurí sa pomaly rozložia v priepasti, až pokým nezomrú. Toto je druhá smrť.“ – Samael Aun Weor, The Aquarian Message (Posolstvo Vodnára)

“Keď je spojenie nazývané “Antakarana,“ cez ktoré komunikuje božské trio so svojou “nižšou esenciou“ prerušené, nižšia esencia (uväznená v egu) je ponechaná oddelená a je potopená do priepasti zničujúcich síl, kde sa (jej ego) kúsok po kúsku rozloží. Toto je Druhá Smrť, o ktorej rozpráva Apokalypsa; toto je stav vedomia nazývaný “Avitchi.“ – Samael, Aun Weor, The Zodiacal Course (Kurz Zverokruhu)

“Druhá Smrť je skutočne bolestivá. Ego sa cíti, ako keby bolo rozdelené do rôznych častí, odpadajú mu prsty, ruky, nohy. Trpí nesmiernym zrútením.“ – z prednášky Záhady Života a Smrti (The Mysteries of Life and Death)

Džinový Stav:

Stav, ktorý je dôsledkom presunutia fyzického tela do štvrtej dimenzie.

“Kým je telo v “Džin“ stave, tak sa môže vznášať vo vzduchu (Laghima) alebo byť ponorené vo vode (Prakamya), alebo prechádzať ohňom bez toho, aby bolo popálené, alebo môže byť zmenšené na veľkosť atómu (Anima), alebo byť zväčšené až do bodu, kedy sa rukou dotýka slnka alebo mesiaca (Mahima). Telo ponorené v nadzmyslových svetoch podlieha zákonom týchto svetov. Vtedy je toto telo plastické a elastické, takže môže meniť tvar, znižovať svoju hmotnosť (Laghima), alebo zvyšovať svoju hmotnosť (Garima) podľa priania... Keď Ježíš kráčal po vode Galilejského Mora, vtedy mal svoje telo v “Džin“ stave. Peter bol schopný sa oslobodiť z reťazí a opustiť väzenie, vďaka pomoci Anjela, ktorá mu pomohol umiestniť jeho telo do “Džin“ stavu. – Samael Aun Weor, The Aquarian Message (Posolstvo Vodnára)

Ego:

Latinsky “ja“ a podobné ku Gréckemu Εγώ. V Gnóze je význam ega veľmi odlišný od Freudovskej (Sigmund Freud) definície. V praktickej spiritualite (duchovno) význam ega odkazuje na psychologické výtvory v mysli, ktoré väznia vedomie. Ego je mnohopočetnosť protirečiacich psychologických elementov, ktoré máme vo vnútri  a vo svojom súčte sú “ego“. Každý je tiež nazývaný “ego“ alebo “ja“. Každé ego je psychologický defekt, ktorý vytvára utrpenie. Ego je tri ( súvisiaci s našimi Troma Mozgami alebo troma centrami psychologického spracovania), sedem (hlavných hriechov) a légia ( vo svojich nekonečných kombináciách).

“Ego je základom nevedomosti a bolesti“. – Samael Aun Weor, The Esoteric Treatise of Hermetic Astrology (Ezoterická Rozprava o Hermetickej Astrológii)

“Bytie a ego sú nezlučiteľné. Bytie a ego sú ako voda  a olej. Nikdy sa nemôžu zmiešať... Úplné zničenie psychických agregátov (egá) je možné, iba radikálnym pochopením našich chýb, skrze meditáciu a zjavnou Seba-reflexiou Bytia.“ – Samael Aun Weor, The Pistis Sophia Unveiled (Odhalená Pistis Sofia)

Elementály:

Inteligencia alebo duša všetkých tvorov pod Ľudským Kráľovstvom, ktorých fyzické telá sú mineráli, rastliny a zvieratá, ale ktorých duše sú škriatkovia, piadimužíci, elfovia a víly. (Presne povedané, dokonca i Intelektuálne Zvieratá zostávajú ako elementály pokým nevytvoria dušu; ale v bežnom používaní názov elementály sa vzťahuje k tvorom troch nižších kráľovstiev: minerálneho, rastlinného a zvieracieho).

“V časoch Krála Artúra a Rytierov Okrúhleho Stolu, sa elementály Prírody prejavovali všade, hlboko prenikajúc našou fyzickou atmosférou. Je veľa historiek o elfov, škriatkov a víl, ktoré sa stále hemžia v zelenom Erine, Írsku. Bohužiaľ, všetky tieto nevinné veci, všetka táto krása z duše Zeme, už nie je naďalej vnímaná ľudstvom. Takto to je kvôli intelektuálnemu, darebáckemu planému vedátorstvu a prehnanému rozvoju zvieracieho ega.“- Samael Aun Weor, The Great Rebellion (Veľká Vzbura)

Gnóza:

(Grécky γνώσις ) Poznanie/Vedomosti.

Slovo Gnóza odkazuje na poznanie, ktoré získavame skrze našu vlastnú skúsenosť, ako je tomu v protiklade s poznaním/vedomosťami, ktoré nám boli povedané alebo ktorým veríme. Gnóza – pod hociktorým názvom v histórii alebo kultúre – je vedomé, skúsenostné poznanie, nie iba intelektuálne alebo konceptuálne poznanie, presvedčenie alebo teória. Tento názov je synonymný s Hebrejským “Daat“ a so Sanskritským “jna.“

Tradícia, ktorá stelesňuje jadro múdrosti alebo poznania ľudstva.

“Gnóza je plameň, z ktorého vznikli všetky náboženstvá, pretože Gnóza je vo svojej hĺbke náboženstvom. Slovo “náboženstvo“ (angl. religion) pochádza z Latinského slova “religare,“ čo značí “spojiť Dušu s Bohom“; takže Gnóza je veľmi čistý plameň, z ktorého vznikli všetky náboženstvá, pretože Gnóza je Poznanie, Gnóza je Múdrosť.“ – Samael Aun Weor, The Esoteric Path (Ezoterická Cesta)

“V Gnóze sa nachádza tajná veda Sufistov a Tancujúcich Dervišov. V Gnóze sa nachádza tajná náuka Budhizmu a Taoizmu. V Gnóze sa nachádza tajná mágia Severanov (Nordická rasa). V Gnóze nájdeme  múdrosť Hermesa, Budhu, Confuciusa, Mohameda a Quetzalcoatla, atď., atď. Gnóza je náukou Krista.“ – Samael Aun Weor, The Revolution of Beelzebub (Belzebubova Revolúcia)

Intelektuálne Zviera:

Keď inteligentný Princíp, Monad, pošle svoju iskru vedomia do Prírody, tá iskra, anima, vstúpi do prejavenia ako jednoduchý minerál. Postupne, po miliónov rokov, anima zbiera skúsenosť a vyvíja sa hore po reťazi života, až pokým sa nezdokonalí  na úrovni minerálneho kráľovstva. Potom stúpa do rastlinného kráľovstva a následne do zvieracieho kráľovstva. S každým vzostupom tá iskra získava nové schopnosti a vyššie stupne komplexnosti. Vo zvieracom kráľovstve sa naučí rozmnožovanie ejakuláciou. Keď tá zvieracia inteligencia vstúpi do ľudského kráľovstva, získa novú schopnosť: uvažovanie, intelekt; teraz je anima s intelektom: Intelektuálne Zviera. Tá iskra sa potom musí v ľudskom kráľovstve zdokonaliť, aby sa stala úplnou a dokonalou Ľudskou Bytosťou, entita, ktorá porazila a prekročila všetko, čo patrí do nižších kráľovstiev. Bohužiaľ, veľmi málo Intelektuálnych Zvierat sa zdokonalí; väčšina zostane zotročená svojou zvieracou vlastnosťou a takto spätne pohltená Prírodou. Proces patriaci do devolučnej strany života a nazývaný všetkými veľkými náboženstvami “Peklo“ alebo Druhá Smrť.

“Súčasná bytosť pripomínajúca človeka, ešte nie je človekom; je iba intelektuálnym zvieraťom. Je to veľmi vážna chyba, volať légiu “ja“ “dušou“. V skutočnosti, čo bytosť pripomínajúca človeka má, je psychický materiál, materiál pre dušu v jej Esencii, ale vskutku, bytosť pripomínajúca človeka ešte nemá Dušu.“ – Samael Aun Weor, The Revolution of the Dialectic (Revolúcia Dialektiky)

Ježiš:

Centrálna osobnosť kresťanstva sa nazýva Ježiš Kristus, ale to nie je jeho rodné meno, je to získaný titul. Meno "Ježiš," je odvodené z aramejského (staroveká hebrejčina) slova, Ješua, čo znamená "spasiteľ." To znamená, že pôvodné použitie tohto termínu je ako čestného titulu, ako napríklad "rabín."

Kristus:

Odvodené od Gréckeho Christos “Pomazaný“ a Krestos, ktorého ezoterický význam je “oheň“. Slovo Kristus je titul a nie osobné meno.

“Skutočne, Kristus je Sefirotická Koruna (Keter, Chokma a Bina) nemerateľnej múdrosti, ktorého najčistejšie atómy žiaria v Chokme, svete Ophanimu. Kristus nie je Monad, Kristus nie je Teozofické Septenary (sedmičkové číslo); Kristus nie je Jivan-Atman. Kristus je Centrálne Slnko. Kristus je lúč, ktorý nás zjednocuje s Absolútnom.“ – Samael Aun Weor, The Initiatic Path in the Arcana of Tarot and Kabbalah Úvodná(zasväcovacia) cesta do Tajomstva Tarotu a Kabaly

“Gnostická cirkev uctieva Vykupiteľa Sveta, Ježiša. Gnostická cirkev vie, že Ježíš inkarnoval Krista a to je dôvod prečo ho uctievajú. Kristus nie je človek ani božský jednotlivec. Kristus je titul, daný úplne seba-uvedomeným Majstrom. Kristus je Armádou Hlasu. Kristus je Slovo. Slovo je ďaleko za hranicami tela, duše a Ducha. Hocikto, kto je schopný inkarnovať Slovo, v skutočnosti dostane titul Krista. Kristus je samotné Slovo.  Je potrebné, aby každý z nás inkarnoval Slovo. Keď sa v nás Slovo stane telom, potom hovoríme slovom svetla. V skutočnosti, niekoľko Majstrov inkarnovalo Krista. V tajomnej Indii, Kristus Jogín Babaji žil po milióny rokov; Babaji je nesmrteľný. Veľký Majster Múdrosti Kout Humi tiež inkarnoval Krista. Sanat Kumara zakladateľ Veľkej Školy Zasvätencov Bielej Lóže, je ďalším žijúcim Kristom. V minulosti mnohí inkarnovali Krista, v súčasnosti niektorí inkarnujú Krista. V budúcnosti mnohí inkarnuju Krista. Ján Krstiteľ takisto inkarnoval Krista. Ján Krstiteľ je žijúcim Kristom. Rozdiel medzi Ježišom a ďalšími Majstrami, ktorí tiež inkarnovali Krista, je v Hierarchii. Ježíš je najvyšší Slnečný Zasvätenec Kozmu...“ – Samael Aun Weor, Dokonalé Manželstvo

Lemurská hlavná rasa:

Tretia rasa tohto pozemského kola. Lemurania existovali pred Atlantíďanmi, no niektorí ľudia ich zamieňajú. H.P. Blavatská o tom povedala: "V našej dobe sme svedkami ohromujúceho faktu, že existencia takýchto pomerne nedávnych osobností ako Shakespeare a Viliam Tell je takmer popieraná. Pričom sa niektorí pokúšajú dokázať, že u jedného sa jedná o pseudonym, a u druhého, že ani nikdy neexistoval. A teda niet divu, že dve mocné rasy - Lemurania a Atlantíďania - boli zlúčené a identifikované ako jedna rasa" (Tajná náuka, 1888)

"Je jasné, že Epocha miocénu mala svoj riadny scenár na starovekej Lemurskej pevnine, kontinent, ktorý predtým ležal v Tichom oceáne. Zvyšky Lemúrie sa stále nachádzajú v Oceánii, vo veľkej Austrálii a na Veľkonočnom ostrove (kde sa našli niektoré vyrezávané monolity) atď. "- Samael Aun Weor, Gnostická Antropológia

"Tretia Hlavná rasa bola Lemurská rasa, ktorá obývala Mu, čo je dnes Tichý oceán. Zahynuli ohňom, ktorý pršal zo Slnka (sopky a zemetrasenia). Táto Hlavná Rasa bol riadená aztéckym bohom Tlalokom. Rozmnožovali sa pučaním. Lemuria bola veľmi rozsiahly kontinent. Lemurania, ktorí zdegenerovali, mali potom tváre podobné vtákom. To je dôvod, prečo si niektorí divosi pri pripomínaní tradície zdobili hlavy perím." - Samael Aun Weor, Kabala mayských záhad

Ľudská bytosť:

Vo všeobecnosti existujú tri typy ľudských bytostí:

1. Obyčajná osoba (z rešpektu nazývaná ľudskou bytosťou), presnejšie nazývaná intelektuálne zviera

2. Pravá Ľudská Bytosť alebo Človek (angl. Man) (z manas, ang. mind (myseľ)): niekto, kto vytvoril Dušu (Solárne Telá), symbolizovanú kočiarom Ezekiela alebo Krišny, Ježišovým Svadobným Odevom, posvätnými zbraňami mytologických hrdinov, atď. Takéto osoby sú Svätcami, Majstrami alebo Budhovia rôznych úrovní.

3. Superman: Pravá Ľudská Bytosť, ktorá vytvorila Dušu a ešte aj inkarnovala Kozmického Krista, takto idúca za hranice obyčajnej Svätosti alebo Budhovstva (Buddhahood), do najvyšších úrovní oslobodenia. Toto sú zakladatelia náboženstiev, ničitelia dogiem a tradícií, veľkí rebeli duchovného svetla.

Podľa Gnostickej Antropológie, Skutočnou Ľudskou Bytosťou je jednotlivec, ktorý zvíťazil nad zvieracou prirodzenosťou, ktorú má v sebe a takto vytvoril Dušu, Kabalistickú Merkaba, Egyptskú Sahu, Grécku To Soma Heliakon: toto je “Zlaté Telo Slnečného Človeka.“ Pravá Ľudská Bytosť je s Monadom jedno, Vnútorný Duch. Môže byť povedané, že Skutočná Ľudská Bytosť alebo Človek, je vnútorný Duch (v Kabale Chesed,  v Hinduizme Atman).

“Každý duch je nazývaný človekom, čo znamená, že iba aspekt svetla ducha, ktorý je odetý v tele, je nazývaný človekom. Takže telo svätej strany ducha je iba prikrývkou; inými slovami, duch je skutočná esencia človeka a telo je iba jeho prikrývkou. Ale na druhej strane, platí opačné. Toto je dôvod, prečo je napísané: Prikryl si ma s kožou a telom...“(Jób 10:11). Telo človeka je iba odevom zakrývajúcim esenciu človeka, čo je duch. Všade je napísané telo človeka, to poukazuje na to, že esencia človeka je vo vnútri. Telo je iba odevom pre človeka, ale esencia človeka je aspektom ducha“. – Zohar 1A:10:120

Skutočná Ľudská Bytosť znovu dobyla(získala) nevinnosť a dokonalosť Raja a stala sa tým, čím sa mal stať Adam: Kráľom Prírody, majúci moc nad Prírodou. Avšak Intelektuálne Zviera je kontrolované Prírodou a teda nie je skutočnou Ľudskou Bytosťou. Príkladmi skutočných Ľudských Bytostí sú všetci ohromní svätci, všetkých dôb a kultúr: Ježíš, Mojžiš, Mohamed, Krišna a mnoho ďalších, ktorých mená neboli nikdy poznané verejnosťou.

Meditácia:

“Je nutné, aby sme vedeli ako meditovať, aby sme pochopili hociktorý agregát alebo inými slovami hocijaký psychologický defekt. Je nevyhnutné, aby sme vedeli ako pracovať s celým našim srdcom a s celou našou dušou, ak chceme, aby sa stala eliminácia.“ -  Samael Aun Weor, The Pistis Sophia Unveiled (Odhalená Pistis Sofia)

Gnostik musí najskôr dosiahnuť schopnosť zastavenia toku svojich myšlienok, schopnosť nemyslieť. Vskutku, iba ten, ktorý dosiahne túto schopnosť, bude počuť Hlas Ticha.

Keď Gnostický učeník dosiahne schopnosť nemyslieť, potom sa musí naučiť sústrediť svoje myšlienky iba na jednu vec.

Tretím krokom je správna meditácia. Toto prináša do mysle prvé záblesky nového vedomia.

Štvrtým krokom je rozjímanie, extáza alebo Samádhi. Toto je stav Turiya (dokonalá jasnozrivosť). - Samael Aun Weor, The Perfect Matrimony (Dokonalé Manželstvo)

Mozgy alebo centrá:

Človek má sedem centier, kde prebieha psychologická aktivita. Prvých päť je nasledujúcich: Intelektuálne, emocionálne, motorické, inštinktívne a sexuálne centrum. Avšak skrze vnútorný rozvoj sa učíme, ako využívať vyššie emocionálne a vyššie intelektuálne centrá. Väčšina ľudí tieto dve centrá vôbec nepoužíva.

Siedmym centrám sa tiež vraví tri mozgy: Intelektuálny, emocionálny a motoricko-inštinktívno-sexuálny mozog.

Sebauvedomenie (Sebarealizácia):

Dosiahnutie dokonalého poznania. Táto fráza je lepšie vyjadrená ako, “Uvedomenie Najvnútornejšieho Seba,“ alebo “Uvedomenie pravej podstaty seba.“ V konečnej úrovni, toto je skúsenostné, vedomé poznanie Absolútna, ktoré je synonymné s Prázdnotou, Šúnjatá alebo Ne-bytie.

Svätá Matka:

“Medzi Aztékmi bola známa ako Tonantzin, medzi Grékmi ako počestná Diana. V Egypte bola Isis, Svätá Matka, ktorej žiadny smrteľník nezdvihol závoj. Neexistuje absolútne žiadna pochybnosť, že ezoterické Kresťanstvo nikdy neopustilo uctievanie Svätej Matky Kundaliní. Očividne ona je Marah alebo lepšie povedané RAM-IO, MARY. Čo ortodoxné náboženstvá nešpecifikovali, aspoň čo sa týka exoterického alebo verejného kruhu, je aspekt Isis v jej osobnej ľudskej podobe. To že táto Svätá Matka existuje individuálne v každej ľudskej bytosti, bolo očividne učené iba zasvätencom v tajnosti. Na toto musí byť neustále kladený dôraz, že Matka-Boh, Rhea, Cybele, Adonia alebo hocijaké meno aké sa nám páči, je variantom nášho vlastného individuálneho Bytia, v tu a teraz.  Výlučne konštatované, každý z nás má svoju vlastnú, príslušnú, individuálnu Svätú Matku.“ - The Great Rebellion- Veľká Vzbura

“Déví Kundaliní, Posvätná Kráľovna Šivy(Shiva), naša osobná Svätá Kozmická Individuálna Matka, tvorí v každom tvorovi päť nadzmyselných Mystických aspektov, ktoré musíme vymenovať:

1. Neprejavená Prakriti

2. Počestná Diana, Isis, Tonantzin, Maria alebo lepšie povedané Ram-Io

3. Hrozná Hekate, Persefona, Coatlicue, kráľovna pekiel a smrti; postrach lásky a zákona

4. Špeciálna individuálna Matka Príroda, tvorca a architekt nášho fyzického organizmu

5. Živelná (Elementálna) Čarodejka, komu dlžíme každý životný impulz, každý inštinkt“

- vyňaté zo Záhady Zlatého Kvitnutia - The Mystery of Golden Blossom

Vedomie:

“Kdekoľvek, kde je život, tam je vedomie. Vedomie je neodmysliteľné k životu, ako je vlhkosť neodmysliteľná k vode.“ – Samael Aun Weor, Fundamental Notions of Endocrinology & Criminology (Základné Poňatia o Endokrinológii a Kriminológii)

Z rôznych slovníkov: 1. Stav bytia si vedomý; poznanie svojej vlastnej existencie, stavu, pocitov, duševných pochodov, činnosti, atď. 2. Okamžité poznanie alebo vnímanie prítomnosti hociktorého objektu, stavu alebo pocitu. 3. Ostražitý kognitívny stav, v ktorom ste si vedomí seba a svojej situácie.

V Univerzálnom Gnosticizme, rozsah potenciálneho vedomia je alegorizované v Jakubovom Rebríku, na ktorom anjeli vystupujú a zostupujú. A teda existujú vyššie a nižšie úrovne vedomia, z úrovne démonov na spodku, po vysoko uvedomených anjelov vo výškach.

“Je nevyhnutné, aby sme porozumeli a rozvinuli presvedčenie, že vedomie má potenciál sa zväčšovať do nekonečnej miery.“ – 14 Dalajláma.

“Svetlo a vedomie sú dva úkazy rovnakej veci; k menšiemu stupňu vedomia prislúcha menšia miera svetla; k väčšiemu stupňu vedomia, prislúcha väčšia miera svetla.“ – Samael Aun Weor, The Esoteric Treatise of Hermetic Astrology (Ezoterická Rozprava o Hermetickej Astrológii)

“Kdekoľvek, kde je svetlo, tam je vedomie.“ – Samael Aun Weor, The Great Rebellion (Veľká Vzbura)

O autorovi

"My, bódhisattvovia súcitu, ktorí nesmierne milujeme ľudstvo, hovoríme: Dokiaľ bude existovať čo i len jediná slza v ľudskom oku, dokiaľ bude existovať čo i len jedno trpiace srdce, tak odmietame prijať šťastie Nirvány. Musíme hľadať prostriedky, aby sme boli ešte viac užitoční pre toto úbohé, trpiace ľudstvo" (Samael Aun Weor, Veľké Záhady)

Samael Aun Weor napísal viac ako 60 kníh, dal tisícky prednášok a založil svetové gnostické hnutie, ktorého číslo členov je v miliónoch. I keď tieto úspechy sú určite pôsobivé, sú iba bledým odrazom práce, ktorú vykonal vnútorne, duchovne. A predsa napriek jeho múdrosti a veľkorysosti voči ľudstvu, povedal.

„Nenasledujte ma. Som iba ukazovateľ. Dosiahnite svoju vlastnú Sebarealizáciu.“

Jeho celoživotná misia bola doručiť ľudstvu kompletnú a presnú vedu na vytvorenie úplnej ľudskej bytosti (skutočného človeka). Tú záhadnú a starodávnu múdrosť, dlho ukrytú v každom veľkom náboženstve.

"Ak naozaj milujeme svojich blížnych, tak je nutné, aby sme študovali vlastné „ja.“ Je nevyhnutné pochopiť, že len tým, že ukončíme faktory sebectva a krutosti (ktoré má každý z nás v sebe), môžeme vytvoriť lepší svet, svet bez hladu a strachu. Spoločnosť je jednotlivec. Svet je jednotlivec. A preto, ak sa jednotlivec zásadne zmení, tak svet sa nevyhnutne zmení tiež. Vedomie je v kritickom ohrození, a iba tým, že sa radikálne zmeníme ako jednotlivci, môžeme zachrániť samých seba a ľudstvo." (Samael Aun Weor, Revolúcia Dialektiky)

Tento preklad bol možný vďaka dobrovoľníkom, ktorí sa usilujú o rozšírenie Gnostického učenia v Českej a Slovenskej republike. Pre viacej informácii navštívte našu webovú stránku www.gnoza.cz .Pre českú verziu, stačí kliknúť na panel: Úvod – a vybrať si českú verziu stránky.

Table of Contents

Titulná stránka

Obsah

Úvod redakcie

Smrť

Goblini

Čarodejnice

Poviedky o nadprirodzenu

Reinkarnácia

Karma

Výpadok energie v New Yorku

Ľadovcoví muži

Záhadné zmiznutia

Rybí muži

Psychické zhmotnenia

Prípady nečakaného

Kamene alebo niečo iné?

Astrálna projekcia

Modrí Muži

Nahuálovia

Džinové javy

Džin - príklady

Slovníček

O autorovi